
Matyt, visi vyresniosios kartos ir net jaunesni fizikos knygų skaitytojai 
yra vartę „Fizikos mokyklos“ leidinių serijos knygeles. Jų iniciatorė ir 
organizatorė buvo „Mokslo“ leidyklos fizikos ir matematikos literatūros 
redakcijos ilgametė vedėja E. Juškienė. Toje serijoje 1975 m. ir 1984 m. 
pasirodė dvi fizikos naujienų apžvalgos tuo pačiu pavadinimu „Kas domi- 
na fizikus šiandien?“ Atsižvelgiant į fizikų priežodį, jog du faktai — tai 
dėsningumas, o trys — tradicija, 1993 m. buvo numatyta išleisti ir trečiąją 
knygelę. Deja, jau pradėjusi redaguoti rankraštį, mirė E. Juškienė. ,,Moks- 
lo” leidykla nustojo leisti „E izikos mokyklą“ . (Laimei, mokiniams reika- 
linga knygele pasirūpino „Šviesos“ leidykla.) 

Mokslo populiarinimo knygos beveik išnyko iš mūsų knygynų, užleis- 
damos vietą astrologijos, chiromantijos, parapsichologijos brošiūroms, ano- 
malių reiškinių ir „skraidančiųjų lėkščių” aprašymams, kurių leidėjai, deja, 
dažniausiai rūpinasi ne mokslo žinių skleidimu (tas ilgą laiką draudžiamas 
temas irgi galima nagrinėti iš mokslo pozicijų), bet antro šviežumo sensa- 
cijomis, kurios vis dėlto garantuoja gana efektyvią pinigų telekinezę iš 
patiklių skaitytojų piniginių į leidėjų kišenes. Ta nemokslo populiarinimo 
banga, aišku, nuslūgs, bet ji liks pavojingas mokslo populiarinimo knygų 
konkurentas. Vienintelė išeitis — rašyti įdomias knygas apie mokslo atra- 
dimus, kurios laimėtų skaitytojų dėmesį. 

Šios knygos tikslas — tęsiant susiklosčiusią tradiciją, pateikti šiuolai- 
kinės fizikos mozaiką, suprantamai papasakoti, kas nauja pasaulio ir Lie- 
tuvos fizikų laboratorijose ir net galvose. 

Autorių kolektyvas gali parašyti įvairiau ir plačiau negu vienas auto- 
rius, nors, antra vertus, skirtingi autoriai įvairiai įsivaizduoja būsimą 


* Išleistų „Fizikos mokyklos" serijos knygų sąrašas pateikiamas šio leidinio pabaigoje. 

skaitytoją ir savo uždavinį. Profesoriui nėra lengva suprasti, jog skaity- 
tojas gali būti primiršęs klasikines fizikos tiesas ar net jų nežinoti. Tad 
kai kurių šios knygelės straipsnių skaitymas nėra labai lengvas laisvalai- 
kio užsiėmimas, bet manau, jog atkaklus skaitytojas patirs tikrą pagini 
mo „džiaugsmą. 

Šio ir ankstesnių leidinių „Kas domina fizikus šiandien?" autoriai be- 
veik nesikartoja. Išimtis — akademikas V. Ginzburgas. Visai atsitiktinai 
ir nepriklausomai prieš kiekvieno leidinėlio rengimą jis paskelbia eilinį 
įdomiausių fizikos problemų sąrašą ir būna tiesiog neįmanoma „nuslėp- 
ti" jo nuo mūsų skaitytojų. Tiesa, dabar tas sąrašas su komentarais jau 
virto atskira knyga, o čia pateikiame tik paties autoriaus esė apie ją, aiš- 
ku, su trumpu svarbiausių problemų sąrašu. 

Kiti šios knygos autoriai — Lietuvos fizikai, dirbantys mūsų fizikos 
centruose: Fizikos, Puslaidininkų fizikos, Teorinės fizikos ir astronomi- 
jos institutuose ir Vilniaus universitete. Daugelio iš jų darbai lemia mū- 
sų fizikos kryptis ir laimėjimus. Trumpos autorių biografijos pateiktos 
knygos pabaigoje. 

Įdomaus skaitymo, smalsusis skaitytojau. 


- R. KARAZIJA 


VITALIJUS GINZBURGAS 


KOKIOS FIZIKOS IR ASTROFIZIKOS PROBLEMOS 
ATRODO DABAR YPAC SVARBIOS IR ĮDOMIOS * 


Daugelis skaitytojų galbūt pastebėjo, kad jauni, netgi talentingi fizikai 
dažnai gerai išmano tik savo siaurą, specifinę sritį. Tarkime, paklausę kvan- 
tinio lauko teorijos specialisto apie superlaidumo arba feroelektros prigim- 
tį, neutroninės žvaigždės struktūrą ar gravitacinių bangų registravimo bū- 
dus, jūs nesulauksite atsakymo. Tuo tarpu susipažinti su šiais ir daugeliu 
kitų dalykų nereikia daug laiko. Be to, kiekvienam aišku, kad fizikas turi 
būti plačių pažiūrų ir turėti daug žinių iš įvairių fizikos sričių, juk tai jam 
padės geriau dirbti ir savo tiesioginį darbą. Tad net didžiausi pragmatikai 
suinteresuoti turėti platesnį akiratį. 

. Čia ne vieta pradėti diskusiją, kodėl jaunieji fizikai taip specializuojasi 
ir kaip galima pakeisti padėtį bei užpildyti jų Žinių spragas. Apie tai aš esu 
skaitęs studentams pažintinių paskaitų, kurios 1971 m. buvo išleistos tuo 
pačiu pavadinimu, kaip ir šis straipsnis. Ten išvardyta apie 20 problemų, 
kurios man atrodė ypač aktualios. Be to, pateikiau kiekvienos iš jų trumpą 
paaiškinimą ir literatūros sąrašą. Kadangi tas straipsnis buvo skirtas pra- 
dedantiesiems fizikams, teko aiškinti dalykus, labai aiškius patyrusiems 
specialistams. Tarp kitko, aš pabrėžiau, jog tas „ypač svarbių ir įdomių 
problemų“ sąrašas yra sąlygiškas ir subjektyvus, todėl verta susipažinti ir 
su kitomis problemomis. Be to, kai kurios problemos gali būti išskirtos 
pagal jų svarbą technikai ar technologijai, pagal jų paslaptingumą ir pan. 
Deja, visko aprėpti neįmanoma, tad pedagoginiais ir pažintiniais tikslais 
tenka pasirinkti svarbiausias. 

Neteko girdėti, kaip jaunieji fizikai reagavo į tą straipsnį ir jo vėlesnius 
papildytus variantus (minimus toliau). Tuo tarpu mano kolegos nerodė 
entuziazmo. Čia nevardysiu priekaištų, kuriuos man tada teko išgirsti; daž- 
niausiai buvau kaltinamas praleidęs tas problemas, kurias sprendė mano 
kritikai. Tai, jų nuomone, liudijo, kad sąrašas yra netikęs. Vienas mano 
vyresnis draugas kartą pasakė: „Jei tu būtum atspausdinęs savo straipsnį 
prieš tapdamas Mokslų Akademijos nariu, tavęs tikrai nebūtų išrinkę“. Ko 
gera, jis buvo teisus. 


* Versta iš žurnalo: Physics Today. 1990. No 5, p. 10—11. 

Nekreipdamas į tai dėmesio, aš toliau pildžiau ir tikslinau savo sąrašą. 
Taip straipsnis virto nedidele knyga, kuri vėliau buvo išversta į keletą 
kalbų. Paskutinis vertimas į anglų kalbą pasirodė 1985 m. (nors buvo pa- 
rengtas spaudai 1981 m.). Dabar aš parašiau naują variantą*. Kiekvieną 
kartą, rengdamas spaudai, ne tik peržiūriu tekstą ir papildau jį naujausia 
medžiaga (tai yra būtina), bet ir sutrumpinu kai kurias dalis. 

Dabartinis „ypač svarbių ir įdomių problemų“ sąrašas atrodo taip: 


Makrofizika 


. Valdoma branduolių sintezė. 

„ Aukštatemperatūris superlaidumas; superdiamagnetizmas. ` 

3. Naujos medžiagos (metalinio vandenilio ir kai kurių. kitų medžiagi 
sukūrimas). 

4. Kietojo kūno fizikos problemos. 

5. Antrosios rūšies ir panašūs faziniai virsmai (kriziniai teika, 
įdomūs jų pavyzdžiai. 

6. Paviršių fizika. 

7. Skystieji kristalai: labai didelių molekulių tyrimai. 

8. Medžiaga labai stipriuose magnetiniuose laukuose. 

. Razeriai, grazeriai ir supergalingi lazeriai. 

. Visiškai netiesiniai reiškiniai (netiesinė fizika). 

. Supersunkūs elementai (supertransuraniniai elementai); „egzotiški“ 
branduoliai. 


Mikrofizika 


12. Dalelių masių spektras; kvarkai ir gliuonai; kvantinė chromodina- 
“mika. 

13. Vieninga silpnųjų ir elektromagnetinių sąveikų teorija; W ir Z° 
bozonai; leptonai. 

14. Didysis sąveikų sujungimas; protono skilimas; neutrino masė; mag- 
netinis monopolis; superunifikacija; superstygos. 

15. Fundamentalusis ilgis; didelės ir superdidelės energijos dalelių są- 
veikos. 

16. CP invariantiškumo negaliojimas; netiesiniai reiškiniai vakuume ir 
superstipriuose magnetiniuose laukuose; faziniai virsmai vakuume. - 


Astrofizika 


17. Bendrosios reliatyvumo teorijos eksperimentinis patikrinimas. 

18. Gravitacinės bangos. 

19. Kosmologinė problema; ryšys tarp kosmologijos ir didelių energijų 
fizikos. 


*Tuns6ypr B. JI. O dbu3nke n acrpopaznke. MockBa: Hayka, 1992. 

20. Neutroninės žvaigždės ir pulsarai. 

21. Juodosios bedugnės. 

22. Kvazarai ir galaktikų branduoliai; galaktikų susidarymas; slaptoji 
masė (tamsioji medžiaga) ir jos nustatymas. 

23. Kosminių spindulių ir kosminių Rentgeno bei gama spindulių pri- 
gimtis; superdidelių energijų gama astronomija. 

24. Neutrininė astronomija. 


Apskritai pavadinimai kalba patys už save. Tik ketvirtą problemą rei- 
kėtų paaiškinti. Iš šio sąrašo ankstesnių variantų liko eksitonų (elektronų 
ir skylių porų) metalinio skysčio klausimas. Kietojo kūno fizikos proble- 
mos, kurios dabar yra svarbiausios (šuoliai metalas—dielektrikas, krūvio 
ir sukinių tankio bangos, netvarkieji puslaidininkiai, sukininiai stiklai, 
kvantinis Holo efektas, mezoskopija ir kai kurios kitos), mano naujoje 
knygoje tik paminėtos. Iš tikrųjų šios kategorijos medžiagų yra tiek daug, 
kad aš nusprendžiau „palikti jas už borto“ ta prasme, jog nepateikiau net 
trumpų komentarų, kaip kitais atvejais. 

Ilgainiui mano sąrašas keitėsi: vienos problemos buvo išbraukiamos, 
kitos pridedamos. Antai aukštatemperatūrio superlaidumo problema sąraše 
atsirado 1971 m., kada aukštatemperatūriai superlaidininkai dar nebuvo 
sukurti. Betgi klausimas ir dabar lieka labai svarbus: ateityje turėtume 
siekti superlaidumo kambario temperatūroje. Be to, aš pridėjau superdia- 
magnetizmą, tai yra problemą medžiagų, kurios nėra superlaidininkai, bet 
pasižymi gana dideliu diamagnetiniu jautriu. 

Aš manau, kad kiekvienas fizikas turėtų šiek tiek Žinoti apie visas pro- 
blemas, įtrauktas į sąrašą. Susipažinti su jomis tik bendrais bruožais, be 
formulių, mano įsitikinimu, nebūtų sunku. 


Iš anglų kalbos vertė R. Karazija 


STIVENAS V. HOKINGAS 
(Stephen W. Hawking) 


LAIKO STRĖLĖ * 


Mūsų požiūris į laiką kito. Iki pat šio šimtmečio pradžios manyta, kad 
laikas yra absoliutus, t. y. kad tuo, ką vadiname „laiku“, kiekvienas įvykis 
gali būti žymimas tik vienu būdu, o matuojant laiko tarpą tarp dviejų įvy- 
kių, visų gerų laikrodžių parodymai sutampa. Tačiau atradimas, kad švie- 
sos greitis yra vienodas kiekvienam stebėtojui, nepriklausomai nuo to, kaip 
jis juda, vedė prie reliatyvumo teorijos, o joje minties apie vienintelį abso- 
liutų laiką teko atsisakyti. Kiekvienam stebėtojui — jo laikrodžiu matuo- 
jamas laikas: įvairių stebėtojų laikrodžių parodymai nebūtinai turi sutapti. 
"Taip laikas tapo labiau asmenine sąvoka, susijusia su jį matuojančiu ste- 
bėtoju. 

Bandant sujungti gravitaciją su kvantine mechanika, imta vartoti „me- 
namojo“ laiko sąvoką. Menamojo** laiko kryptis niekuo nesiskiria nuo 
erdvės krypties. Eidamas į šiaurę, gali apsisukti ir po to eiti į pietus. Lygiai 
taip pat ir „menamajame“ laike: jeigu gali eiti pirmyn, tai gali ir apsisukti, 
o paskui eiti atgal. Tai reiškia, kad tarp „menamojo“ laiko krypčių pirmyn 
ir atgal gali nebūti jokio svarbaus skirtumo. Antra vertus, visi žinome, kad 
„tikrame“ laike kryptys pirmyn ir atgal labai skiriasi. Iš kur atsiranda šis 
skirtumas tarp praeities ir ateities? Kodėl prisimename praeitį, bet ne 
ateitį? 

Mokslo dėsniai neskiria praeities nuo ateities. Tiksliau sakant, jie lieka 
nepakitę po derinio veiksmų (arba simetrijų), vadinamų C, P ir T (C — 
dalelių pakeitimas antidalelėmis; P — veidrodinis atspindys, kai sukeičia- 
ma vietomis kairė ir dešinė; 7 — visų dalelių judėjimo krypčių pakeitimas 
priešingomis, arba iš esmės judėjimo nukreipimas atgal). Mokslo dėsniai, 
kurie sąlygoja materijos elgesį visomis normaliomis sąlygomis, lieka ne- 
pakitę po C ir P veiksmų derinio. Kitaip sakant, kitos planetos gyventojų 


* Versta iš knygos: Stephen W. Hawking. A Brief History of Time. Bantam Press: London — 
New-York—Toronto— Sydney — Auckland, 1991, p. 143—153. 

** Bendrojoje reliatyvumo teorijoje atstumas ds tarp dviejų artimų keturmatės erdvės taškų 
išreiškiamas formule ds? = —dt2 + dx? + dy? + dz?. Vietoj realaus laiko + vartojant „menamąjį“ 
laiką T = it (i= [—-1), atstumas išreiškiamas formule ds? = dt? + dx? + dy? + dz? ir skirtumas 
tarp erdvinių bei laiko koordinačių išnyksta. 

gyvenimas būtų visai toks pat kaip mūsų, jeigu jie būtų mūsų veidrodiniai 
atspindžiai ir kartu sudaryti iš antimedžiagos, o ne iš medžiagos. 

Jeigu mokslo dėsniai yra nepakeičiami C ir P veiksmų deriniu, taip pat 
ir C, P ir T deriniu, tai jie taip pat turi likti nepakitę vien po T veiksmo. 
Tačiau įprastame gyvenime tarp realaus laiko krypčių pirmyn ir atgal yra 
didelis skirtumas. Jeigu nufilmuotume puoduką su vandeniu, krintantį nuo 
stalo ir sudūžtantį į šukes, tai, žiūrėdami filmą, iš karto galėtume pasakyti, 
ar juosta sukama į priekį, ar atgal. Jeigu ji būtų sukama atgal, matytume, 
kaip šukės ant grindų staigiai pačios susirenka, virsta puoduku ir užšoka 
ant stalo. Teigti, kad juosta sukama atgal, galima dėl to, kad įprastame 
gyvenime tokios įvykių sekos niekada nebūna. Jeigu taip būtų, tai molinių 
indų gamintojai turėtų uždaryti savo firmas. | 

Kodėl sudužę puodukai nesusirenka iš šukių ir sveiki nepakyla ant sta- 
lo, aiškinama antruoju termodinamikos dėsniu. Jis teigia, kad bet kokioje 
uždaroje sistemoje netvarka, arba entropija, laikui bėgant visada didėja. 
Tai kitais žodžiais išreikštas Merfio dėsnis: daiktai visada linkę gesti! Svei- 
kas puodukas ant stalo yra labai tvarkinga būsena, o sudaužytas ant grin- 
dų — netvarkinga. Galima lengvai pereiti nuo puoduko ant stalo praeityje 
prie sudužusio puoduko ant grindų ateityje, bet ne atvirkščiai. 

Netvarkos, arba entropijos, didėjimas laikui bėgant yra pavyzdys laiko 
strėlės, kažko tokio, kas atskiria praeitį nuo ateities, suteikdamas laikui 
kryptį. Yra mažiausiai trys skirtingos laiko strėlės. Pirmoji — termodina- 
minė — tai laiko kryptis, kuria didėja netvarka, arba entropija; antroji — 
psichologinė — mūsų jaučiama laiko tėkmės kryptis (atsimename praeitį, 
o ne ateitį); trečioji — kosmologinė — kryptis, kuria Visata plečiasi, o ne 
traukiasi. | 

"Aš įrodysiu, kad ribinės sąlygos Visatai nebuvimas drauge su silpnu 
antropiniu principu gali paaiškinti, kodėl visos trys strėlės rodo tą pačią 
kryptį ir, dar daugiau, kodėl laiko strėlė iš viso turi būti aiškiai nukreipta. 
Įrodysiu, kad psichologinė strėlė yra nustatyta termodinaminės strėlės ir 
kad abi šios strėlės būtinai visada rodo tą pačią kryptį. Jeigu tarsime, kad 
Visatai nėra ribinių sąlygų, tai pamatysime, kad turi būti aiškiai nukreiptos 
termodinaminė ir kosmologinė laiko strėlės, bet jos nebūtinai turi rodyti tą 
pačią kryptį per visą Visatos istoriją. Tačiau aš įrodysiu, kad, tik joms 
rodant tą pačią kryptį, gali susidaryti sąlygos, tinkamos vystytis protin- 
goms būtybėms, kurios gali paklausti: „Kodėl netvarka didėja ta pačia 
Jaiko kryptimi, kuria Visata plečiasi?“ 

Pirmiausia aptarsiu termodinaminę laiko strėlę. Antrasis termodinami- 
kos dėsnis išplaukia iš to, kad netvarkiųjų būsenų visada yra daugiau negu 
tvarkingųjų. Pavyzdžiui, imkime vaikišką galvosūkį: paveikslėlis supjaus- | 
tytas į kvadratėlius, o šie sudėti į dėžutę. Iš jų paveikslėlį galima vėl 

sudėstyti tik vienui viena tvarka. Antra vertus, juos galima išdėstyti įvai- 
riausiai, bet paveikslėlio nesusidarys. 

- Tarkime, kad sistema iš pradžių yra vienoje iš nedaugelio tvarkingųjų 
būsenų. Laikui bėgant, sistema vystysis ir jos būsena kis. Greičiausiai ji 
pasidarys netvarki, nes netvarkiųjų būsenų yra daugiau. Taigi jeigu siste- 
ma iš pradžių buvo labai tvarkinga, tai netvarka ilgainiui didės. 

Pavyzdžiui, kvadratėliai dėžutėje iš pradžių yra sudėti tvarkingai ir su- 
daro paveikslėlį. Dėžutę pakračius, jie susidėsto kitaip, tikriausiai netvar- 
kingai, ir nesudaro viso paveikslėlio paprasčiausiai dėl to, kad netvarkingų 
išsidėstymų yra daug daugiau. Kai kurios kvadratėlių grupės dar gali su- 
daryti paveikslėlio dalis, bet kuo ilgiau dėžutę kratysime, tuo didesnė bus 
tikimybė, kad tos grupės suirs ir susidarys visiško kratinio būsena. Taip 
netvarka ilgainiui tikriausiai didės, jeigu pradinė būsena buvo labai tvar- 
kinga. | 

Tarkime, kad Dievas nusprendė, jog Visatos raida turi baigtis tvarkinga 
būsena, bet visai nesvarbu, kokia pradinė būsena. Ankstyvaisiais laikotar- 
piais Visata, galimas dalykas, būtų netvarkiosios būsenos. Vadinasi, laikui 
bėgant, netvarka mažėtų. Matytume sudužusius puodukus, susirenkančius 
iš šukių ir pakylančius vėl ant stalo. Žmogiškosios būtybės, stebinčios tuos 
puodukus, turėtų gyventi Visatoje, kurioje netvarka mažėja. 

Įrodysiu, kad tokių būtybių psichologinė laiko strėlė būtų ikea 
atgal. Tai yra jos turėtų atsiminti ateities įvykius, bet nežinotų, kas buvo 
praeityje. Kai puodukas sudužęs, jos atsimintų jį buvus ant stalo, bet jam 
esant ant stalo neatsimintų, kad jis buvo ant grindų. 

Gana sunku kalbėti apie žmogaus atmintį, nes detaliai nežinome, kaip 
veikia smegenys. Tačiau žinome viską apie kompiuterio atmintį. Todėl 
aptarsime kompiuterio psichologinę laiko strėlę. Man atrodo, protinga ma- 
nyti, jog kompiuterių laiko strėlė yra tokia pati, kaip žmonių. Jeigu taip 
nebūtų, tai, turint kompiuterį, kuris atsimena rytdienos kainas, biržoje būtų 
galima daug uždirbti. 

Kompiuterio atmintis iš esmės yra įrenginys, turintis elementų, kurių 
kiekvienas gali būti vienoje iš dviejų būsenų. Paprastas pavyzdys yra skai- 
tytuvai. Paprasčiausi skaitytuvai susideda iš virbų, o ant kiekvieno jų yra 
po rutuliuką, kuris gali būti vienoje iš dviejų padėčių. Kompiuterio atmin- 
tis, prieš ką nors joje užregistruojant, yra netvarki, kiekvienos iš dviejų 
galimų būsenų tikimybės vienodos (rutuliukai atsitiktinai išsidėstę ant skai- 
tytuvų virbų). Atmintis, kai ją paveiks sistema, kurią reikia atsiminti, bus 
vienoje ar kitoje aiškiai apibrėžtoje būsenoje, atitinkančioje sistemos bū- 
seną (kiekvienas skaitytuvų rutuliukas bus virbo kairiajame arba dešinia- 
jame gale). Taip atmintis pereina iš netvarkiosios būsenos į tvarkingąją. 

Tačiau kad ji būtų norimoje būsenoje, reikia suvartoti tam tikrą ener- 
gijos kiekį (pavyzdžiui, rutuliukui pastumti arba kompiuteriui maitinti). Ši 
energija išsisklaido kaip šiluma ir padidina netvarką Visatoje. Galima įro- 
dyti, kad toji netvarka visada padidėja labiau negu tvarka pačioje atmin- 
tyje. Taigi šiluma, kurią išsklaido kompiuterį vėsinantis ventiliatorius, kai 
kas nors užregistruojama atmintyje, reiškia, kad bendras netvarkos kiekis 
Visatoje padidėja. Kompiuteris atsimena praeitį ta pačia laiko Sa prun, 
kuria didėja netvarka. 

Štai kodėl mūsų subjektyvų laiko krypties jausmą, psichologinę laiko 
strėlę mūsų smegenyse, nustato termodinaminė strėlė. Kaip ir kompiuteris, 
mes privalome dalykus atsiminti ta tvarka, kuria entropija didėja. Tai ant- 
rąjį termodinamikos dėsnį daro beveik trivialų. Netvarka laikui bėgant di- 
dėja todėl, kad laiką matuojame ta kryptimi, kuria netvarka didėja. Vargu 
ar gali būti dar labiau neginčytinas teiginys! 

Bet kodėl termodinaminė laiko strėlė iš viso turi egzistuoti? Arba, k 
taip tariant, kodėl Visata turi būti tvarkinga tame laiko gale, kurį vadiname 
praeitimi? Kodėl ji nebūna visiškai netvarkinga visais laikais? Pagaliau tai 
net atrodytų įtikinamiau. Ir kodėl ta laiko kryptis, kuria didėja netvarka, ir 
ta, kuria Visata plečiasi, sutampa? 

Klasikinėje bendrojoje reliatyvumo teorijoje negalima numatyti, kaip 
Visata turėjo prasidėti, nes visi žinomi mokslo dėsniai ypatingajame Di- 
džiojo sprogimo taške negalioja. Visata galėjo atsirasti, kai būsena buvo 
labai vienalytė ir tvarkinga. Tai būtų atvedę prie aiškiai nustatytų termo- 
dinaminės ir kosmologinės laiko strėlių, t. y. to, ką ir stebime. Bet ji lygiai 
taip pat galėjo atsirasti labai nevienalytėje ir netvarkingoje būsenoje. Tuo 
atveju Visatos būsena jau iš pradžių būtų buvusi visiškai netvarkinga, ir 
netvarka būtų negalėjusi ilgainiui didėti. Ji arba būtų likusi pastovi (tokiu 
atveju nebūtų aiškiai nukreiptos laiko strėlės), arba būtų mažėjusi, o tada 
termodinaminė laiko strėlė rodytų priešingą kryptį negu kosmologinė. 
Nė viena iš šių galimybių neatitinka to, ką matome. Kai laiko ir erdvės 
kreivumas pasidaro didelis, klasikinė bendroji reliatyvumo teorija tampa 
bejėgė. Tada pasidaro svarbūs kvantiniai gravitaciniai efektai, ir klasikinės 
teorijos neužtenka. Sužinoti, kokia pradžioje buvo Visatos būsena, galima 
remiantis kvantine gravitacijos teorija. 

O kad tai padarytume tiksliau, dar turėtume ME kaip galimos 
Visatos raidos istorijos būtų atrodžiusios praeityje, prie erdvės ir laiko 
ribos. Tai, kas nežinoma ir negali būti žinoma, lengviau aprašytume tik 
tada, jeigu istorijos patenkintų ribos nebuvimo sąlygą: jos (istorijos) yra 
baigtinės, bet neturi ribų, kraštų arba ypatingųjų taškų. Tuo atveju laiko 
pradžia turėtų būti paprastas niekuo neypatingas erdvės ir laiko taškas, ir 
Visata turėtų būti pradėjusi plėstis iš labai vienalytės ir tvarkingos 

būsenos. Ta būsena negalėjo būti visiškai vienalytė, nes tai pažeistų kvan- 
tinės teorijos neapibrėžtumo principą. Turėjo būti dalelių tankio ir greičių 
mažos fliuktuacijos. Tačiau ribos nebuvimo sąlyga reiškia, kad šios fliuk- 
tuacijos buvo tokios mažos, kiek tai leidžia neapibrėžtumo principas. 

Visatos evoliucija turėjo prasidėti nuo eksponentinio, arba „infliaci- 
nio“, plėtimosi laikotarpio, per kurį ji labai padidėjo. Per šį plėtimąsi tan- 
kio fliuktuacijos iš pradžių turėjo išlikti mažos, o vėliau — didėti. Sritys, 
kur tankis buvo truputį didesnis negu vidutinis, turėjo plėstis lėčiau dėl 
perteklinės masės gravitacinės traukos. Galų gale jos nustojusios plėstis ir 
kolapsavusios — sužniugusios, sudarydamos galaktikas, žvaigždes ir to- 
kias būtybes, kaip mes. Visata galėjo iš pradžių būti vienalytė ir tvarkinga, 
o laikui bėgant pasidaryti gruoblėta ir netvarkinga. Tai paaiškintų termo- 
dinaminės strėlės buvimą. 

Bet kas atsitiktų, jei Visata nustotų plėstis ir imtų trauktis? Ar termo- 
dinaminė strėlė pasisuktų ir netvarka laikui bėgant pradėtų didėti? Tai su- 
teiktų visokių mokslinės fantastikos galimybių žmonėms, kurie patirtų per- 
ėjimą iš plėtimosi fazės į traukimosi. Ar jie matytų, kaip susirenka sudu- 
žusių puodukų šukės ir pakyla ant stalo? Ar galėtų atsiminti rytdienos 
kainas biržoje ir turtėti? Gal truputį ankstoka nerimauti dėl to, kas atsitiks, 
kai Visata kolapsuos, juk ji nepradės trauktis mažiausiai dar dešimt tūks- 
tančių milijonų metų. Bet yra greitesnis būdas tai sužinoti — šuolis į juo- 
dąją bedugnę. Žvaigždės kolapsas virstant juodąja bedugne yra panašus į 
visos Visatos subliuškimo paskutinę stadiją. Todėl, jeigu Visatai susitrau- 
kiant, netvarka turi mažėti, galėtume laukti, kad ji mažės ir juodojoje be- 
dugnėje. Taip galbūt astronautas, įkritęs į juodąją bedugnę, galėtų ten už- 
sidirbti pinigų, lošdamas rulete, dar prieš savo statymą atsimindamas, kur 
pateks rutuliukas. (Deja, nežiūrint to, jis neilgai loštų prieš tapdamas spa- 
gečiu. Jis negalėtų nei mums pranešti apie termodinaminės strėlės krypties 
pasikeitimą, nei bankui apie savo laimikį; kadangi dingtų už juodosios 
bedugnės įvykių horizonto.) 

Iš pradžių aš maniau, kad netvarka turėtų mažėti, kai Visata subliūkšta, 
nes buvau įsitikinęs, jog Visata turi grįžti į tvarkingąją būseną, kai ji vėl 
tampa maža. Tai reikštų, kad susitraukimo fazė būtų lyg plėtimosi fazės 
laiko apgręžimas. Žmonės susitraukimo fazėje savo gyvenimus gyventų 
priešinga kryptimi: jie mirtų prieš gimdami ir, Visatai traukiantis, SATIS 
jaunesni. 

. Ši idėja yra patraukli, nes ji reiškia, kad plėtimosi ir takono fazės 
gražiai simetriškos. Tačiau jos negalima priimti savo paties atsakomybe, 
neatsižvelgus į kitų nuomones apie Visatą. Reikia išsiaiškinti, ar tam bū- 
tinas ribos nebuvimas, ar ji nesuderinama su šia sąlyga? Kaip sakiau, aš 
iš pradžių maniau, kad ribų nebuvimo sąlyga iš tikrųjų reiškia, kad şu- 

sitraukimo fazėje netvarka turėtų mažėti. Mane iš dalies suklaidino analo- 
gija su Žemės paviršiumi. Jeigu laikysime, kad Visatos pradžia atitinka 
Šiaurės ašigalį, tai Visatos pabaiga turėtų būti panaši į pradžią taip, kaip 
Pietų ašigalis panašus į Šiaurės. Tačiau Šiaurės ir Pietų ašigaliai atitinka 
Visatos pradžią ir pabaigą „menamajame“ laike. Pradžia ir pabaiga „rea- 
liajame" laike gali būti labai skirtingos. Aš taip pat buvau suklaidintas 
darbo, kurį dariau, naudodamas paprastą Visatos modelį: subliuškimo fazė 
buvo panaši į apgręžtą laike plėtimosi fazę. Tačiau mano kolega Donas 
Peidžas (Don Page) iš Pensilvanijos valstijos universiteto nurodė, kad ribų 
nebuvimo sąlyga nereikalauja, jog susitraukimo fazė būtinai būtų apgręžta 
laike plėtimosi fazė. Toliau vienas mano studentų Raimondas Leflemas 
(Raimond Leflamme) nustatė, kad truputį sudėtingesniame modelyje Visa- 
tos kolapsas labai skiriasi nuo plėtimosi. Aš supratau, kad padariau klaidą: 
ribų nebuvimo sąlyga reiškia, kad, Visatai traukiantis, netvarkos didėjimas 
turėtų tęstis. Termodinaminė ir psichologinė laiko strėlės nepasisuks juo- 
dųjų bedugnių viduje arba kai Visata pradės iš naujo trauktis. 

Ką darytumėte radęs tokią klaidą? Kai kurie žmonės niekada neprisi- 
pažįsta klydę ir toliau atradinėja naujus, dažnai tarpusavyje nesuderinamus 
argumentus palaikyti savo idėjoms, kaip tai darė Edingtonas, prieštarauda- 
mas juodosios bedugnės teorijai. Kiti tvirtina iš tikrųjų nepalaikę klaidin- 
gos nuomonės, o jeigu tai darę, tai tik tam, kad parodytų, jog ji neteisinga. 
Man atrodo, kad daug geriau viešai prisipažinti klydus. Tai padėtų išveng- 
ti painiavos. Geras pavyzdys yra A. Einšteinas, kuris kosmologinės kon- 
stantos įvedimą, bandant sukurti statišką Visatos modelį, vadino didžiausia 
savo gyvenimo klaida*. 

Grįžtant prie laiko strėlių, lieka klausimas: kodėl mes matome, kad 
termodinaminė ir kosmologinė laiko strėlės rodo tą pačią kryptį? Arba, 
kitaip tariant, kodėl netvarka didėja ta pačia laiko kryptimi, kuria Visata 
plečiasi? Jeigu manome, kad Visata plėsis, paskui vėl trauksis (taip, atro- 
do, turėtų būti dėl ribų nebuvimo sąlygos), tai kyla klausimas, kodėl mes 
turime būti plėtimosi, o ne traukimosi fazėje. 

Į tai galima atsakyti remiantis silpnu antropiniu principų — sąsaja su 
žmogumi. Susitraukimo fazėje būtų netinkamos sąlygos egzistuoti protin- 
goms būtybėms, kurios galėtų paklausti: „Kodėl netvarka didėja ta pačia 
laiko kryptimi, kuria Visata plečiasi?“ Išsipūtimas ankstyvosiose stadijose, 
kurį numato ribų nebuvimo prielaida, reiškia, kad Visata turi plėstis grei- 
čiu, labai artimu kritiškajam, kuriam esant ji išvengtų susitraukimo atgal, 
tad Visata nekolapsuos dar labai ilgai. Iki tol visos Žvaigždės bus 


* Dabar vargu ar galima teigti, kad tai buvo didelė klaida, tad šis pavyzdys sąlygiškas 
(žr. žurnalą „Ipupona“. 1990, Nr. 1, p. 89). 

sudegusios, 0 jų protonai ir neutronai tikriausiai bus virtę lengvesnėmis 
dalelėmis ir spinduliuote (fotonais). Visata bus visiškos netvarkos būseno- 
je. Neturėtų būti aiškios termodinaminės laiko strėlės. Netvarka negalėtų 
daug padidėti, nes Visata jau būtų beveik visiškos netvarkos būsenoje. Tuo 
tarpu, kad veiktų protinga gyvybė, būtina aiški termodinaminė strėlė. Žmo- 
 giškosios būtybės, kad gyventų, turi vartoti maistą, kuris yra energijos 
tvarkinga forma, ir versti jį šiluma, kuri yra netvarkinga energijos forma. 
Todėl protinga gyvybė negalėtų egzistuoti Visatos susitraukimo fazėje. Tai 
paaiškinimas, kodėl mes matome termodinaminės ir kosmologinės laiko 
strėlių sutapimą. Visai ne todėl, kad Visatos plėtimasis sukelia netvarkos 
didėjimą. Būtent ribų nebuvimo sąlyga yra visko priežastis. Dėl jos didėja 
netvarka, o sąlygos protingai gyvybei susidaro tik plėtimosi fazėje. 

: Apibendrinsime. Mokslo dėsniai neskiria laiko tėkmės pirmyn ir atgal 
krypčių. Tačiau yra mažiausiai trys laiko strėlės, kurios atskiria praeitį nuo 
ateities. Tai termodinaminė strėlė — laiko kryptis, kuria didėja netvarka; 
psichologinė strėlė — laiko kryptis, kuria mes atsimename praeitį, bet ne 
ateitį; kosmologinė strėlė, kuria Visata plečiasi, o ne traukiasi. Aš paro- 
džiau, kad termodinaminė strėlė iš esmės yra ekvivalenti psichologinei, 
tad jos visada turi rodyti tą pačią kryptį. Darant Visatos ribų nebuvimo 
prielaidą, galima aiškiai apibrėžti termodinaminę laiko strėlę, nes Visata 
turėjo atsirasti labai vienalytėje ir tvarkingoje būsenoje. O mūsų stebimos 
termodinaminė ir psichologinė laiko strėlės sutampa dėl tos priežasties, 
kad protingoms būtybėms egzistuoti tinka tik plėtimosi fazė. Susitraukimo 
fazė bus netinkama, nes ji neturi aiškios termodinaminės laiko strėlės. 

Visatos pažinimo pažanga sukūrė nedidelį tvarkos kamputį vis labiau 
netvarkingoje Visatoje. Jeigu įsiminėte kiekvieną šios knygos Žodį, tai jū- 
sų atmintis užregistravo maždaug du milijonus vienetų informacijos: tvar- 
ka jūsų smegenyse padidėjo maždaug dviem milijonais vienetų. Tačiau kol 
jūs skaitėte knygą, mažiausiai tūkstantį kalorijų tvarkingos energijos, kurią 
gavote maisto pavidalu, pavertėte netvarkinga energija, šiluma ir perdavė- 
te ją aplinkai konvekcijos būdu ir prakaituodamas. Tai padidino netvarką 
Visatoje maždaug 20 milijonų. milijonų milijonų milijonų vienetų 
(2 x 1025), arba 10 milijonų milijonų milijonų (10'9) kartų, daugiau, negu 
padidėjo tvarka jūsų smegenyse. Ir tai, jeigu atsiminėte viską iš šios 
knygos. 

Iš anglų kalbos vertė K. Makariūnas 


BONIFACAS VENGALIS 
SUPERLAIDUMAS SIŪLO SAVO PASLAUGAS 


Sparčiai plėtojantis elektronikos pramonei, puslaidininkiniai tranzisto- 
riai dar ne taip seniai pakeitė elektronines lempas, o šiandien šiuos tran- 
zistorius baigia nurungti puslaidininkinės mikroschemos. Tačiau būtų klai- 
dinga manyti, kad ir jos liks nepakitusios visiems laikams. Ar neatsitiks 
vieną gražią dieną su moderniu šiuolaikiniu kompiuteriu gal po dvidešim- 
ties, o gal ir po dešimties metų taip, kaip šiandien yra atsitikę su lempiniu 
radijo imtuvu? 

Vis dažniau girdime kalbant apie naujas superlaidžiąsias medžiagas. 
Galbūt netolimoje ateityje jos iš mokslinių tyrimų laboratorijų persikels į 
mūsų kasdienį gyvenimą. Tad noriu supažindinti smalsų skaitytoją su pa- 
slaptinguoju superlaidumo reiškiniu, intriguojančia jo atradimo istorija ir 
pateikti žinių apie neseniai atrastus superlaidininkus bei jų naudojimą. 


Elektrinė varža, elektrinis laidumas, superlaidumas 


Neabejoju, jog daugeliui iš jūsų yra tekę matyti ommetrą — elektrinės 
varžos matavimo prietaisą. Jame, kaip žinia, įmontuotas elektros srovės 
šaltinis ir rodyklinis arba skaitmeninis elektros srovės matuoklis (1 pav., a). 
Prijungus du tokio prietaiso laidus prie kieto ar skysto laidininko, susida- 
riusia elektrine grandine pradeda tekėti stipresnė ar silpnesnė elektros sro- 
vė. Tačiau vien pažiūrėjus į rodyklinio prietaiso skalę, galima įsitikinti, 
kad kuo mažiau pasislenka rodyklė (kuo silpnesnė srovė), tuo didesnė 
matuojama varža. Taigi elektrinė varža yra fizikinis dydis, rodantis prie- 


šinimąsi elektros srovės tekėjimui. G 
G 
a | 
a) b) 
1 pav. 


Paprastas (a) ir patobulintas (b) elektrinės varžos matavimo būdai 

tc Įvairios medžiagos apibūdinamos jų 

TI-Ba-Ca-Cu-0 specifine varža p, arba varža, kurią turėtų 

160 ETE ET. l m’ skerspjūvio ploto ir 1 m ilgio tos me- 

džiagos bandinys. Dažnai tam taikomas ir 

180 atvirkščias varžai dydis — elektrinis laidu- 

mas o(o= 1/p). Pagal specifinės varžos 

2 arba elektrinio laidumo vertes, išmatuotas 

220 esant normaliai . (kambario) temperatūrai, 

medžiagos skirstomos į tris grupes: didelės 

240 varžos dielektrikus, puslaidininkius ir labai 
laidžius elektrai metalus. 

mą Tačiau dalis metalų, jų metališkųjų 


1910 1930 1950 1970 z lydinių bei junginių (metalų oksidų, nitri- 
`dų, ...) ir netgi kai kurie puslaidininkiai, 
atšaldyti iki jiems būdingos vadinamosios 
krizinės temperatūros T., staiga pereina į 
nepaprastai mažos varžos (superlaidžiąją) 
būseną. Elektrinės varžos sumažėjimo (ar net išnykimo) reiškinys pirmą 
kartą buvo atrastas dar XX amžiaus pradžioje, tiriant visiems gerai žinomą 
gyvsidabrį. Šio metalo krizinė temperatūra labai žema: tik keliais laips- 
niais aukštesnė už absoliutinį nulį (-273,159C). Tokiai žemai temperatūrai 
pasiekti iki šiol naudojamos suskystintos helio dujos. Helio virimo tempe- 
ratūra absoliutinėje Kelvino temperatūrų skalėje lygi 4,2? (4,2 K). 

Neilgai trukus, buvo nustatyta, kad superlaidumas būdingas švinui 
(T = 7,2 K), vėliau — niobiui (T, = 9,2 K), dar vėliau — kitiems metalams 
bei jų lydiniams. Šiuo metu įvairių superlaidžiųjų medžiagų skaičius jau 
gerokai viršija tūkstantį. Gana ilgai, iki 1986 metų, superlaidumo tempe- 
ratūros rekordas laikėsi ties 23,2 K, ir tik prieš keletą metų, atradus super- 
laidžiąsias keramikas, prasidėjo pats tikriausias tos temperatūros šturmas. 
Per palyginti trumpą laiką T. rekordas pakilo iki 125 K (žr. 7. augimo 
dinamiką, parodytą 2 paveiksle). | 

Taikant superlaidininkus praktiniams reikalams, labai svarbus buvo me- 
džiagų, kurių 7. aukštesnė už skysto azoto temperatūrą (78 K), atradimas. 
Superlaidininkus šaldyti jau buvo galima ne brangiu heliu, bet beveik šim- 
tąkart pigesniu ir kur kas plačiau technikoje naudojamu azotu. Aštuonis 
dešimtmečius tyrinėdami superlaidininkus, fizikai atskleidė daugybę jų 
taikymo sričių. Deja, skystu heliu šaldomą techniką iki šiol dažniausiai 
pavykdavo įrengti tik specialiose laboratorijose. Todėl, keičiant helį azotu, 
superlaidumui atveriamos kur kas didesnės perspektyvos. Bet, prieš pradė- 
dami nagrinėti superlaidumo siūlomas paslaugas, dar kartą grįžkime prie 
paties reiškinio ir gana įdomios jo atsiradimo istorijos. 


2 pav. 
Superlaidininkų krizinių 
temperatūrų rekordai 


Ls gs 


Superlaidumo reiškinio atradimas 


Superlaidumo atradėjų 1911 m. tapo RS2 
olandų fizikas Heikė Kamerlingas Onas 
(H. K. Onnes). Prieš porą metų (1909 m.) 0495 
jam, beje, taip pat pirmajam, buvo pasise- 
kẹ suskystinti helio dujas ir pasiekti eilinį 940 
žemų temperatūrų pasaulio rekordą. Prisi- 
gaminęs pakankamai unikalaus šaltojo 0,075 
skysčio, mokslininkas ryžosi tyrinėti elek- 
trines metalų savybes. Toks sprendimas 0.05 
buvo visiškai dėsningas, nes kaip tik tuo | 
metu buvo kuriama klasikinė metalų elek- 0025 
trinio laidumo teorija ir jau susidariusi 


ai 2 2 0 ee 
vieninga nuomonė, jog elektros srovė me- LO A2 B 44 TK 
taluose — tai kryptingas elektroninių du- 3 pay, 
jų judėjimas. H. K. Ono išmatuota gyvsidabrio 


Apibendrindamas ankstesnius kai ku- stulpelio elektrinės varžos tempera- 
: 2 v . ; tūrinė priklausomybė ties super- 

rių metalų elektrinės varžos matavimų įaidžiuoju virsmu 
duomenis įvairioms temperatūroms, 
H. K. Onas buvo šventai įsitikinęs, kad pakankamai išgrynintų šių metalų 
varža turėtų išnykti kaip tik ties skysto helio temperatūra. Savo sampro- 
tavimams pagrįsti mokslininkas išvedė empirinę formulę, puikiai atitin- 
kančią beveik visus iki tol žinomus eksperimentinius duomenis. Tyrimams 
labiausiai tiko gyvsidabris, nes jo gryninimo technologija tais laikais buvo 
pakankamai tobula. Mokslininką nelabai stebino tai, kad gyvsidabrio stul- 
pelio varža ties helio temperatūra iš tikrųjų išnyko. Nerimą daugiau kėlė 
nepakankamas aparatūros jautrumas. Be to, visai arti helio skystėjimo taš- 
ko varža imdavo mažėti labai sparčiai, o tai jo teorijoje nebuvo numatyta. 
Čia reikėtų atkreipti dėmesį į tai, kad, matuojant labai mažas bandinių 
varžas anksčiau nurodytu būdu (žr. 1 pav., a), būtina atsižvelgti į jungia- 
mųjų laidų bei sanglaudų varžą. Išradingasis mokslininkas nesunkiai įveikė 
ir šią kliūtį. 1 pav., b parodyta varžos matavimo schema, kurią taikydamas 
H. K. Onas pasiekė 10* Q tikslumą. Gyvsidabrio stulpelio varža tarp san- 
glaudos taškų 2 ir 3 (R„,) buvo randama pagal įtampos kritimą U.., o šis — - 
parenkant tokią šaltinio įtampą U, = U,„ kad srovė matavimo grandine 
netekėtų. Aišku, jog, patenkinus šią sąlygą, galvanometro rodyklė nenu- 
kryps nuo nulio net ir gerokai pasikeitus sanglaudų 2 ir 3 varžoms. 

3 paveiksle parodyta tokiu būdu H. K. Ono išmatuota gyvsidabrio 
varžos temperatūrinė priklausomybė, davusi pradžią naujai mokslo ir tech- 
nikos krypčiai. 

sai js 


2. Kas domina fizikus šiandicn') 


Apie paslaptingą staigaus varžos išnykimo reiškinį ilgą laiką buvo kal- 
bama kaip apie nereikšmingą gamtos išdaigą. Jo tikrosios vertės nesuge- 
bėjo suvokti net Nobelio komitetas, 1913 m. paskyręs Onui eilinę premiją 
už ... helio skystinimo darbus. 


Superlaidininkų savybės: idealus elektrinis laidumas, 
idealus diamagnetizmas 


Jums tikriausiai jau kilo klausimas, kokia gi ta tikroji superlaidininko 
varža. Deja, vienareikšmio atsakymo į jį iki šiol dar nėra. Žinoma tik tiek, 
kad ji neįtikėtinai maža. Tuo pačiu tikslu H. K. Onas yra atlikęs eksperi- 
mentą, pavaizduotą 4 paveiksle. Buvo pagamintas švininis žiedas su įpjo- 
va ir tokios pat medžiagos intarpas. Įspraudęs (skystame helyje) intarpą į 
įpjovą, mokslininkas privertė srovę tekėti ratu superlaidžiu žiedu. Po to, 
išjungęs elektros šaltinį, pagal šalia pastatytos magnetinės rodyklės padėtį 
jis bandė nustatyti laiką, per kurį ši žiedu tekanti srovė išnyks. Deja, įsi- 
tikinti, ar ta srovė bent kiek slopsta, keleto valandų nepakako. 

Dar ne taip seniai panašų eksperimentą pakartojo ir amerikiečiai. Jie 
vietoj žiedo naudojo superlaidžią ritę, be to, ir magnetinio matavimo apa- 
ratūra buvo nepalyginti tobulesnė. 
Šį eksperimentą, užsitęsusį pustre- 
čių metų, nutraukė ... transporto 
darbuotojų streikas. Mat laiku ne- 
pristačius skysto helio, ritė sušilo 
ir, padidėjus jos varžai, ja tekėjusi 
srovė akimirksniu dingo. Tačiau 
pagal atliktus matavimus jau buvo 
galima daryti išvadą, kad superlai- 
dininko varža turėtų būti bent 10!* 
kartų mažesnė už geriausių elek- 
tros laidininkų — vario ar sidab- 
ro — varžas, išmatuotas kambario 
temperatūroje. 

Šiuose eksperimentuose nesun- 
ku įžvelgti didžiulę praktinę idea- 
laus elektrinio laidumo naudą. 
Daugumą esamų elektros perdavi- 
mo linijų keisti šaldomomis super- 
laidžiomis vargu ar kada nors bus 
ekonomiškai naudinga, tačiau at- 


Srovės, tekančios superlaidžiu žiedu, 
slopimo tyrimas 

skiras jų atkarpas, kuriomis teka labai stiprios srovės, — visiškai realu. 
Tuo tarpu superlaidžius žiedus ar rites pritaikyti dar lengviau. Štai kelių 
mikrometrų skersmens žiedelis, kuriuo teka nesilpnėjanti srovė, gali būti 
greitai veikiančio kompiuterio atminties elementas. Ritė iš superlaidaus 
laido jau senokai taikoma stipriems magnetiniams laukams kurti nedide- 
liuose laboratoriniuose įrenginiuose, medicininiuose tomografuose, įgali- 
nančiuose pamatyti piktybinius auglius, ir netgi didžiuosiuose šiuolaiki- 
niuose elementariųjų dalelių greitintuvuose. Šiuo metu JAV yra statomas 
eksperimentinis didelės talpos superlaidus elektros energijos kauptuvas. 
Naktį elektros energija magnetinio lauko „pavidalu turėtų būti kaupiama jo 
milžiniškose heliu šaldomose ritėse, o dieną atiduodama vartotojams. 


` Ne mažiau svarbi savybė, bū- 
dinga tik superlaidininkams, yra 
idealusis diamagnetizmas. Dia- 
magnetikai — tai tokios medžia- 
gos, kurios magnetiniame lauke, 
apibūdinamame stipriu H., indu- 
kuoja silpną, tačiau priešingos 
krypties vidinį magnetinį lauką 
H, (H,=-xH px% = 107—107). 
Tuo tarpu superlaidininkas gali bū- 
ti laikomas diamagnetiku, kurio 
y= 
Nustatyta, kad normaliosios bū- 
senos bandinio, virstančio superlai- 
džiuoju, paviršiumi pradeda tekėti 
tam tikro stiprio srovės, kurios su- 
kuria vidinį lauką H, = -H Sumi- 
nio, magnetinio lauko (H + H, 


linijos yra tarytum išstumiamos iš 


bandinio vidaus į išorę, kaip paro- 
dyta 5 paveiksle, a. Šį reiškinį, va- 
dinamą Meisnerio efektu, 1933 m. 
atrado vokiečių mokslininkai 
V. Meisneris (V. Meissner) ir 
R. Oksenfeldas (R. Ochsenfeld). 
Feromagnetikams, pavyzdžiui, 
geležiai ar nikeliui, būdingas ki- 
toks ryšys: H, = xH, X >> 1. Tik- 
riausiai esate pastebėję, kad nevie- 
nalyčiame magnetiniame lauke 


T> 


b) 


5 pav. 

Magnetinio lauko jėgų linijų išstūmimas iš 
rutulio į jo išorę, kai rutulys pereina į super- 
laidžiąją būseną (a). 

Jėga, veikianti superlaidųjį kūną nevienaly- 
čiamc magnetiniame lauke (b) 


geležinį daiktą veikia jėga, nukreipta magnetinio lauko stiprėjimo kryptimi. 
Logiškai mąstant, diamagnetikus panaši jėga turėtų veikti priešinga kryp- 
timi. Iš tikrųjų taip ir yra. Pakabintas ant siūlo superlaidžios medžiagos 
bandinys (žr. 5 pav., b) visada stengiasi nutolti nuo magneto poliaus. Visai 
neseniai viena privati japonų firma, gaminanti aukštatemperatūres super- 
laidžiąsias keramikas, gana sumaniai Meisnerio efektą pritaikė savo rekla- 
mai: plačiai tapo žinoma, kad tos firmos direktorius pirmasis visame pa- 
saulyje skrido ant skystu azotu atšaldytos superlaidžios „skraidančiosios 
lėkštės". 

Išaiškinus Meisnerio efektą, buvo surastas ryšys tarp išorinio magneti- 
nio lauko ir neslopstančios paviršinės Meisnerio srovės. Netrukus nusta- 
tyta, kad magneunis laukas vis dėlto sugeba prasiskverbti į tam tikrą gylį 
I, = 10 As cm. Taip pat paaiškėjo, kad, pasiekus tam tikrą magne- 
o lauko stiprio vertę H „ medžiagos superlaidžiosios savybės išnyksta. 
Panašiai būna ir leidžiant bandinu gana stiprią srovę, nes, kaip Žinia, ji 
sukuria savą magnetinį lauką. Beje, šios savybės taip pat gali būti sėkmin- 
gai taikomos technikoje. 


Pagrindiniai mikroskopinės superlaidumo 
teorijos teiginiai 


Mikroskopinė teorija, paaiškinanti idealų superlaidininkų laidumą, 
Meisnerio efektą ir kitus dėsningumus, buvo sukurta 1957 m., praėjus 
beveik penkioms dešimtims metų nuo superlaidumo atradimo. Čia didžiau- 
sias nuopelnas tenka amerikiečiams Dž. Bardynui, (J. Bardeen), L. Kūpe- 
riui (L. Cooper) ir Dž. Šryferiui (J. Schrieffer). Jiems pavyko įrodyti, kad 
superlaidumas yra ne atskiro elektrono, o viso elektronų „kolektyvo“ sa- 
vybė. Traukdamas į save teigiamąjį elektros krūvį turinčius kristalinės gar- 
delės jonus, kiekvienas elektros krūvininkas truputį deformuoja gardelę. 
Todėl tarp elektronų atsiranda trauka, tuo tarpu vakuume du vienodą elek- 
tros krūvį turintys elektronai visada stumia vienas kitą. Pateiksime silpnos 
deformacinės sąveikos pavyzdį: kūdroje, nežymiai deformuodamos van- 
dens paviršių, viena kitą traukia mažytės plūdenos. Tačiau, pakilus ban- 
goms, apie kažkokią trauką tarp šių mažyčių lapelį ir šaknelę turinčių 
augaliukų nėra ko nė kalbėti. Panašiai atsitinka ir elektronams: trauka tarp 
jų gali pasireikšti tik žemose temperatūrose, gerokai nurimus atomų virpe- 
siams. Tik tada jiems paranku jungtis į vadinamąsias Kūperio poras ir taip 
šiek tiek sumažinti savo vidutinę energiją. 

„Elektronų pora“ — daugiau matematinė sąvoka, nes dviejų išskirtų 
elektronų „santuoka“ yra trumpalaikė. Be to, „sutuoktiniai“ nutolę vienas 

nuo kito per daugelį kristalinės gardelės periodų ir tarp jų skrieja daugybė 
panašiai susigiminiavusių kaimynų. Superlaidumo teorijos kūrėjai parodė, 
kad dviejų elektronų trauka didžiausia tada, kai jie skrieja priešingomis 
kryptimis. Atstumas tarp dviejų taip sąveikaujančių elektronų (koreliacinis 
ilgis) įvairiuose superlaidininkuose nevienodas: nuo keleto iki kelių tūks- 
tančių gardelės periodų. Elektronus superlaidininke galima būtų palyginti 
su šokėjais, kurie, nuolat keisdamiesi partneriais, pamažu juda kuria nors 
viena kryptimi. Elektronus ar jų poras kryptingai judėti verčia elektrinis 
laukas, tačiau kaip vis dėlto paaiškinti varžos išnykimą? 

Esant normaliam elektriniam laidumiji, elektros krūvininko elektrinia- 
me lauke įgytas kryptingas greitis ir su juo susijusi papildoma kinetinė 
energija perduodami gardelei — ji kaista. Tuo tarpu superlaidūs elektronai 
su gardele sąveikauja taip, kad vidutinė jos energija nekinta: vieno elek- 
trono įgytą ir perduotą gardelei kryptingo greičio pokytį čia pat pasisavina 
suporuotasis partneris. Tokiu būdu elektronai per tarpininkę — gardelę — 
lyg kokią estafetės lazdelę vienas kitam perdavinėja kryptingą greitį ir 
energiją. Kad tai vyktų sklandžiai, elektronai turi judėti tvarkingai (kore- 
liuotai). Tam tikslui estafetėje dalyvaujantys elektronai turi suvienodinti 
chaotiško judėjimo greičius (greičio arba impulso kondensacija) ir priside- 
rinti prie vieningo ritmo (fazių koherentiškumo sąlyga). Visus šiuos teigi- 
nius apibendrinantis vieningas kvantinis modelis turėjo didelę įtaką tolesnei 
mokslinės minties raidai ir, be abejonės, padėjo kryptingiau ieškoti naujų 
superlaidžių medžiagų. 


Magnetinio srauto kvantavimas. 
Džozefsono efektas. Skvidai 


Esmingiausia superlaidumo atsiradimo prielaida yra fazių koherentiš- 
kumas, arba tolimoji elektronų kolektyvo tvarka, sąlygojanti idealų laidu- 
mą, Meisnerio efektą, taip pat kitus, tik superlaidumui būdingus reiškinius. 
Vienas iš jų — magnetinio srauto, prasiskverbiančio pro superlaidų žiedą, 
kvantavimas. 

Superlaidžiame žiede, kaip ir ištisiniame superlaidininko bandinyje, pa- 
stovus išorinis magnetinis laukas indukuoja neslopstančią srovę, kuri su- 
kuria priešingos krypties magnetinį lauką. Tačiau pro žiedą prasiskver- 
biančiam magnetinio lauko srautui O būdingas ryšys: O = n®ņ¿; čia n = 1, 
S =2. 10-15 Wb. Šis eksperimentais patvirtintas dėsningumas 
labai aiškiai atskleidžia banginę elektronų prigimtį — kad srovė Žiede 
nesloptų, jame sklindančios elektrono bangos fazė, apeinant žiedą ratu, 
turėtų keistis dydžiu, kartotiniu 27. 


Kitas ne mažiau svarbus reiškinys yra Džozefsono efektas. Jo esmė 
tokia. Įsivaizduokime du superlaidininkus, perskirtus plonyčiu dielektriko 
sluoksniu, kaip pavaizduota 6 paveiksle. Jei to sluoksnio storis bus ne 
didesnis už anksčiau minėtą elektronų poros koreliacinį ilgį, tai pro suda- 
rytą vadinamąją tunelinę sandūrą galės tekėti superlaidi Kūperio porų sro- 
vė. Kitaip sakant, dielektrinis tarpas taip pat taps superlaidus. Iš to galima 
daryti įdomią išvadą: elektronas, nutolęs nuo superlaidininko per atstumą, 
neviršijantį koreliacinio ilgio, jaučia stiprų „kolektyvo“ poveikį ir todėl 
dar gali būti laikomas pilnateisiu superlaidaus „kolektyvo“ nariu. Šias drą- 
sias išvadas savo diplominiame darbe, 1973 m. apdovanotame Nobelio 
premija, dar 1962 m. išsakė anglų studentas B. Džozefsonas (B. Joseph- 
son). Iš pradžių šios jaunojo fiziko išvados buvo sutiktos skeptiškai, tačiau 
vėliau patvirtintos gausiais eksperimentiniais faktais. 

Magnetinio srauto kvantavimo ir Džozefsono tuneliniai reiškiniai buvo 
taikomi kuriant magnetiniam laukui jautrius elektroninius prietaisus — su- 
perlaidžiuosius kvantinius interferometrus, arba sutrumpintai — skvidus. 
Šie prietaisai sudaryti iš superlaidžių žiedelių su viena arba dviem Džozef- 
sono sandūromis (žr. 6 pav.). Jie gali pakeisti, o pagal kai kuriuos para- 


ti 

6 pav. 
Džozefsono sandūra, dviejų sandūrų skvidas ir jo srovės priklausomybė nuo magnetinio 
lauko srauto pro kiaurymę 


metrus netgi gerokai pranokti geriausius šiuolaikinius tranzistorius. Pagal 
jautrumą magnetiniam laukui skvidai iki šiol neturi sau lygių partnerių. 
Pritaikius įvairias technines gudrybės, daugeliui fizikinių dydžių, tokių, 
kaip elektros srovės stipris ar įtampa, galima gauti vienareikšmį magneti- 
nio lauko atitikmenį. Tokiu būdu pavyko iškart keliomis eilėmis padidinti 
beveik visų matuojamų elektrinių dydžių tikslumą. Skvidų dėka dabar ma- 
žiausia padala įtampų skalėje yra 10719 V, srovės stiprio — 101! A, o 
mažiausias dar išmatuojamas magnetinio lauko stipris siekia 101937 . Ty- 
rinėtojai, kuriems tenka dirbti su tokia jautria aparatūra, šiai tarsi 
prasitrynę akis. Staiga paaiškėjo, kad galvos smegenys, širdis ir kiti žmo- 
gaus organai skleidžia magnetinius laukus, kad galima užrašyti magnetinę 
kardiogramą ir gauti visiškai naują informaciją apie gyvąją ar negyvąją 
gamtą. 

Vis dėlto panašūs matavimai šiuo metu dar mažai kam prieinami. Tokių 
matavimų aparatūra, beje, jai reikalingas skystas helis, yra gana sudėtinga. 
Norisi tikėti, kad, atrandant vis naujus aukštatemperatūrius superlaidinin- 
kus, panašių rūpesčių gerokai sumažės. 


Bednorco ir Miulerio atradimas 


Ieškant vis naujų superlaidininkų, krizinių temperatūrų vertės ilgą laiką 
buvo gana žemos. 1973 m. susintetinamas metališkasis Nb,Ge, kurio T. = 
= 23,2 K išliko rekordinė ištisus 13 metų. Jau buvo girdima pesimistinių 
prognozių, kad superlaidžiosios būsenos ribinė temperatūra esanti lygi 
30 — 40 K ir kartu ji pasmerkta visiems laikams likti helio temperatūrų 
nelaisvėje. 

Laimei, atsirado tokių, kurie nepasitikėjo šviesiaisiais protais, kaip, pa- 
vyzdžiui, du šveicarų mokslininkai: kristalografas J. G. Bednorcas 
(J. G: Bednorz) ir segnetoelektrikų specialistas K. A. Miuleris (K. A. Mul- 
ler). Panašu, kad nei vienas, nei kitas apie superlaidumą didesnio supra- 
timo neturėjo. Jiedu labai susidomėjo trinariais junginiais, žymimais ben- 
dra formule ABO, ir turinčiais panašią perovskito kristalinę struktūrą. Šie 
junginiai are gana plačiai paplitę — daugiausia iš jų sudaryta Žemės 
mantija, — tačiau superlaidumo požiūriu tyrinėti palyginti mažai. Bednor- 
cas su Miuleriu, be abejo, žinojo, kad vienas iš jų — stroncio titanatas 
SrTiO, „(x =0 — 0,3) tampa superlaidus 3 K temperatūroje, o jam gimi- 
ingas bario- švino-bismuto oksidas Ba(Pb,Bi)O, — 13 K temperatūroje. 

Nuo 1983 m. minėti mokslininkai susintetino i patikrino apie 100 nau- 
jų medžiagų. Ir štai 1985 m. pabaigoje jiems atsitiktinai į rankas pateko 
prancūzų chemikų mokslinis straipsnis, kuriame teigiama, jog pagamintas 

elektrai laidus bario-lantano-vario oksidas Ba,(La,Cu)O,. Jau turėdami ne- 
blogą patirtį, Bednorcas ir Miuleris netrukus susintetino minėtą junginį ir, 
atšaldę jį helio garais, pastebėjo staigų elektrinės varžos mažėjimą ties 
35 K temperatūra. Norint galutinai įsitikinti, ar minėtas varžos mažėjimas 
tikrai susijęs su superlaidžiuoju medžiagos virsmu, reikėjo atlikti papildo- 
mus magnetinės skvarbos (Meisnerio efekto) matavimus. Tokiems matavi- 
mams mokslininkai tada dar nebuvo pasirengę. Galima buvo kreiptis į 
kolegas, turinčius šioje srityje didesnę patirtį, tačiau, bijodami per anksti 
atskleisti paslaptį, juodu nutarė paskelbti vien tik varžos matavimo duo- 
menis. 1986 m. balandžio mėn. palyginti mažai žinomo mokslinio žurnalo 
„Zeitschrift für Physik” redakcijai išsiųstas pranešimas, kuriam vėliau bu- 
vo lemta tapti istoriniu: 1987 m. už šį darbą paskirta Nobelio premija. 


Superlaidumo karštligė 


Įvairių pranešimų apie aukštatemperatūrio superlaidumo egzistavimą 
būta ir anksčiau. Kai kurie jų iš pradžių buvo sukėlę didelį susidomėjimą, 
tačiau vėliau tapdavo vos ne pajuokos objektu, nes tokių pačių rezultatų 
po to niekas negalėdavęs pakartoti. Siekdami apsidrausti nuo panašaus 
likimo, Bednorcas ir Miuleris garsiojo pranešimo antraštėje įterpė žodžius: 
„galimas aukštatemperatūris superlaidumas". Galbūt todėl minėtu straips- 
niu, atspausdintu rugsėjo mėnesį, rimčiau susidomėjo tik S. Tanakos grupė 
iš Tokijo ir būrelis Hiūstono universiteto (JAV) tyrinėtojų, vadovaujamų 
kiniečių kilmės profesoriaus P. Čiu (P. Chu). Tuo metu, kai Bednorcas su 
Miuleriu atliko įtikinamus magnetinės skvarbos matavimus, abi minėtos 
grupės nepriklausomai viena nuo kitos patvirtino ankstesnį šveicarų laimė- 
jimą. Tų pačių metų pabaigoje abiejų šių grupių atstovai susitiko JAV 
Bostono mokslinėje konferencijoje, kurioje padarė sensacingus praneši- 
mus. Atrodo, kaip tik nuo šio momento ir. prasidėjo tikroji superlaidumo 
karštligė. Tik per kelias savaites panašūs tyrimai buvo atlikti dar keliose 
pasaulio šalyse. 

Netrukus P. Čiu su savo bedada pabandė suslègti minėtąją me- 
džiagą. Tokiu būdu pavyko T, padidinti net iki 40 K. Čia pat kilo mintis 
sukurti vidinį (cheminį) slėgį, keičiant barį jam giminingais šiek tiek ma- 
žesniais stroncio atomais. Prielaida pasitvirtino — T, buvo netgi didesnė 
kaip 40 K. Kitų metų sausio mėnesį tie patys mokslininkai š šį kartą su savo 
kolegomis iš Alabamos universiteto šventė išties neeilinę pergalę: jų susin- 
tetinta naujoji medžiaga, kurioje lantanas pakeistas itriu, pasižymėjo re- 
kordine 93 K krizine temperatūra. Azoto skystėjimo riba viršyta 139!!! 
Medžiagos rekordininkės cheminė sudėtis Y; „Ba, ;CuO „ taip pat gamy- 


— 24 


bos būdas aprašyti žurnalo „Phys. Rev. Lett.” (JAV) kovo mėnesio nume- 
ryje. Tačiau kai kurie tyrėjai kažin kokiu būdu jau anksčiau buvo sužinoję 
paslaptį. Tad po poros savaičių panašūs rezultatai buvo pasiekti iškart vos 
ne dešimtyje laboratorijų (JAV, Japonijoje, Kinijoje, buvusioje Sovietų 
Sąjungoje). Medžiaga rekordininkė pasirodė esanti nevienalytė: pro mik- 
roskopą galima buvo įžiūrėti juodas ir žalias kruopeles. Paaiškėjo, kad 
superlaidžios yra tik juodosios. Jų cheminė sudėtis — YBa,Cu,0, 
(x = 0 — 0,5). Dabar šis superlaidus junginys sutrumpintai žymimas /23. 

Labai greitai buvo pastebėta, kad itris junginyje 723 gali būti sėkmin- 
gai pakeistas kitais retųjų žemių elementais, tokiais, kaip La, Eu, Gd, Dy, 
Lu, Yb. Šiek tiek vėliau buvo atrasti panašią kristalinę struktūrą turintys 
superlaidūs bismuto junginiai. Jie gali būti užrašyti bendra formule 
Bi,Sr,Ca, „Cu,0,3,,4 Giminingoms struktūroms n = 1, r = 2ir n = 3 
buvo išmatuotos T 2 reikšmės, kurios atitinkamai lygios 20 K, (70 — 85) K 
ir 110 K. 

Pabandžius panašiai pakeisti bismutą, labai greitai buvo atrasta super- 
laidžių talio junginių grupė: Tl;Ba,Ca, „Cu,O,,,,. Išmatuotos netgi aukš- 
tesnės krizinės šiems junginiams būdingos temperatūros: 60 K, 80 K ir 
125 K. O visai neseniai, rengiant šią apžvalgą spaudai, pasiekė žinios apie 
gyvsidabrio junginį HgCa,Ba,Cu,O,, kurio suslėgto krizinė superlaidžio- 
sios būsenos temperatūros vertė dar aukštesnė kaip 150 K. Atrodo, kad 
reikiamoms temperatūroms pasiekti ateityje nereikės ir skysto azoto. Ko 
gera, pakaks įsijungti nedidelį iš elektros tinklo maitinamą šaldytuvą. 


Šis tas apie naująsias medžiagas 


Labai greitai buvo nustatyta, kad visos naujos superlaidžiosios medžia- 
gos turi sluoksniuotą kristalinę struktūrą ir yra priskiriamos tai pačiai pe- 
rovskitų šeimai (žr. 7 pav., a, b, c). Vario junginių struktūrose specialistai 
atkreipė dėmesį į panašias vario—deguonies plokštumas, perskirtas Y(La) 
ar Ca tarpsluoksniais. Vėliau pasirodė, kad šios plokštumos kaip tik dau- 
giausia ir susijusios su aukštatemperatūriu superlaidumu. Įdomu, kad, kei- 
čiant Y kitais retųjų žemių elementais, krizinė temperatūra pakinta labai 
nedaug. Tai rodo, jog superlaidieji elektronai sutelkti daugiausia ne retųjų 
žemių, Bi ar Tl, o vario—deguonies plokštumose. 

Pagal elektrinį laidumą normaliojoje būsenoje naujosios medžiagos pri- 
lygsta blogiems metalams arba stipriai legiruotiems puslaidininkiams. 
Nevisiškai prisotintos deguonies, jos visos virsta didelės varžos puslaidi- 
ninkiais. Tačiau persotinti deguonimi irgi nepageidaujama — nors didelis 
elektrinis laidumas lieka, tačiau superlaidžiosios savybės prarandamos. 

Kristalinės oksidų superlaidininkų struktūros: 

a — Ba(Bi, Pb)O, — paprastoji perovskito (T, = 13 K); 
b — (La, Ba),CuO, — su perovskito intarpu (T. = 36 K); 
c — YBa,Cu,O, — defektinis perovskitas (T,= 92 K) 


Pasirodžius naujiesiems superlaidininkams, iš pradžių atrodė, kad 
mikroskopinė BKŠ teorija nepajėgs paaiškinti aukštatemperatūrio super- 
laidumo, kad reikės kurti visiškai naują teoriją, galbūt net keisti požiūrį į 
superlaidumą. Vis dėlto, atrodo, minėtos teorijos šį kartą daug tobulinti dar 
nereikės. Patikimais eksperimentais įrodyta, kad naujuosiuose superlaidi- 
ninkuose elektros srovę sukuria tokios pačios elektronų poros, nors jų 
būdingasis koreliacinis ilgis yra gerokai mažesnis (1 — 10 nm). Visoms 
naujosioms medžiagoms tinka dėsningumai, neprieštaraujantys anksčiau 
sukurtai teorijai. Vienintelis dar negalutinai išaiškintas dalykas — tai stip- | 
rios tarpelektroninės sąveikos prigimtis. Nors yra daugybė įvairių nuomo- 
nių, nustatyti teisingiausią kol kas dar negalima. Teoretikams šiuo metu 
belieka žvalgytis vienam į kitą ir įdėmiai klausytis, ką nauja pasakys 
eksperimentuotojai. 


Masyvių superlaidžių bandinių 
gaminimas ir taikymas 


Pirmieji naujųjų medžiagų bandiniai buvo susintetinti keraminiu būdu, 
kaitinant aukštose temperatūrose tas medžiagas sudarančių metalų oksidų 
ar jų karbonatų mišinius. Šį nesudėtingą gamybos būdą vienas Anglijos | 
jaunimo žurnalas neseniai rekomendavo moksleiviams. Pagal jį, norint pa- 
gaminti jau minėtą 723 junginį, būtina tiksliai pasverti reikiamą kiekį 


JS 


išdžiovintų Y,O,, CuO ir BaCO, miltelių, po to kruopščiai ir atsargiai 
juos sumaišyti (CuO ir BaCO, r mišinį sukratyti į karščiui at- 
sparius aliuminio oksido keramikos indelius ir 10—20 val. kaitinti ore 
900 —940*C temperatūroje. Kaitinamas BaCO, skyla į CO, dujas ir BaO, 
kuris, reaguodamas su vario ir itrio oksidų kruopelėmis, sudaro superlai- 
dųjį 723 junginį. 

Taip pagaminta medžiaga, netzi kelis kartus papildomai skinais, 
presuojama ir kaitinama, dažnai būna korėta ir nevienalytė. Pagal šį ne 
patį geriausią gaminimo būdą netgi pačias medžiagas imta vadinti super- 
laidžiosiomis keramikomis. Tačiau tai jokiu būdu nereiškia, kad negalima 
išauginti tobulų minėtų medžiagų kristalų ar susintetinti plonų monokris- 
talinių plėvelių. Tiesa, šių medžiagų kristalai auga gana nenoriai, kartais 
ištisą mėnesį, o šitaip užauginti juodos spalvos monokristalai paprastai 
būna ne didesni kaip 1—2 cma. Bet to visiškai pakanka daugumai tyrimų 
atlikti. 

Gaminant prietaisus, dažniausiai neužtenka, kad viena ar kita medžiaga 
būtų superlaidi. Daugeliu atvejų būtina ją pagaminti kaip galima tobules- 
nę. Sėkmė taikant superlaidininkus stiprių srovių įrenginiuose priklauso ir 
nuo to, ar galima iš jų pagaminti pakankamai lankstų ir ilgą laidą. 

Anksčiau aprašyta keraminė gamybos technologija įgalina susintetinti 
didelį kiekį norimos superlaidžios medžiagos, kurios T. vertės mažai skir- 
tųsi nuo geriausių tos pačios cheminės sudėties monokristalų. Deja, dėl 
grūdėtos struktūros kriziniai tokių keramikų srovės tankiai būna daug ma- 
žęsni už monokristalų. Tai gerokai riboja superlaidžiosios keramikos nau- 
dojimo galimybes. Tačiau pastaruoju metu ir čia po ilgoko pesimizmo lai- 
kotarpio padaryta nernaža pažanga. Įsitikinta, kad didelis slėgis ir dalinis 
keramikos aplydymas bandinius presuojant gerokai padidina krizinę srovę. 
Štai 723 junginio monokristalo skysto azoto temperatūroje rekordinė j, 
vertė yra. 3 + 109 A/cm?, o geriausių keraminių bandinių ji jau siekia 
10? A/cm?. Manoma, kad nedideli superlaidūs magnetai, pagaminti iš to- 
kios keramikos diskų, greitai turės nemažą paklausą. 

Įpresuojant superlaidžiosios medžiagos miltelius į specialaus metalinjo 
lydinio vamzdelius, ne per seniausiai pradėti gaminti ir superlaidieji laidai. 
Tokių laidų j, verčių, taip pat jų ilgių rekordai iki šiol vis augo. Štai 
neseniai pasirodė reklaminiai pranešimai iš JAV, siūlantys pirkti aukšta- 
temperatūrio 723 superlaidininko gijas, kurių skersmuo — 0,2 mm, il- 
gis — šimtas metrų, o krizinės srovės tankis skystajame azote — 
10* A/cmž. Tai jau atitinka dalį techninių reikalavimų, nors manoma, kad 
platesniam aukštatemperatūrių superlaidininkų diegimui pramonėje dar SEA 
prireikti nuo penkerių iki dešimties metų. 

Ploni superlaidininkų sluoksniai 
ir superlaidžioji elektronika 


Pagrindiniai superlaidžiosios elektronikos elementai: superlaidžiosios 
plėvelės, daugiasluoksnės struktūros, Džozefsono sandūros. atminties ele- 
mentai, netgi skvidai, buvo pagaminti ir išbandyti gerokai anksčiau, negu 
atsirado aukštatemperatūriai superlaidininkai. Todėl daug kam atrodė, kad, 
įvaldant naująsias medžiagas, nereikės gaišti daug laiko, kad pakaks pa- 
kartoti tai, kas buvo padaryta iki tol, tiriant ir taikant tradicinius superlai- 
dininkus, tokius, kaip Nb ar Pb. Deja, ir čia dar kartą teko įsitikinti, jog 
lengvų pergalių nebūna. 

Iki šiol ploni metalų, taip pat ir puslaidininkių sluoksniai dažniausiai 
buvo gaminami vakuume įvairiais medžiagų garinimo būdais. Pirmiausia 
paaiškėjo, kad tam tikslui anksčiau turėtą technologinę įrangą teks pertvar- 
kyti, atsižvelgiant į naujųjų medžiagų poreikius. Toms medžiagoms ir jų 
plėvelėms sintetinti reikia gerokai aukštesnių temperatūrų, be to, ne dide- 
lio vakuumo, o aplinkos, kurioje būtų deguonies. Štai kodėl dalį vakuumi- 
nės aparatūros detalių teko pakeisti tokiomis, kurios būtų atsparios deguo- 
nies poveikiui. Be to, reikėjo ieškoti visai naujų dielektrinių medžiagų, 
tinkamų auginamų sluoksnių padėklams gaminti. Pageidautina, kad padėk- 
lui nekenktų deguonis, padėklo ir sluoksnio gardelių konstantos, taip pat 
jų plėtimosi koeficientai būtų kiek galima artimesni vieni kitiems, padėklo 
medžiaga būtų pigi ir nereaguotų su sluoksniu. Taigi iš daugumos patik- 
rintų medžiagų liko MgO, nelegiruotas SrTiO,, ZrO,, NdGaO, ir keletas 
kitų karščiui atsparių oksidų. 

Nors sunkumų daug, bet, gaminant naujųjų superlaidininkų sluoksnius, 
per pastaruosius 2—3 metus pasiekta didelių laimėjimų. Daugelyje pasau- 
lio šalių, tarp jų ir gimtojoje Lietuvoje, šiuo metu jau sintetinami ploni 
(d= 10 — 1000 nm) monokristaliniai anksčiau nurodytų superlaidininkų 
sluoksniai ir jų dariniai. 

Pasigaminus superlaidųjį sluoksnį, jau nėra labai sudėtinga fotolitog- 
rafijos ar kokiu nors kitu būdu išėsdinti jame siaurus superlaidžius take- 
lius, groteles, miniatiūrinius žiedelius, spirales ar kitokius elementus, jei- 
nančius į įvairių prietaisų sudėtį. Tokiu būdu buvo pagaminti ir išbandyti 
spartūs superlaidieji fotodetektoriai, labai jautrūs infraraudonojo spindu- 
liavimo jutikliai — bolometrai, elektrinių impulsų perjungikliai, elektrinių 
grandinių saugos elementai, aukštos kokybės rezonatoriai, elektrinių im- 
pulsų formos nekraipančios miniatiūrinės juostinės linijos ir daugelis kitų 
unikalių prietaisų. Šiuo metu daug tokių skystuoju azotu šaldomų prietaisų 
jau siūloma pirkėjams. 

Nemažai nuveikta ir gaminant sudėtingesnius daugiasluoksnius dari- 
nius. 1991 m. pradžioje pirmą kartą išauginti plonasluoksniai dariniai, 
kuriuose du beveik vienodos kokybės superlaidaus junginio 723 sluoks- 
niai perskirti plonu dielektriko tarpsluoksniu. Tai įgalino pagaminti pirmuo- 
sius skvidus, veikiančius skystojo azoto temperatūroje. Pastarieji jautrumu 
dar nusileidžia heliu šaldomiems savo giminaičiams, tačiau jau žinomi 
būdai, kaip padidinti jų jautrumą. 

Dideli laimėjimai plonų sluoksnių technologijoje leidžia daryti opti- 
mistines prognozes ateičiai. Pagrindinių JAV firmų nuomone, artimiausiu 
metu turėtų būti baigtos kurti azotu šaldomos skvidų sistemos, infraraudo- 
nojo spinduliavimo matricos, kiek vėliau — atskiros loginės schemos, o 
apie: 2000 m. laukiama spartaus kompiuterio iš superlaidininkų pasirody- 
mo. Ateitis parodys, ar išsipildys šios prognozės. 

Kaip bebūtų, jau dabar aišku, kad atrasti toli gražu dar ne visi aukšta- 
temjperatūriai superlaidininkai, o rekordinė 150 K krizinė temperatūra nėra 
riba. Nepaprastai plačios naujųjų medžiagų pritaikymo galimybės dar lau- 
kia savo kūrybine aistra ir ryžtu degančių atradėjų. 


JUOZAS VIDMANTIS VAITKUS 


„CHEMINIŲ“ IR „GEOMETRINIŲ" POŽYMIŲ VARŽYBOS 
ATOMŲ IR ELEKTRONŲ PASAULYJE 


Visokiausios medžiagos supa rnus pasaulyje. Mėginant suvokti jų san- 
darą, buvo sukurti fizikos ir chemijos pagrindai (atrasti atomai, molekulės, 
elementariosios dalelės, suprasta ryšių tarp šių dalelių esmė). Atrastos ar 
sukurtos labai skirtingų savybių medžiagos, o iš jų pagaminti visokiausi 
prietaisai, kuriuose realizuotos tiek tų medžiagų savybės, tiek jų sąveikos 
tarpusavyje ar su jas supančiu pasauliu dėsningumai. Daugelis medžiagų 
sukuriamos apgalvotai (tam ir tarnauja me- 
džiagų mokslo žinios), nors būna ir malonių 
netikėtumų (tarp tokių — gelžbetonio sukū- 
rimas). Tačiau reikia pabrėžti, kad medžiagų 
kūrimas — tai gamtoje veikiančių dėsnių pa- 
žinimas ir jų pritaikymas atomų bei moleku- 
lių pasaulyje. Dabartinės fizikos žinios ir. 
medžiagų technologijos galimybės per pas- 
kutinį ketvirtį amžiaus pažengė taip toli į 
priekį, kad sugebama iš esmės keisti medžia- 
gos susidarymo principus, galima ne tik kal- 
bėti apie medžiagas bei jų sandūras, bet ir 
jas realizuoti, net konstruoti (nebijau to žo- 
džio, nes dabar jau yra atomų sluoksnių 
„montavimo“ ir jų erdvinių struktūrų kūri- 
: mo metodų, vadinamų medžiagų inžinerija). 
i Gi Prea „J 8 paveiksle pateikti tokios kūrybos rezulta- 

maena aaa ias $š% tai rodo, kad atomas tikrai yra lyg ir kokia 

TLEEREEREES I plyta”, kurią galime „padėti“ ten, kur nori- 
me, kartu ne tik sukurdami iš tokių atomų 
karkasą, bet ir nutiesdami ar užtverdami ka- 

Dirbtinės atomų sandaros krista- : ; ayi 
lo paviršiuje: a — apskritiminis nalus elektros srovei. Norint suvokti šiuos 


„kvantinis koralas“, pagamintas atradimus, reikia susipažinti su kai kuriais 


iš 48 geležies atomų, išdėstytų = medžiagų mokslo dėsniais bei faktais, pade- 
ant vario kristalo paviršiaus; 


„koralo“ spindulys — 14,26 nm; dančiais suprasti naujovių esmę ir raver- 
b — trikampė sandara, padaryta čiančiais toliau gilinantis į šią, vieną iš mo- 


iš 76 geležies atomų; jos plo- ; 2 : z A 
aai an 400 kee PEP derniausių mokslo ir technologijos sričių. | 

Įvadas 


Pasaulyje vykstantys procesai didžia dalimi priklauso nuo jame daly- 
vaujančių kūnų temperatūros, o kūnų savybes lemia jų susidarymo tempe- 
ratūra ir tolesnis jų formavimasis. Temperatūros sąvokos vartojimas reiškia, 
kad sistemoje vykstančius procesus apibūdina termodinaminės pusiausvy- 
ros dėsniai. Taigi kiekvieną vyksmą lydi priešingas jam vyksmas, ir jų 
greitis yra vienodas. Įsigilinus į tokių sistemų mikroskopinę sandarą, pa- 
stebėta, kad jų dalelės juda chaotiškai ir joms tinka (arba beveik tinka) 
idealiųjų dujų dėsniai. Tiriant šias sistemas, sužinota labai daug apie mūsų 
pasaulio sandarą, taip pat išsiaiškinta, kaip veikia šiluminės mašinos, 
atskleista daug metalų elektrinio laidumo bei visų medžiagų šiluminės tal- 
pos ir laidumo dėsningumų. Net plačiai žinomas teiginys „Nėra nieko prak- 
tiškesnio už gerą teoriją” buvo skirtas šios teorijos įvertinimui. Jei siste- 
mos dalelių energija yra didelė, tai ją apibūdina klasikinė (Maksvelo ir 
Bolcmano) dalelių energijos pasiskirstymo funkcija. Mažesnės energijos 
dalelės gali būti dvejopos, o jų savybes nusako sukinys — dydis, kuris 
apibrėžia dalelės savitąjį judesio kiekio momentą. Viena rūšis — dalelės, 
kurių energija gali būti vienoda; jų sukinys apibūdinamas sveikaisiais skai- 
čiais, ir jos vadinamos bozonais. Tarp kitos rūšies dalelių negali būti 
turinčių tą pačią energiją; jų sukinys yra pusinis, ir jos vadinamos fermi- 
jonais. Tai reiškia, kad, mažėjant dalelių energijai, jų elgesys pradeda pri- 
klausyti nuo jų kvantinės prigimties. Šie nauji faktai padėjo atskleisti švie- 
sos spinduliavimo mechanizmą (bei įrodyti galimybę sukurti šviesos stip- 
rintuvus; juose pritaikius jau žinomas radiotechnikos žinias, buvo sukurti 
lazeriai), taip pat įsigilinti į atomų bei medžiagų vidinį pasaulį. 

Kol sistemoje galioja idealiųjų dujų dėsniai, dalelių kvantinė prigimtis 
pasireiškia tuo, kad jų „kolektyvinį ' elgesį apibūdina skirtingos pasiskirs- 
tymo funkcijos, nors kiti termodinaminiai sistemos parametrai yra vienodi. 
Mažėjant dalelių kinetinei energijai, pradeda reikštis jų sąveikos jėgos, 
todėl sistemos dalelių būsena gali iš esmės pasikeisti. Pavyzdžiui, aukštoje 
temperatūroje visos medžiagos gali suskilti į elektronų ir branduolių plaz- 
mą, fotonus bei plazmines bangas (plazmonus). Dar aukštesnėse tempera- 
tūrose, kurios įmanomos termobranduolinių reakcijų metu, branduoliai ga- 
li suskilti į elementariąsias daleles, o tose temperatūrose, kurios egzistavo 
Visatos Didžiojo sprogimo metu, visas mūsų pasaulis susidarė iš kvarkų- 
antikvarkų plazmos. Visa tai įdomios, bet kitoms temoms skirtos proble- 
mos. Mes toliau nagrinėsime vyksmus plazmai vėstant ir susidarant ato- 
mams bei kondensuotai medžiagos būsenai. 

Atomai ir kvaziatomai 


Kvazineutralioje plazmoje teigiamųjų ir neigiamųjų elektros krūvių kie- 
kis vienodas, taigi visa sistema iš esmės neutrali, bet vietomis gali būti 
įelektrinta, nes vieno ženklo krūvių tarpusavio stūmą kompensuoja įsiter- 
piančio kito ženklo krūvių sąlygojama trauka. Mažėjant plazmą sudaran- 
čių dalelių energijai, ima vyrauti atskirų branduolių ir elektronų trauka, dėl 
kurios elektronai gali pradėti skrieti orbitomis. Tokie elektronai praranda 
energiją dėl spinduliavimo, vadinamo ciklotroniniu, nes kiekviena elek- 
tringoji dalelė, judėdama su pagreičiu (judėdama orbita, dalelė įgyja kampi- 
nį pagreitį), spinduliuoja šviesą, kurios energija priklauso nuo tos dalelės 
greičio. (Šiuo metu ypač vertinamas ištisinio spektro — nuo infraraudono- 
sios šviesos iki Rentgeno spindulių — šviesos šaltinis yra ciklotronas, 
kuriame magnetinis ir kintamasis elektrinis laukai priverčia elektronus ju- 
dėti norimos formos orbitomis.) Tačiau egzistuoja elektronų energijos ri- 
binė vertė, kuri priklauso nuo branduolio krūvio ir žemiau kurios elektro- 
nas energiją gali keisti tik tam tikromis porcijomis. Sakome, kad branduo- 
lys ir elektronas (elektronai) sudaro surištąją būseną, vadinamą atomu, jei 
elektronų skaičius lygus branduolio krūviui, arba jonu, jei elektronų skai- 
čius didesnis ar mažesnis už branduolio krūvį. Visa tai atskleidė A. Zomer- 
feldas (A. Sommerfeld) ir N. Boras (N. Bohr) dar šio šimtmečio pradžioje. 

Kodėl elektronas gali įgauti 
tik tam tikras energijos vertes, 
buvo suprasta kiek vėliau, L. de 
Broiliui (L. de Broglie) atsklei- 
dus dalelių bangines savybes. 
(Dabar eksperimentais lengvai 
parodomos ne tik elektronų ar 
kitų elementariųjų dalelių bangi- 
nės savybės, pavyzdžiui, jų 
difrakcija, bet visai neseniai 
buvo sukurtas atominis mikro- 
skapas, kuriame helio atomai 
atlieka tą pačią funkciją, kaip 
šviesa. optiniame mikroskope.) 
Kvantinės mechanikos metodais 


9 pav r nustatyta, kad kiekviena leistina 
Elcktronų būsenos Kulono potencinėje duo- elektrono būsena atome (jone) 
bėje:=— — Kulono potencialo eiga, + — atitinka stovinčiąją elektrono 
energijos būsenos, kuriose „telpa“ sveikasis bangą branduolio sukurtame 
skaičius elektroninių bangų, — — stovin- L A 

čiosios elektroninės bangos atvaizdas potencialiniame lauke (9 pav.). 


Sferinės simetrijos lauke (kurį įtakoja ir atome esantys elektronai) gali eg- 
zistuoti skirtingos bangos, o tų bangų tipai bei jas atitinkančios elektronų 
būsenos apibūdinamos sutartiniais simboliais — s, p, d, f, ... raidėmis, ku- 
rios nurodo banginės funkcijos simetrijos tipą, bei skaičiumi, rašomu prieš 
minėtas raides ir nusakančių būsenos numerį (mažesnis skaičius rodo, kad 
būsena yra arčiau branduolio). Suskaičiavę kiekvienos būsenos elektronus ir 
jų skaičių parašę prie raidės kaip laipsnio rodiklį, atomą (joną) galėsime 
apibūdinti tam tikra formule, pavyzdžiui, litį — 1s72s!, alavą — 
122522p93523p*3d!94524p*4d!055*5p?. Toks užrašymo būdas padeda su- 
prasti elementų savybių periodiškumą, kurį atrado D. Mendelejevas, o pa- 
aiškino H. Mozlis (H. Moseley), didžiausią vaidmenį priskirdamas branduo- 
lio krūviui. Be to, žinant skirtingų būsenų simetriją, galima pagal šią atomo 
formulę numatyti kai kurias optines ar .magnetines atomų savybes. 

Jei atomas ar jonas yra ne laisvoje erdvėje, o turi kaimynus, t. y. jis yra 
įterptas tarp kitų atomų, tai potencialo duobės, kurioje sutelpa branduolio 
pritraukti elektronai, forma priklauso jau ne tik nuo branduolio krūvio ir 
atomo elektronų Kulono traukos, bet ir nuo aplinkui esančių atomų. Jie 
pakeičia atomo „formą“, be to, gali pakeisti ir prie branduolio esančių 
elektronų skaičių. Elektronų skaičius pakinta išoriniame, t. y. valentinių 
elektronų, sluoksnyje, ir yra sakoma, kad cheminės medžiagų savybės pa- 
reina nuo šių elektronų skaičiaus bei konfigūracijos. Panagrinėsime keletą 
pavyzdžių. | 

Gamtoje susidaro ar žmogaus sukuriami įvairūs atomų dariniai, kuriuo- 
se vienos rūšies atomai išsidėsto tam tikra tvarka, taip pat vienos rūšies 
atomą ar jų grupę supa kitos rūšies atomai arba susidaro skirtingo storio 
ir skirtingos rūšies atomų sluoksniai. Tokie natūralūs ar dirbtiniai dariniai 
skatina tyrinėti atomų tarpusavio sąveikas bei atomo apsupimo įtaką jo 
savybėms. Atsižvelgę į anksčiau aptartus efektus, branduolio Kulono po- 
tencialo eigą galime reguliuoti keisdami pasirinkto atomo kaimynus, be to, 
ją padaryti nesferiškos simetrijos. Kartais iš atomo galima „atimti“ kelis 
elektronus, t. y. juos surišti su kitais gretimais atomais, dėl to tiesiogiai 
nuo branduolio priklausančių elektronų skaičius, o ir branduolį supantis 
elektrinis laukas pakinta. Tokie dariniai neretai vadinami kvaziatomais. 

Kvaziatomų gali būti įvairių. Vienas iš jų — germanio ar silicio mo- 
nokristalų priemaišos, kurių dėka ir atsirado mikroelektronika. Pavyzdžiui, 
jei legiruosime šiuos kristalus penkiavalentėmis priemaišomis, tai keturi jų 
elektronai sudarys jungtis su priemaišą supančiais atomais, o penktasis 
liks surištas tik su priemaišinio atomo branduoliu. Pastarasis elektronas 
elgsis labai panašiai kaip vandenilio atomo elektronas, panašus bus ir jo 
energijos spektras, tik šis elektronas judės beveik periodiniame kristalo 
lauke, o priemaišos Kulono potencialą trikdys kristalo poliarizacijos ani- 

3. Kas domina fizikus šiandien? 


zoptropija. Todėl elektrono jonizacijos energija bus gana maža, ir jį bus 
nesunku (lyginant su vandenilio atomo elektronu) išlaisvinti. Panašiai 
elgtųsi ir trivalentės priemaišos, tik jų įterpus susidarytų „antivandenilio“ 
kvaziatomas, kurio centre būtų efektinis neigiamas branduolys, o prie jo — 
teigiamojo krūvio „perteklius“ (nes šios priemaišos aplinkoje trūksta, paly- 
ginti su aplinkui esančiais atomais, elektrono), vadinamas skylute, turinčia 
teigiamą krūvį. o 

Kitas pavyzdys — įvairios pereinamųjų metalų ar retųjų žemių prie- 
maišos kristaluose ar net stikluose. Šių priemaišų energijos lygmenų san- 
dara panaši į laisvo atomo, tik kristalo vidinis laukas sąlygoja būsenų si- 
metrijos, o kartais ir jų užpildymo kitimą. Tačiau elektronų šuoliai tarp 
lygmenų vyksta labai panašiai, kaip ir laisvuose atomuose. Plačiausiai do- 
mimasi tais atomais, kurie, elektronams peršokant, išspinduliuoja šviesą. 
Tokių atomų yra liuminoforuose, naudojamuose kineskopų ekranams pa- 
dengti (pvz., europis), taip pat kietojo kūno lazerių kristaluose (pavyz- 
džiui, chromas — rubino, t. y. ALO,, kristaluose, neodimis, titanas — 
aliuminio-itrio granato kristaluose). 

Ši kristalo geometrinių požymių įtaka atomų savybėms yra didelė, 
tačiau, ypač paskutiniame pavyzdyje, svarbiausias sistemos parametras — 
atomo vieta periodinėje atomų lentelėje, cheminė prigimtis. ,„Vandenili- 
nių” priemaišų savybės mažai priklauso nuo jų cheminės prigimties, nes 
priemaišinis atomas yra paverčiamas vienvalenčiu, kurio potencialas 
artimas Kulono potencialui. Visai neseniai nustatyta, kad tokio pat vande- 
nilinio tipo būsenos galimos ir apie neigiamai įelektrintą pereinamojo meta- 
lo priemaišą, kuri pati elgiasi kaip kvaziatomas. Tai reiškia, kad šias 
būsenas sąlygoja ne priemaišos prigimtis, o potencialinio barjero pavi- 
dalas. 


Elektronas potencialo duobėje 


Kvantinės mechanikos atradimai tyrinėjant atomo teoriją dar ketvirta- 
jamę šio amžiaus dešimtmetyje paskatino nagrinėti įvairiausias situacijas, 
kuriose galėtų atsirasti elektronai, Kai kurie tada surasti principiniai spren- 
dimai dabar susilaukė pakartotino dėmesio. Anksčiau tai buvo daroma 
kvantinės mechanikos aparatui tobulinti ir jos dėsningumams atskleisti, o 
dabar, įvaldžius medžiagų inžineriją, tokius darinius galima pagaminti ir 
taip realizuoti teorinius sumanymus. 

Atomams sąveikaujant, cheminio (dėl elektronų persiskirstymo tarp ato- 
mų) ar fizikinio (dėl atomų poliarizacijos bei sąveikos ekranavimo) ryšio 
ypatumų dėka gali susidaryti įvairūs atomų, jonų ar molekulių kristalai. 

(Dažniausiai cheminė ryšio forma neskiriama nuo fizikinės, o abi vadina- 
mos cheminiu ryšiu, nors tai ir nėra tikslu.) Šių kristalų energijos spektrai 
skiriasi nuo atomo spektro tuo, kad dėl periodinio atomų išsidėstymo są- 
veikaujančių būsenų energijos lygmenys išplinta, o kartais suskyla į juos- 
tas. Jos gali būti užpildytos, tuščios ar iš dalies užpildytos. | 

Jei juostoje yra daug laisvųjų elektronų, stipriai sąveikaujančių tarpu- 
savyje, tai tokia medžiaga (vadinama metalu ar pusmetaliu priklausomai 
nuo krūvininkų koncentracijos) yra labai panaši į straipsnio pradžioje mi- 
nėtą plazmą, tik ji yra ne dujinė, o kieta. Metalai daugiausia žinomi kaip 
elektros ir šilumos laidininkai bei medžiagos, turinčios „metalinį“ blizgesį. 
Pastarąją savybę lemia šviesos atspindys nuo plazmos. Elektromagnetinių 
bangų sklidimas tokia medžiaga ar jos aplinkoje priklauso nuo plazmos 
savybių (o jas kartais nesudėtinga valdyti elektriniais ir magnetiniais lau- 
kais bei medžiagą legiruojant), ir tai suteikia galimybių įvairioms radio- 
elektronikos šakoms. Gali būti sukurti ir „nekasdienės“ elektrotechnikos 
prietaisai, pavyzdžiui, transformatoriai, perduodantys energiją tik viena 
kryptimi. Visa tai aiškina savita fizikos kryptis — elektrodinamika, kurios 
pagrindus sukūrė Dž. Maksvelas (J. Maxwell), suformuluodamas svarbiau- 
sias jos lygtis, vadinamas jo pavarde. | 

Medžiagos, kuriose užpildytos ir tuščios juostos nepersikloja, vadina- 
mos nelaidininkais (kartais — dielektrikais ar izoliatoriais) ar puslaidinin- 
kiais. Skirtumas tarp jų labiau susijęs su jų taikymu, o ne su jose vykstan- 
čiais procesais. Tokių medžiagų savybės priklauso nuo jas sudarančių ir 
priemaišinių atomų. Elektrinės ir optinės tų medžiagų savybės gana sėk- 
mingai prognozuojamos ar suprantamos žinant cheminės jungties konfi- 
gūraciją ir medžiagų sudėtį. Medžiagos elektrinį laidumą galima valdyti 
„vandenilinėmis“ priemaišomis. Jau minėjome, jog tokių priemaišinių ato- 
mų jonizacijos energija labai sumažėja, todėl net žemoje temperatūroje 
atomas atiduoda elektroną į laidumo juostą (ši priemaiša vadinama dono- 
ru), o „antivandenilio“ kvaziatomas pasiima elektroną iš valentinės juos- 
tos, ten sukurdamas skylutę (vadinamas akceptoriumi). Kintant priemaišų 
koncentracijai, kinta laisvųjų krūvininkų koncentracija, kartu ir elektrinis 
medžiagos laidumas. Tačiau daug metų buvo akivaizdi, bet nesuprantama 
kitų kristalo defektų (savitųjų defektų — kai kristalą sudarantis atomas yra 
ne savo vietoje, paviršiaus defektų bei kai kurių mikronehomogeniškumų) 
įtaka jų savybėms ir pačių defektų energinė struktūra. 

Problemos sprendimo metmenys buvo sukurti parodžius, kad kristalo 
periodiškumo trūkis yra pakankama priežastis naujiems energijos lygme- 
nims atsirasti, o to trūkio konfigūracija nusako šių naujų būsenų elektronų 
savybes. Tokie lygmenys gali išsiskirti leistinosiose ar atsirasti draustinėse 

juostose. Ypač pastarieji aktyviai veikia medžiagų savybes, nes tarpinės 
būsenos tarp leistinųjų juostų labai palengvina medžiagos energijos mainus. 

Potencialo duobės pavidalas ar potencialo eiga dviejų medžiagų sandū- 
roje (taip pat ir laisvo paviršiaus aplinkoje) labai priklauso nuo atomų 
sąveikos ir lokalinės deformacijos, nes atomus veikiančios jėgos yra nesi- 
metriškos. Didelė pažanga šioje srityje padaryta išradus naujus didelę 
skiriamąją gebą turinčius prietaisus — peršviečiantį elektroninį ir tunelinį 
mikroskopus, kuriais galima nustatyti pavienių atomų išsidėstymo tvarką 
ir pamatyti, kaip kristalo deformacija nyksta susidarant naujiems defek- 
tams. Be to, deformacijos sukelti laukai sąlygoja priemaišinių atomų ir 
kitų defektų persiskirstymą, todėl tai, kas teoriniame modelyje aproksi- 
muojama tam tikros formos potencialo duobe, realybėje yra gana sudėtin- 
ga sandara. 

Norint valdyti medžiagos savybes, reikia suprasti kristalo defektų atsi- 
radimo ir jų keitimo bei įtakos galimybes, o tai sudaro jau turinčių ilga- 
metes tradicijas medžiagotyros mokslo ir praktikos esmę. Suvokus defektų 
persitvarkymo mechanizmus, paaiškėjo, kaip išvengti tų defektų įtakos. 
Vienas iš populiariausių būdų — tai plonų įvairių medžiagų sluoksnių 
auginimas. Jie yra tokio plonumo, kad, veikiant gardelės deformacijai, 
neatsirastų defektų, taip pat kad elektronai viename sluoksnyje „jaustų“ 
kitame panašiame sluoksnyje esančias būsenas. Kelių atomų sluoksnis, 
apsuptas kitos medžiagos, yra gana ideali potencialo duobė, kurios matme- 
nys sąlygoja elektronų energijos lygmenis. 

Jei elektronus, esančius tokioje duobėje, sužadinsime ar kitu būdu pa- 
keisime lygmenų užpildymą, tai galėsime sukelti šviesos spinduliavimą 
bei jos stiprinimą. „Ploną“ barjerinę sandarą ribojantis sluoksnis yra suda- 
romas iš tokios medžiagos, o jos storis parenkamas toks, kad ja galėtų 
sklisti spinduliuojama šviesa. Tačiau kad ji sklistų kryptingai ir su mini- 
maliais nuostoliais, šis ribojantis sluoksnis apgaubiamas kitu, kurio švie- 
sos lūžio rodiklis yra mažesnis už vidinio sluoksnio. Jei šviesa stiprinama 
ir gaunamas teigiamas grįžtamasis ryšys, turime heterolazerį („hetero“ nu- 
sako, kad lazeris sudarytas iš medžiagų, turinčių skirtingas draustinių ener- 
gijų juostas) — optinį elektroninį prietaisą, sėkmingai taikomą elektros 
energijai versti šviesa, taip pat ir optinėse ryšių sistemose, medicininiuose 
lazeriniuose skalpeliuose. 

Jei greta vienos „plonos“ barjerinės sandaros pagaminsime tokią pačią 
kitą (ar daugelį jų), tai galėsime priversti elektronus peršokti iš vieno bar- 
jero lygmenų į kito barjero lygmenis, taip pat, kiek pakeitę potencialų tarp 
barjerų skirtumus, šiuos šuolius ir uždrausti. Tokių lygmenų rezonansinės 
savybės atvėrė naujas galimybes puslaidininkinei elektronikai, buvo 


sukurti nauji greitaveikiai prietaisai ir tik 
dėka to, kad sugebėta užauginti tokio sto- 
rio medžiagos sluoksnius, kuriuose 
„telpa“ tik tam tikri elektronai. 

Visai nauji procesai vyksta tokioje 
sandaroje verčiant elektronus judėti tokio 
„plono“ sluoksnio plokštumoje, t. y. erd- 
vėje, kurioje judėjimas viena kryptimi ne- 
leidžiamas. Tai dvidimensinės sandaros, 
dažnai žymimos 2D simboliu. Jei tokia- 
me sluoksnyje sudarysime taškinį kontak- 
tą, t. y. siaurus „vartus“, pro kuriuos gali 
tekėti srovė, tai elektrinis laidumas o, di- 1 15 2UV 
dėjant potencialų skirtumui U, didės šuo- TON 
Itais, 2 šuolio dydis P riklausys me EMG Dvimačio taškinio kontakto elcktri- 
medžiagos, o tik nuo pagrindinių kon- nio laidumo priklausomybė nuo po- 
stantų: 2e?/h, čia e — elektrono krūvis,  tencialų skirtumo skirtingame mag- 
h— Planko konstanta (10 pav.). Taigi re a a S 

| principinė schema: balta Zona 
elektronai visai „pamirš“ medžiagos, ku- kontaktai, subrūkšniuota zona — 2D 
rioje jie yra, savybes. medžiagos sluoksnis 

Aišku, toks elektronų judėjimas gali- 
mas tik tada, jei nekreipiama dėmesio į elektronų sklaidą. Jis vadinamas 
balistiniu. Kadangi elektronas turi elektros krūvį, tai jo trajektoriją gali keisti 
elektriniai ir magnetiniai laukai. Todėl, sudarius tam tikros konfigūracijos 
elektrinius laukus, elektronų pluoštus galima fokusuoti, o veikiant magneti- 
niu lauku, — nukreipti norima kryptimi, jei laidininkas yra kryžiaus formos, 
taip pat ir lokalizuoti tam sukurtose dvidimensinėse ertmėse. Tai reiškia, kad, 
apribodami elektrono kelią dvimatėje struktūroje, t. y. sukurdami tam tikros 
konfigūracijos vienmatę erdvę, iš esmės pakeičiame elektronų judėjimo dės- 
ningumus. 

Jau sukurtos įvairios elektronų bangolaidinės sistemos, kuriose elektronai 
elgiasi kaip šviesa, t. y. kaip elektromagnetinės bangos. Visa tai įgalino su- 
kurti ypač mažais, net vieno elektrono krūvio dydžio, signalais valdomus 
prietaisus. Tiesa, kol kas jie veikia tik labai žemos temperatūros sąlygomis. 

Galima priversti atomus išsidėstyti nedidelėmis grupėmis, pavyzdžiui, 
tokiomis, kurių matmenys būtų palyginami su elektrono bangos ilgiu. Šie 
atomų dariniai vadinami Klasteriais. Kadangi elektronas juose judėti nega- 
li, tai tokios sandaros vadinamos nulmatėmis (0D). Jose, kaip ir straipsnio 
pradžioje aprašytuose atomuose, elektronų būsenas sąlygoja potencialo ei- 
ga erdvėje. Jei toks klasteris sudarytas kitoje medžiagoje, tai šiokios tokios 
įtakos turi ir jį supančios medžiagos savybės, tačiau svarbiausi yra klas- 


G, 2e/h vienetais 

11 pav. 

Fotoninės tuščiavidurių cilindrų gardelės (a) ir tu- 
nelinio prietaiso submikroninio kontakto (b) elektro- 
ninės nuotraukos. Cilindro skersmuo — 245 nm, 
gylis— 0,65 mm 

terio matmenys. Tokius klas- 
terius galima sukurti atplė- 
šiant atomų grupes iš 
medžiagos, pavyzdžiui, ją 
veikiant intensyviais jonų, 
elektronų ar šviesos pluoštais 
vakuume (todėl jų savybėmis 
labai domisi astrofizikai, 
tiriantys tarpžvaigždinę erd- 
vę), galima litografiniu būdu 
suformuoti juos kristalo pa- 
viršiuje 2D sandaroje 
(11 pav.) arba sudaryti ir 
kondensuotoje terpėje. 
Klasikinis pavyzdys -+ 
spalvoto stiklo virimas. Įter- 
piant į stiklą kai kurių me- 
džiagų, pavyzdžiui, kadmio 
sulfido ar selenido, jame su- 
sidaro šių medžiagų kristalai, 
nuspalvinantys stiklą geltona 
ar tamsiai raudona spalva. 
Jei verdamą stiklą intensy- 
viai maišysime, tai susidarys 
mažesni kristalai. Pasiekus 
dydį, prilygstantį elektrono 
bangos ilgiui, kristalito būse- 
nos pradeda keistis, vis ma- 


. žesnis elektronų skaičius gali 


jame tilpti, ir todėl liekančios 
būsenos tolsta viena nuo 
kitos (energijų erdvėje). Kei- 
čiasi kristalitų šviesos laidu- 
mo spektras, o stiklas, suma- 
žėjus kristalitams, gali savo 
spalvą pakeisti iš raudonos į 
geltoną, o dar labiau juos su- 
mažinus — net ir į žydrą. 
Vėl matome, kaip geometri- 
nis veiksnys įtakoja medžia- 
gos elektronų savybes. 


Pabaiga 


Pateikta medžiagos savybių priklausomybė nuo ją sudarančių dalelių 
išsidėstymo rodo, kad iš tikrųjų turime tris būdingas medžiagos būsenas: 
didžiausius mikropasaulio atstovus atomus (mažesnės yra elementariosios 
dalelės ir jų kompleksai), kristalus bei kitokias makroskopines sandaras, 
kurių savybės nepriklauso nuo kūno matmenų, taip pat mezoskopinius (tar- 
pinius) objektus, kurių savybės priklauso tiek nuo ryšių tarp atomų, tiek 
ir nuo geometrinių parametrų. Pastariesiems galima priskirti ir molekules, 
nors jų savybių negalime „valdyti“, o tik jas pakeičiame perkeldami mo- 
lekules ant kitos medžiagos paviršiaus. Aišku, ryškiausi šio mezoskopinio 
pasaulio objektai — dirbtiniai dariniai, kuriuose elektronų judėjimą ir loka- 
lizaciją sąlygoja pats darinys. Kadangi atomų išsidėstymas priklauso nuo 
darinio gamintojo norų, o dabartinė sluoksnių dengimo technologija leidžia 
valdyti kiekvieną atomų sluoksnį, tai ši medžiagų mokslo dalis vadinama 
medžiagų inžinerija (konstravimu). Šios mokslų krypties plėtojimasis at- 
skleidė ir kelias fundamentalias tiesas, kurių atradėjams buvo suteiktos 
Nobelio premijos — tai L. Esakiui (L. Esaki) už supergardelių sukūrimą, 
K. fon Klitzingui už kvantinio Holo efekto atradimą, P. G. Genesui 
(P. G. Gennes) — už geometrinių veiksnių įtaką cheminėms reakcijoms. 

Vilniaus fizikai straipsnyje nagrinėjamas problemas analizuoja keliais 
skirtingais aspektais. 

Bene seniausiai pradėti įvairių defektų energijos spektro ir elektronų 
bei fotonų sąveikos su jais tyrimai. Vilniaus universitete, be daugelio rezul- 
tatų, nustatyta, kad defektai sudaro tam tikras specifines struktūras, kurios 
sąlygoja medžiagos optines bei elektrines savybes. Taip pat tyrinėjami įvai- 
rūs metastabilūs centrų kompleksai, turintys daug reikšmės nagrinėjant 
labai nuo termodinaminės būsenos nutolusių sistemų savybes. Tarp jų — 
ir vadinamoji „chaoso“ problema, kai, sužadinant sistemą, iš netvarkos 
gimsta nauja tvarka. Tokia gali būti laisva dėsnio, kurį suformulavo D. Pri- 
gožinas (D. Prigogine), interpretacija (o už šio dėsnio pagrindimą jam 
buvo taip pat suteikta Nobelio premija). Svarbiausias defektų tyrimų re- 
zultatas — tai įrodymas, kad lokaliniai lygmenys sąlygoja kai kuriuos 
šviesos netiesinės absorbcijos efektus. 

Kita tiek Vilniaus universiteto, tiek Puslaidininkių fizikos instituto šios 
srities darbų kryptis, leidžianti pažvelgti į mezoskopinį pasaulį, — tai elek- 
tronų rekombinacijos ir difuzijos dvimatėse bei nulmatėse sandarose tyri- 
mai. Šie darbai atliekami todėl, kad, turint pakankamai modernią liumines- 
cencijos, pikosekundinės spektroskopijos, šviesa indukuotos difrakcijos ir 
mikrobanginių tyrimų aparatūrą, intensyviai bendradarbiaujama su tomis 
laboratorijomis, kuriose tokios sandaros yra sukuriamos. 

Ir trečia darbų kryptis, siekianti mezoskopinio pasaulio slenkstį, — tai 
balistinio elektronų transporto tyrinėjimai, išplėtoti nagrinėjant karštų elek- 
tronų efektus kristaluose. Pastaruoju metu jie tiriami ir dvimatėse struktū- 
rose. Šie tyrimai atliekami Puslaidininkių fizikos institute, kuriame įvaldo- 
ma ir tokių sandarų gamybos technologija. 

Šiuo metu Vilniaus universiteto Medžiagotyros ir taikomųjų mokslų 
institute pradėtos nagrinėti galimybės valdyti medžiagų savybes, sudarant 
lazeriniu garinimu kristalų paviršiuje kelių atominių sluoksnių laiptelius ir 
jų aplinkoje auginant mezoskopinius kitos medžiagos darinius. Tokie da- 
riniai turi keisti medžiagos paviršiaus chemines (ir katalitines) savybes, o 
šių sluoksnių optinės ir elektrinės savybės — labai priklausyti nuo gamin- 
tojo norų. 

Reziumuojant galima tik pabrėžti, kad, tiriant įvairias sandaras, randa- 
ma būdų, kaip valdyti medžiagų savybes ir kartu kurti unikalių savybių 
turinčius prietaisus. O kaip matyti iš pateiktos šios mokslo krypties isto- 
rijos apžvalgos, naujoms idėjoms realizuoti turime plačias galimybes; at- 
siranda naujos mokslo ir technologijos kryptys: mezoskopinė fizika, me- 
džiagų inžinerija, nanoelektronika ir nanotechnologija, kuriose daug ką 
sukurs ir šio straipsnio skaitytojų karta. 

Medžiagotyros ir taikomųjų mokslų ir Puslaidininkių fizikos institutai 
įsiliejo į Europos naujos technologijos elektronikos kūrimo tinklą PHAN- 
TOMS (Physics and technology of mesoscopic systems — Mezoskopinių 
sistemų fizika ir technologija), o tai reiškia, kad dirbama glaudžiai bendra- 
darbiaujant su kitais geriausią šiuolaikinę Eeliniko turinčiais centrais ir 
kad jaunimui į juos kelias atviras. 


ARŪNAS KROTKUS 
FOTONIKA GRETA MŪSŲ 


Pradėsiu, kaip tai dabar darosi madinga, iš tolo ir nuo labai bendrų 
dalykų. Kartą netyčia man į rankas pateko nesenas žurnalo „Time“ nume- 
ris su Amerikos menedžmento „guru“ (išminčiaus, mokytojo) Peterio Dru- 
kerio (Peter Drucker) interviu. Svarbiausiu ateinančiojo, dvidešimt pirmo- 
jo, šimtmečio bruožu jis laiko tai, jog to laikotarpio visuomenės narių 
padėtį ir sėkmę lems ne apsukrumas ar įžūlumas, o vien profesionalumas 
ir žinios. Toje postindustrinėje, postbiznio visuomenėje net ir trumpalaikis 
informacijos monopolis — sėkmingo biznio laidas dabar — taps neįmano- 
mas dėl viską apimančio kompiuterizavimo, o mokslo žinios, į kurias dar 
dažnai težiūrima tik kaip į kokį blizgutį, puošiantį visuomenę, bet nelabai 
būtiną, taps didžiausiu kiekvienos valstybės turtu. 

Kai girdžiu dešimtokus kažkur nuo Raseinių postringaujančius per ra- 
diją apie tai, kokia nuobodi ir visiškai nereikalinga algebra ar fizika, aš 
pradedu labai abejoti, ar gali Lietuva tapti tos naujosios visuomenės lygia- 
teise nare. 

Bet šiandien pagrindinis mūsų Kašio privalumas yra tas, kad turime 
nemažai išsilavinusių žmonių. Ne filosofų, ne ekonomistų — jų sovietme- 
čiu nei buvo, nei galėjo būti, — o inžinierių, matematikų, fizikų. Kai aš 
ir mano bendraamžiai rinkomės fiziką savo gyvenimo tikslu, žinojome, 
kad tai yra viena iš nedaugelio specialybių, kurią įgiję, galėsime bent jau 
savo žiniomis prilygti Šeklio ar Bradberio herojams. Ir bendraudami su 
tais nedaugeliu į mūsų kraštus užklydusių kolegų iš Vakarų Europos uni- 
versitetinių miestelių, niekada nesijautėme niekuo už juos prastesni. Net ir 
apranga: nudryžęs megztinis ir aptrinti džinsai buvo lyg pasaulinė jaunų 
technokratų uniforma. Nejaugi dabar ateinančios kartos idealu taps trenin- 
guoti Gariūnų prekijai ar nepriekaištingai apsirengę ir sklandžiai, bet be 
jokios gilesnės minties postringaujantys valdininkėliai? Nejaugi ištuštės 
tiksliųjų mokslų fakultetų auditorijos ir nebebus kam palydėti į tradicinę 
metų kelionę per Vilniaus miestą fizikų dienos Dinozaurą? 

Reiktų pradėti suprasti, jog fizikos ir matematikos žinios šiuolaikinėje 
visuomenėje turi būti taip pat svarbios ir visiems privalomos, kaip asmens 
higienos taisyklės. Pradėkime nuo mažo: aš parašysiu šį straipsnį — jūs jį 
perskaitysite; visi po to išmanysime truputį daugiau. 

Papasakosiu apie keletą prietaisų, kuriuos kiekvienas, turintis pinigų 
(bet daug!), gali įsigyti parduotuvėse. Pagaminti Japonijoje, JAV ar Honc 
konge, visi jie turi vieną bendrą bruožą — juose įkūnyta nauja, irgi iš XXI 
amžiaus, technologija — fotonika. Šis žodis sudarytas pagal žodį „elektro- 
nika“, kuris visiems gerai suprantamas, reiškia ir rodo, jog tuosė prietai- 
suose fotonai — elementariosios dalelės, kurios sudaro šviesos spindu- | 
lius, — atlieka tokias pačias funkcijas, kaip elektroniniuose prietaisuose 
elektronai. Kaip elektroniniuose prietaisuose elektros srovė, taip fotoni- 
niuose šviesos "spindulys generuojamas, perduodamas ir registruojamas. 
Panašūs ne tik pavadinimai. Ir vienose, ir kitose technologijose naudojami 
elementai, pagaminti iš tos pačios rūšies medžiagų — puslaidininkinių 
„kristalų. Ši aplinkybė leido fotonikai nusikopijuoti daugelį elektronikoje 
ištobulintų technologinių metodų ir procesų, būtent dėl to fotoniniai prie- 
taisai dabar niekuo nenusileidžia elektroniniams, o kartais juos ir pralenkia. 


Distancinis TV valdymas 


Informacijos perdavimas šviesos signalais nėra toli gražu nei labai nau- 
ja, nei itin originali idėja. Dar mūsų protėviai pranešdavo vieni kitiems 
apie neprašytų svečių — kryžiuočių — užpuolimus, degindami laužus ant 
aukštesnių kalvų ar piliakalnių. 

Šiuolaikinius standartus atitinkantis informacijos perdavimas ištobulin- 
tas tik gana neseniai, kai buvo sukurti kompaktiški ir patikimi puslaidinin- 
kiniai šviesos šaltiniai bei imtuvai. Anot kvantinės spinduliavimo teorijos, 
šviesos kvantas — fotonas — atsiranda elektronui medžiagos atome per- 
šokus iš vieno kvantinio lygmens į kitą, turintį mažesnę energiją. Vykstant 
atvirkščiam procesui — šviesos kvanto sugerčiai (absorbcijai), — elektro- 
nas pereina iš žemesniojo energijos lygmens į aukštesnįjį. 

Dauguma stebuklingų puslaidininkių savybių atsirado dėl to, jog šiose 
medžiagose energijos spektrą sudaro ne lygmenys, o labai artimų lygmenų 
grupės, vadinamos energijos juostomis (12 pav.) Svarbiausios iš jų yra 
dvi: aukštesnioji, arba laidumo, ir žemesnioji, valentinė. Jas skiria draus- 
tinių energijų juosta, kurioje energijos lygmenis galima sukurti tik įterpus 
į puslaidininkinį kristalą kokios nors kitokios medžiagos atomų (priemai- 
šų). Priemaišiniai atomai skirstomi į dvi rūšis. Arčiau laidumo juostos esan- 
tys donoriniai lygmenys teikia elektronus laidumo juostai, kuri gryname 
puslaidininkyje šiaip jau yra beveik tuščia; arčiau valentinės juostos esan- 
tys akceptoriniai lygmenys priima elektronus iš šios zonos, kartu sukurda- 
mi pilnoje valentinėje juostoje tuščias vietas (skylutes), kurios vėliau el- 
giasi kaip laisvi teigiamo ženklo krūvininkai. 

Laidumo juosta 

Valentinė juosta 


Elektronu, energija 


12 pav. . 

Elektronų energijos spektras puslaidininkyje 

Elektronams „leista“ turėti energijos, atitinkančios subrūkšniuotas paveikslėlio vietas, va- 
dinamas laidumo ir valentine juostomis. O tarp jų — draustinių energijų juostoje — yra tik 
nedaugelis priemaišinių lygmenų. Šviesą sugėrusios medžiagos elektronas peršoka iš va- 
lentinės juostos į laidumo juostą, todėl valentinėje atsiranda lygmuo bec elektrono — skylu- 
tė. Atvirkštinį šuolį lydi išspinduliuojamas šviesos kvantas, kurio energija Av yra beveik 
lygi draustinių energijų juostos tarpui. 


ha 


13 pav. 

Puslaidininkinių šviesos šaltinių veikimo 
principas | 

Jis pagrįstas elektronų ir skylučių rekom- 
binacija. laidžiąja kryptimi įjungtoje pn 
sandūroje. Sią sandūrą sudaro puslaidinin- 
kio kristalas, kurio viena dalis (p) legiruo- 
ta akceptorinėmis priemaišomis, o kita 
(1) — donorinėmis. Prijungtos įtampos 
poliškumas yra toks, jog ir skylutės p sri- 
tyje, ir elektronai n srityje juda sandūros 
link. Todėl ant šių sričių ribos intensyviai 
rekombinuoja elektronai ir skylutės ir iš- 
spinduliuojami šviesos kvantai. 

Kad puslaidininkinis prietaisas imtų skleisti šviesos spindulius, toje pa- 
čioje prietaiso srityje vienu metu turi būti daug elektronų laidumo juostoje 
ir mažai (arba daug skylučių) — valentinėje juostoje. Tokias sąlygas pa- 
prasčiausia sukurti pn sandūroje — ant donorais ar akceptoriais legiruotų | 
“ puslaidininkinio kristalo sričių ribos. Prijungus prie tokios sandūros elek- 
tros srovės šaltinį (13 pav.), elektronai ir skylutės ims judėti priešpriešiais, 
o ant tos dviejų sričių ribos susidarys juostų užpildymo inversija, būtina 

šviesos kvantams generuoti. Šitaip puslaidininkiniai šviesos šaltiniai ir vei- 
kia: elektros srovė gabena elektronus ir skylutes link pn sandūros, kurioje 
šie krūvininkai poromis išnyksta (rekombinuoja), išspinduliuodami švie- 
sos kvantus; jų energija šiek tiek didesnė nei draustinių energijų juostos 
tarpas. 

Paprasčiausias toks šviesos šaltinis yra vadinamas šviesos diodu. Jo 
sandarą lengva suprasti pasižiūrėjus į 14 paveiksle parodytą skersinį pjūvį. 
Paprastai šviesos diodo struktūrą sudaro keletas įvairių puslaidininkinių 
medžiagų sluoksnių. Spinduliuojamos šviesos bangos ilgis priklauso nuo 
draustinių energijų juostos dydžio tame sluoksnyje, kuriame yra pn sandū- 
ra. Žaliai šviečiantys šviesos diodai, kurie buvo naudojami kai kurių se- 
nesnių kalkuliatorių indikatoriniuose tablo, pagaminti iš galio arsenido ir 
galio fosfido lydinio; raudonai šviečia GaAlAs šviesos diodai. Pastarųjų 
elementų spindulių spalvą galima gana plačiai keisti keičiant galio ir aliu- 
minio santykį lydinyje. Kai galio daugėja, šviesos diodas ima spinduliuoti 
infraraudonuosius, nematomus mūsų akiai spindulius. Šie nepastebimieji 
talkininkai dirba nemažai reikalingų darbų. Kadangi jau užėjome į parduo- 
tuvę, tai pakalbėkime apie darbą, kurį atlieka apsunkęs po dienos rūpesčių 
pilietis, įsmukęs į minkštą fotelį prieš japonišką TV aparatą. 

Pilietis laiko rankoje mažą dėžutę, spaudinėja jos šone įtaisytus myg- 
tukus, taip perjungdamas kanalus ir keisdamas garso stiprį. Dėžutėje yra 
pora šviesos diodų, baterija „Krona“ ir šiek tiek elektronikos. Ta elektro- 
ninė schema skiriama generuoti įvairioms impulsų sekoms spaudžiant skir- 
tingus mygtukus. Elektriniai impulsai patenka į šviesos diodus, kurie 

14 pav. 

Šviesos diodas 

Jo pn sandūra yra suformuota GaAsP sluoksnyje, todėl spinduliuojama žalia šviesa. Šis 
sluoksnis yra užaugintas ant padėklo iš galio arsenido, kurio draustinių energijų juostos 
tarpas mažesnis nci GaAsP, todėl šviesos kvantai (B), sklindantys padėklo link, yra jame 
sugeriami. Kita kvantų dalis (4) išspinduliuojama iš šviesos diodo. 

išspinduliuoja atitinkamas in- 
fraraudonojo spinduliavimo 
impulsų sekas, patenkančias į te- 
levizorių. Cia jos priimamos ir 
vėl paverčiamos elektriniais im- 
pulsais, kurie jau valdo kanalų 
selektorių ir kitas aparato gran- 
dines. 

Senesnės modifikacijos tele- 
vizorius šiuos infraraudonuosius 
impulsus junta ne daugiau kaip, 
sakykim, paprasčiausia šiukšlių 
dėžė. Norint aparatą padaryti 15 pav. 
protingesnį, reikia atskiros sche-  Fotodiodas 
mos, kurios pagrindinė dalis yra Sį prietaisą sudaro pn sandūra, įjungta užtvari- 

Ža i ne kryptimi. Esant tokiam išorinės įtampos po- 
puslaidininkinis fotoimtuvas. To- liškumui, ir elektronai, ir skylutės yra traukia- 
dėl, naudodamasis proga, trum- mi tolyn nuo pn sandūros, todėl ant dviejų pus- 

; . . ės ks laidininkio sričių ribos varža labai padidėja ir 
pai papasakosiu, kaip veikia šis elektros srovė grandinc neteka. Apšvictus san- 
. fotonikos elementas. dūrą šviesa, kurios kvanto energija pakanka- 


Dažniausiai naudojamo pus- mai didelė, kad sukurtų elektronų ir skylutės 

a rų S i porą, sandūroje generuojami krūvininkai suke- 
laidininkinio fotoimtuvo — fo- fia stiprų clektros srovės padidėjimą.. 
todiodo — veikimo schema 
(15 pav.) skiriasi nuo šviesos šal- 
tinių veikimo schemos (13 pav.) tik viena smulkia detale: juose įjungtų 
išorinių elektros šaltinių poliškumas yra priešingas. Tačiau puslaidininki- 
niam diodui su pn sandūra ši detalė yra labai svarbi; tokio poliškumo 
elektrinis laukas stumia elektronus donorais legiruotoje n srityje ir skylu- 
tes antrojoje diodo srityje tolyn nuo sandūros, todėl pačioje sandūroje su- 
sikuria labai stiprus elektrinis laukas ir labai didelė varža. Dėl šios prie- 
žasties tokia, vadinamąja užtvarine, kryptimi per diodą teka tik labai sil- 
pna elektros srovė. 

Apšvietus fotodiodą kvantais, kurių energija šiek tiek didesnė nei draus- 
tinių energijų tarpas, dauguma jų absorbuojami puslaidininkyje, tuo suku- 
riant elektronų ir skylučių poras. Jei tos poros sukuriamos pn sandūros 
srityje, tai diodo apšvietimas gali stipriai pakeisti per jį tekančios elektros 
srovės dydį. Ta srovė keičiasi kintant šviesos srautui ir taikoma šviesos 
signalui iššifruoti. 

Šviesos diodo ir fotodiodo pora, dar dažnai vadinama tiesiog optine 
pora, naudojama šimtuose įvairiausių fotoninių sistemų įvairiems dydžiams 
tiksliai matuoti, detalėms gamyklų konvejeriuose rūšiuoti, apsaugos nuo 
vagių sistemose ir t.t. 


a 


Kompaktinių diskų grotuvas 


Kiekvienas melomanas žino, jog tobuliausiai atkuriamas į lazerinį arba 
kompaktinį diską įrašytas muzikinis įrašas. Tiesą sakant, lazerinius diskus 
kūrė ne muzikiniams, o vaizdo įrašams. Pirmą vaizdo diską dar 1980 me- 
tais sukūrė olandų firma „Philips“. Normalios plokštelės dydžio disko kiek- 
vienoje pusėje galima buvo įrašyti pusės valandos trukmės spalvotosios 
televizijos programą. Tačiau vaizdo diskai turėjo grėsmingą varžovą — 
vaizdo juostą, kurios pagrindinis pranašumas — galimybė įrašinėti progra- 
mas namų sąlygomis. Vaizdo magnetofonai pasirodė esą gyvybingesni rin- 
koje, todėl lazerinių diskų kūrėjams teko ieškoti kitų taikymo sričių. Taip 
buvo sumanytas kompaktinių diskų grotuvas. 

Muzikinio kompaktinio disko skersmuo — tik 11,5 cm. Vienoje jo pu- 
sėje galima užrašyti melodijas, skambančias net dvi valandas (ši trukmė 
parduodamuose diskuose kiek sumažinta dėl grynai komercinių priežas- 
čių). Paties disko konstrukcija vaizduojama 16 paveiksle. Diską sudaro 
dvi skaidrios plokštelės, ant kurių vidinių paviršių ir daromas įrašas. Įrašo 
pavyzdys parodytas 17 paveiksle. Horizontalios linijos vadinamos profi- 
liuotu takeliu. Jame galingu helio-kadmio lazerio spinduliu išmušamos 
duobutės (jų skersmuo svyruoja tarp pusės ir vieno mikrometro), kuriomis 
užrašomas į impulsinį kodą paverstas muzikinis kūrinys. Atstumas tarp 
takelių yra apie vieną mikrometrą, todėl vienoje milimetro pločio juoste- 
lėje telpa net 1000 linijų. Tas linijas galima įžiūrėti tik pro elektroninį 
mikroskopą, o pakeltas prieš šviesą kompaktinis diskas suspindi visomis 
vaivorykštės spalvomis dėl atspindėtos šviesos interferencijos. Garso įrašo 
kokybė unikali dėl to, kad jo negali įtakoti jokie išorinio disko paviršiaus 
pažeidimai, kuriems tokios jautrios įprastinės plokštelės. Diske įrašytas 
muzikinis kūrinys atkuriamas leidžiant išilgai profiliuoto takelio šviesos 


Paviršius, ant kurio 
A i rašas 

Tarpinė 


16 pav. 

Lazerinio disko konstrukcija 

Muzikos ar vaizdo įrašas yra užrašomas ant vidinių skaidrių plokštelių paviršių. Juos ap- 
saugo gerai išdžiovintos azoto dujos, kuriomis užpildoma ertmė tarp šių plokštelių. 

17 pav. 
Įrašas lazeriniame diske 


Horizontalios linijos vadinamos profiliuotais takeliais ir nukreipia reikiama linkme „skai- 
tančio” lazerio spindulį. Atstumas tarp šių takelių yra nuo 1 iki 2 mikrometrų. Takeliuose 
išmušamos informacinės duobutės, kurių raštu ir užkoduojamas muzikinis kūrinys. 


spindulį, kurio atspindys kinta, spinduliui pataikius į duobutes. Atspindėta 
šviesa patenka į fotodiodą, ir jis paverčia ją elektrinių impulsų seka, ku- 
rioje užkoduotas garso signalas. Optinė kompaktinių diskų grotuvo sche- 
mos dalis parodyta 18 paveiksle. Čia vaizduojama ir keletas retesnių ele- 
mentų. Poliarizacijos prizmė ypatinga tuo, jog ji sugeba atskirti vieną nuo 
kito du priešingo poliaringumo šviesos spindulius; o A/4 plokštelė verčia 
vienaip poliarizuotą šviesą kitaip poliarizuotais spinduliais. 

Kadangi grotuve naudojamas šviesos spindulys turi būti sufokusuotas 
į mažesnio nei 1 mikrometro skersmens dėmelę, čia netinka šviesos dio- 
dai, kurių spindulio kokybė gana prasta. Todėl diske įrašytai informacijai 
skaityti vartojami puslaidininkiniai lazeriai. Dabar plačiau papasakosiu apie 
šiuos svarbius fotonikos elementus. 

Puslaidininkinis lazeris, arba lazerinis diodas, veikia panašiai kaip ir 
jau anksčiau aprašytasis šviesos diodas: šviesos kvantai išspinduliuojami 
rekombinuojant elektronams ir skylutėms, kuriuos elektros srovė neša pn 
sandūros link (13 pav.). Tačiau rekombinacija — elektronų šuolis iš laidu- 
mo juostos lygmenų į valentinės juostos lygmenis — abiejuose prietaisuo- 
se gerokai skiriasi. Šviesos diode ji vyksta spontaniškai (savaime); elek- 
tronų šuolius galima palyginti su vandens lašų kapsėjimu po permirkusiu 
lietuje medžiu. Tuo tarpu lazeryje tai primena stiprią liūtį, sukeltą vėjo 
gūsio, staiga supurčiusio tą medį. Tuo gūsiu, pradedančiu šią, vadinamąją 
stimuliuotą rekombinaciją, dažniausiai tampa keletas spontaniškai išspin- 
duliuotų to paties bangos ilgio fotonų. 

Yra sukurta nemažai įvairių lazerinių diodų struktūrų rūšių, tačiau jos 
visos turi atitikti porą bendrų reikalavimų: visas spinduliavimas surenka- 

mas nedidelėje diodo dalyje — šviesos kanale, o jis abiejose pusėse bai- 
giasi veidrodžiais, sudarančiais lazerio rezonatorių. Vienas iš rezonato- 
riaus veidrodžių yra pusiau skaidrus: dalis šviesos signalo išleidžiama iš 
lazerio, tuo tarpu likusioji naudojama stimuliuoti elektronų ir skylučių re- 
kombinaciją. 19 paveiksle parodyta viena iš labiausiai paplitusių lazerinio 
diodo struktūrų — lazeris su užauginta dviguba heterosandūra. Tai riba 
tarp dviejų skirtingos sudėties puslaidininkinių medžiagų. Heterosandūros 
atlieka net du svarbius darbus: jos vienu metu riboja ir elektros srovės 
tekėjimą, ir spinduliuojamą šviesos signalą mažoje lazerinės struktūros da- 
lyje, kurios aukštis apie 0,2 mikrometro, o plotis — 10 mikrometrų eilės 
dydis. Elektros srovė ribojama todėl, kad dalis heterosandūrų yra įjungia- 
ma užtvarine kryptimi; o šviesa negali išeiti iš aktyviojo kanalo, sudaryto 
galio arsenide, dėl to, kad ji atsispindi ant jo ribos su AlGaAs, kurio lūžio 
rodiklis didesnis nei GaAs. 


LLA Diskas 
| | | IA /k plokštelė 


RREN Poliarizacijos 
prizmė 


<> Pusiau skaidrus 
Išėjimo veidrodis 
signalas 


Detektorius 


Takelio sekimo 
detektorius 
18 pav. 

Lazerinių diskų grotuvo optinė schema 

Dielektrikas 


19 pav. InGaAsP 

Puslaidininkinis lazerinis diodas 
- Sudėtinga šio diodo struktūra dar vadinama „užauginta dviguba heterostruktūra”. Ji skirta 
sukoncentruoti tekančiai diodų srovei ir jos spinduliuojamai švicsai siaurame InGaAsP 
sluoksnyje. Toks diodas vartoja mažai srovės, o jo spindulio kokybė geresnė nei plataus 
kontakto diodų. 

Lazerinis diodas yra iš tikrųjų nuostabus prietaisas; 1990 metais Vaka- 
rų šalyse buvo parduota daugiau kaip 27 milijonai lazerinių diodų, gerokai 
daugiau nei visų kitų rūšių lazerių kartu paėmus. Lazerinis diodas moka 
„Skaityti“ (dokumento raštą paverčia elektriniu signalu telefakse) ir „rašy- 
ti” (lazeriniame printeryje irgi įtaisytas puslaidininkinis lazeris), jo spindu- 
lį galima ir gerai sufokusuoti į mažą dėmelę, ir dideliu greičiu moduliuoti; 
tai taikoma optinėse ryšių linijose. Patys būdami labai miniatiūriški (ben- 
dri diodo struktūros matmenys — ne daugiau kaip keletas šimtų mikro- 
metrų), lazeriniai diodai gali šviesti taip, kaip šimto vatų elektros lemputė. 
Todėl šis fotonikos elementas vertas atskiro straipsnio. Palikime tai atei- 
čiai, o dabar grįžkime į parduotuvę prie grotuvo. | 

Kaip minėjome, 1990 metais parduota per 27 milijonus lazerinių diodų. 
Beveik 22 milijonus iš jų nupirko kompaktinių diskų grotuvų gamintojai. 
Apie tiek buvo parduota ir pačių grotuvų. Vis daugiau parduodama ir gar- 
sinių diskų: tais pačiais 1990 metais vien JAV jų buvo parduota net 300 
milijonų, dešimt kartų daugiau nei įprastų vinilinių plokštelių. Lazeriniai 
diskai tampa naujos pramonės rūšies — optinės atminties įrenginių gamy- 
bos — pirmagimiu.. Nepasisekus dominuoti garso įrašų rinkoje, dideli la- 
zeriniai diskai gana plačiai taikomi kitur. Tarnybos, atsakingos už švietimo 
organizavimą Techase ir keliose kitose JAV valstijose, nutarė pradėti moky- 
ti pirmųjų —šeštųjų klasių mokinius iš vadovėlių, įrašytų vaizdo diskuose. 
Žinant tai, jog vien Techase mokyklas lanko keletas milijonų amerikoniu- 
kų, nesunku numatyti naują šios rūšies prietaisų gamybos bumą. 

4. Kas domina fizikus šiandien? 


Brūkšnelinis kodas 


Paslaptingas brūkšnelių stulpelis etiketės kampe yra pats tikriausias pre- 
kės -„firmiškumo“ įrodymas. Nors taip prekės žymimos jau gana seniai, 
dar nuo 1974 metų, mūsų prekybininkai apskritai mažai tiki technikos 
pažanga — prisiminkime pardavėjas, skaitytuvais „tikrinančias“ elektroni- 
nius kasos aparatus. 

20 paveiksle parodytas įvairaus pločio brūkšnelių ir tuščių tarpų raštas 
atitinka JAV priimto dvylikos ženklų universalų produktų kodą (UPC). 
Tais dvylika skaičių galima atskirais kodais pažymėti net 480 milijonų 
įvairių prekių. To kol kas pakanka net ir turtingiesiems amerikiečiams. 
Viena iš dviejų kraštinių brūkšnelių juostų dar skiriama skaitmeninio kodo 
pradžiai pažymėti. Kodas perskaitomas specialiu stacionariu arba rankiniu 
skeneriu (skaitliu) ir perduodamas į kasos aparatą. Šis patikrina kiekvienos 
prekės pavadinimą ir kainą kompiuterio atmintyje ir viską surašo pirkėjui 
pateikiamame čekyje. Toks universalus kodas naudojamas ne vien didžiuo- 
siuose supermarketuose. Panašiai pažymėti vokai — todėl paštuose jie 
sparčiau skirstomi — bei knygos didžiosiose bibliotekose. Amerikoje net- 
gi yra keletas mokamų kelių. Prie įvažiavimo stovi įrengtas brūkšnelinio 
kodo skaitlys, todėl vairuotojui, kurio automobilis pažymėtas brūkšneliais, 
nereikia net stabtelėti — jo mašinos (ir sąskaitos banke) numeris nustato- 
mas automatiškai. 

Mus labiau domina pats skaitlys. Tai tipiškas fotonikos prietaisas, kurio 
veikimas pagrįstas skirtingu šviesos spindulio atspindžiu nuo subrūkšniuo- 
tosios ir švariosios etiketės dalių. Kasininkei braukiant skaitliu per etiketę, 
atspindėto spindulio energija kisdama virsta elektrinių impulsų seka, kuri 
kompiuterio kalba reiškia skaičių eilutę. Tiesą sakant, dirbant su naujau- 
siais kasos aparatais, braukti skaitliu jau nebereikia, užtenka juo paliesti 
kodu pažymėtą vietą, ir lazerio spindulys pats perbėga brūkšnelius, o apa- 
ratas pypteli, pranešdamas, jog užduotis įvykdyta. 

Įvairaus bangos ilgio spinduliai nevienodai atspindimi nuo popierinės 


., etiketės, todėl brūkšnelinio kodo apa- 
ratuose paprastai naudojami raudonai 
šviečiantys lazeriai. Ilgą laiką šioje 

a 1230016813! 


spektro dalyje daugiausia buvo įtai- 
somi helio ir neono dujų mišiniu 
užpildyti lazeriniai vamzdeliai: tik 
pastaraisiais metais iš brūkšnelinio 
kodo skaitlių rinkos juos pradėjo iš- 
20 stumti regimą šviesą generuojantys 
Brūkšnelinis kodas puslaidininkiniai lazeriniai diodai. 


Ši technika, kaip, beje, ir kiti fotonikos produktai, taip greitai keičiasi 
ir tobulėja, jog, sukūrus pagaliau kur nors Vilniaus „Sigmoje“ brūkšnelinį 
kasos aparatą, gali paaiškėti, kad jis temoka skaityti tik „lietuviškai“. Va- 
kariečiai jau nori pašalinti tuos brūkšnelius, užimančius taip reikalingą 
reklamai vietą. Jau sukurti dažai, gerai atspindintys infraraudonuosius spin- 
dulius. Tokiais dažais nupieštas kodas būtų „matomas“ tik skaitliui, o iš- 
rankiam pirkėjui toje pačioje etiketės vietoje galima būtų priminti dar vie- 
ną prekės privalumą. 


Vaizdo kamera 


Ankstesniame skyrelyje aprašytų brūkšnelinio kodo skaitlių nemažas 
trūkumas tas, jog daugelyje jų lazerio spindulys leidžiamas per brūkšne- 
lius mechaniškai sukant veidrodėlį. O mechanikos patikimumu nelabai 
linkę pasitikėti ir Vakaruose. Todėl nuo 1988 metų kai kurios kompanijos 
ėmė gaminti visai naujo tipo skaitlius. Jų pagrindas — puslaidininkinė 
akis — CCD (charge coupled device — „sujungtų krūvių prietaisas“; ta- 
 riama si si di). Tai vienas pačių tobuliausių puslaidininkių technologijos 
laimėjimų; jo pagalba buvo, beje, perduotos ir Saturno bei Jupiterio pavir- 
šiaus nuotraukos, jis leido stebėti į durų plyšį nutaikytos raketos skrydį 
Persijos įlankos karo metu. CCD yra taipogi ir buitinių vaizdo kamerų 
pagrindinis elementas, todėl ir jam skirtą skyrelį pavadinau nenutoldamas 
nuo savo pasirinktos „gariūniškosios“ klasifikacijos. 

CCD sudaro daug vienas greta kito įtaisytų kondensatorių. Tie konden- 
satoriai ypatingi tuo, jog viena iš plokštelių yra metalinė, kita — puslai- 
dininkinė, o tarp jų yra plonas oksido sluoksnis. Tokie kondensatoriai 
vadinami MOP kondensatoriais (metalas-oksidas-puslaidininkis). Vienas 
jų schemiškai parodytas 21 paveiksle. Puslaidininkinė kondensatoriaus 

Nuskurdintasis sluoksnis 
21 pav. 


MOP kondensatoriaus skersinis pjūvis 


plokštelė skiriasi nuo metalinės tuo, kad, kondensatorių įkrovus, elektros 
krūvis joje persiskirsto daug didesniame tūryje. Įkrovus, pavyzdžiui, aliu- 
minio kontaktą teigiamai, kaip tai parodyta 22 paveiksle, tokio pat dydžio 
neigiamasis krūvis p puslaidininkyje gali atsirasti tik išstūmus teigiamąsias 
skylutes iš gana plačios srities po elektrodu. Pasilikę toje srityje neigia- 
mieji akceptorinių priemaišų jonai linkę prilaikyti visus čia atsiradusius 
neigiamuosius elektronus. Fizikai tokiu atveju sako, jog elektronams eg- 
Zistuoja potencialo duobė, į kurią patekę jie negreitai išsilaisvina. 

22 paveiksle pavaizduota dalis MOP kondensatorių, sudarančių CCD 
grandinėles. Po jais parodyta, kaip keičiasi potencialas ant metalinių elek- 
trodų ir potencialo duobių po jais forma. Potencialo diagramos atitinka 
populiariausiąjį — trijų fazių — CCD darbo režimą. Sakant „vienas“, elek- 
trinė įtampa prijungiama prie kas trečio elektrodo, pažymėto O,. Po tais 
elektrodais ir susidaro potencialo duobės. 22 paveikslo kairėje pusėje 


Koordinatė 


Potencialas 


22 pav. 

Trijų fazių registro CCD pagrindu veikimas 

Viršuje pavaizduota MOP kondensatorių grandinėlės dalis, apačioje — potencialo po me- 
taliniais elektrodais forma trimis įvairiais laiko momentais. 


esančios duobės aplinkoje tuo metu būta elektronų, todėl jie visi pateko į 
duobę. Sakant „du“, potencialo duobė išplečiama, ji dabar apima sritį po 
dviem gretimais elektrodais D, ir D,, o trečiojoje takto dalyje potencialas 
paliekamas tik ant elektrodų ®,. Taip perjunginėjant įtampą, elektronų 
paketas, iš pradžių buvęs po vienu elektrodu, pasislenka į dešinę. Kito 
panašaus takto metu jis jau atsiduria po labiausiai kairėje esančiu elektro- 
du D,, vėliau — po gretimu D, elektrodu ir t. t. 

Šiais prietaise MOP kondensatoriai užpildo visą plokštumą. Yra gami- 
nami CCD, kuriuose poros kvadratinių centimetrų plote sutalpinama po 1024 
eilutes, o kiekvienoje iš jų yra 1024 kondensatoriai. Kiekviena eilutė baigia- 
ma schema, kuri registruoja atkeliavusį su eiliniu elektronų paketu elektros 
krūvį. Jei CCD plokštelė bus įtaisyta kameros židinio plokštumoje, tas krū- 
vis rodys šviesos, sužadinusios nepusiausviruosius elektronus, intensyvumą 
atitinkamose tos plokštumos vietose, o nuosekliai, eilutę po eilutės, elektros 
krūvį skaitant, atkuriamas visas kameros registruojamas vaizdas. 

Pagrindinis parametras, nuo kurio priklauso šio prietaiso darbas, yra 
elektros krūvio, pernešamo tarp dviejų MOP kondensatorių, dalis. Šiuolai- 
kiniuose CCD jie siekia net 99,99 %, todėl net grandinėlėje, kurią sudaro 
1024 elementai, teprarandama vos 7 Yo šviesos sukurto elektros krūvio. 

CCD taikomas gana plačiai. Visko čia nevardysime, juolab kad mūsų 
aptariamojoje buitinėje technikoje jie dar nėra itin plačiai taikomi. Aišku, 
išskyrus vaizdo techniką, kurioje CCD atsiradimas sukėlė tikrą bumą. Ta- 
čiau jau galima nuspėti ir kitą buitinės technikos rūšį, kurios artimiausiu 
metu laukia revoliucinis atsinaujinimas. 1991 metais keletas japonų firmų 
pirmą kartą pademonstravo fotoaparatus, kuriuose vaizdas apdorojamas ne 
chemiškai, o CCD pagrindu veikiančia elektronine schema. Šiam aparatui 
nereikia fotojuostos ir užtemdytos laboratorijos. Vaizdas registruojamas 
aparato elektroninėje atmintyje, vėliau perduodamas kompiuteriui, o pati 
nuotrauka atspausdinama printeriu (spausdintuvu). Kadangi su kompiute- 
riu galima susisiekti iš bet kurio pasaulio krašto telefoninio ryšio dėka, 
naujasis fotoaparatas labai patiko žurnalistams, kurie ir tapo pirmaisiais jo 
vartotojais. 


Skystųjų kristalų indikatorius 


Šį fotonikos prietaisą visi ne kartą esate matę. Skaičiuotuvai, elektro- 
niniai laikrodžiai, vaizdo magnetofonai — tai tik maža dalis buitinių prie- 
taisų, turinčių tablo su juodais skaičiukais. 

Indikatoriai su juodais skaičiukais gaminami iš ypatingos medžiagos — 
skystojo kristalo. Šiaip jau žinome, jog medžiaga yra arba dujinė, arba 

skysta, arba kieta. Tarp pastarųjų yra medžiagų, turinčių tvarkingą — kris- 
talinę — struktūrą. Tačiau pasirodo, jog gana artima kristalinei gali būti ir 
kai kurių skysčių struktūra. Paprastai tokie skysčiai yra sudaryti iš didelių 
ir labai anizotropiškų organinių molekulių, kurias reikėtų įsivaizduoti kaip 
didelę cigarų krūvą. .Gretimi „cigarai“ skystojo kristalo plėvelėje veikia 
vienas kitą elektriškai. Nors tokia sąveika ir labai silpna, jos užtenka tam, 
kad „cigarai“ išsirikiuotų, nukreipdami savo ašis viena kryptimi. 

Skystojo kristalo molekulių sąveika labai silpna, ir jų išsidėstymą leng- 
va keisti veikiant skystąjį kristalą gana silpnais elektriniais, magnetiniais 
laukais ar mechaniškai. Pavyzdžiui, silpnas elektrinis laukas gana tikšliai 
orientuoja skystojo kristalo molekules, keisdamas pereinančios per krista- 
lo plėvelę šviesos poliarizaciją. Jeigu krintanti į plėvelę šviesa jau yra 
poliarizuota, elektriniu lauku galima kontroliuoti per ją pereinančios švie- 
sos intensyvumą. Tokiu būdu sukuriami vaizdai, raidės ar skaičiai. 23 pa- 
veiksle parodyta tipiško skystųjų kristalų indikatoriaus konstrukcija. Skys- 
tuoju kristalu užpildoma ertmė tarp dviejų plokštelių, kurių vidinės pusės 
padengiamos skaidriais elektrodais. Norint gauti skaičius ar raides, būtina, 
jog elektrodai turėtų specialų raštą — kontaktinių juostelių tinklą. 


Poliarizatorius 
Elektriniame lauke 
orientuotos molekulės 


EITI 
SPINTA. 


Laidusis sluoksnis 


Skystojo kristalo 
sluoksniai —** 


Laidusis sluoksnis 


Įelektrintos laidaus 


Poliarizatorius HS. 
sluoksnio vietos 


23 pav. 

Skystųjų kristalų indikatorius 

Skystojo kristalo sluoksniai, esantys tarp dviejų sukryžiuotų poliarizacinių filtrų, pasuka 
šviesos poliarizacijos plokštumą taip, kad ji pereina per visą struktūrą. Elektrinių lauku 
nukreipus reikiama linkme skystojo kristalo molekules, šis sukimas pakinta, todėl šviesa 
jau negali pereiti per viršutinį filtrą ir lauko paveiktos vietos aptemsta. 

Skystieji kristalai labai blogi elektros laidininkai, todėl iš jų pagaminti 
indikatoriai vartoja mažai elektros energijos. Tai gana svarbus šių prietaisų 
privalumas. Na, o pagrindinį jų trūkumą irgi žinote: kadangi tokie indika- 
toriai patys šviesos nespinduliuoja, o tik ją atspindi, tai jų rodomos infor- 
macijos prieblandoje jau neįžiūrėsi. 


Pora žodžių pabaigai 


Taikymas buityje tėra maža visų jau dabar esamų fotoninių prietaisų 
naudojimo dalelė. Atskiro pokalbio tema — šiuolaikinės optinio ryšio prie- 
monės, puslaidininkinės fotonikos naudojimas medicinoje ar kuriant nau- 
jos kartos skaičiavimo mašinas. O kai sužinai, kaip ištobulėjo kai kurios 
fotoninės technologijos, taikomos kariniams tikslams, tada inžinieriaus Ga- 
rino hiperboloidas teatrodo kaip primityvi medinė kuoka. 

Visi minėti fotonikos prietaisai — lazeriai, šviesos diodai ir t. t. — yra 
tuo pačiu ir paprasti, ir sudėtingi. Paprasti dėl to, kad jų veikimas grindžia- 
mas gerai žinomais puslaidininkių fizikos ir optikos principais. Daugumas 
tų prietaisų gaminama ir tiriama ir Lietuvos fizikų laboratorijose. Tačiau 
tai, kas kruopščiu darbu pasiekiama laboratorijoje, sunkiai įkandama pra- 
monei. Nes fotonikai reikia didelio tikslumo ir ypatingos technologinės 
drausmės. Jei kompaktinių diskų grotuve lazerio spindulys nukryps pusę 
mikrometro į šalį, jokios muzikos negirdėsime. Jei, gamindami patį laze- 
rinį diodą, vieną iš daugelio jį sudarančių sluoksnių padarysime viena de- 
šimtąja mikrometro storesnį ar vienu procentu suklysime numatydami to 
sluoksnio sudėtį, visas mūsų darbas nueis perniek — diodas nešvies. Todėl 
šiuos prietaisus gaminti tegali aukštos kvalifikacijos specialistas, iki smul- 
kmenų suvokiantis jų veikimą ir padarinius, kurių susilauks nors šiek tiek 
nusižengęs technologiniam režimui. 

Man teko lankytis firmose, gaminančiose puslaidininkinės fotonikos 
elementus ir sistemas. Jų inžinerinis personalas — tai fizikos fakulteto 
absolventai, dauguma po aukštosios mokyklos baigimo dar papildomai to- 
bulinęsi ir apsigynę disertacijas iš įvairių taikomosios fizikos sričių. Tokie 
specialistai rengiami ir mūsų šalies universitetuose. O tai reiškia, jog ir 
gaminti šiuolaikinio lygio produkciją pas mus yra kam. 


ROMUALDAS KARAZIJA 
"NEŽINOMIEJI ATOMAI 


Spiečius elektronų, skriejančių aplink atomo branduolį, tapo mūsų am- 
žiaus simboliu. Ne tokios senos abejonės dėl atomų egzistavimo išnyko 
keičiantis kartoms. Dabar mes patikime jais nuo mokyklos suolo, kaip ir 
tolimomis galaktikomis: Ir mokinys, rengdamasis fizikos pamokai, sako: 
„Atomus aš suprantu, tai labai paprasta". 

Mokslininkas, tyrinėjantis atomus, taip pasakyti nesiryš. Iš tikrųjų nuo 
E. Rezerfordo (E. Rutherford) ir N. Boro (N. Bohr) laikų žinoma, kaip 
sudaryti atomai. Maždaug prieš septyniasdešimt metų plejada žymiausių 
fizikų — V. Heizenbergas (V. Heisenberg), E. Šrėdingeris (E. Schrėdin- 
ger), V. Paulis (V. Pauli) ir kiti — per keletą metų, pakylėdami vienas kito 
mintį, sukūrė kvantinę mechaniką — atrado svarbiausias atomų ir kitų 
mikrodalelių elgsenos taisykles*. Betgi nuo jų žinojimo ligi tikslaus sudė- 
tingų atomų savybių numatymo panašus kelias, kaip nuo Kolumbo atradi- 
mo ligi Naujojo Pasaulio užvaldymo. 


Daugelio kūnų problema 


Pagrindinę klasikinės mechanikos lygtį — antrąjį Niutono dėsnį — 
mikropasaulyje keičia Šrėdingerio lygtis, kurios sprendinys ir yra garsioji 
banginė funkcija. Ją žinodami, galėtume numatyti visas įmanomas mikro- 
dalelės savybes. . 

Išsprendus Šrėdingerio lygtį vandenilio atomui, turinčiam tik vieną 
elektroną, buvo gautas vandenilio spektras — jo spinduliuojamos šviesos 
dažniai, kurie tiksliai sutapo su išmatuotais. Taigi abejonių neliko — keis- 
toji kvantinė mechanika atitinka realybę. 


i Trumpai jas priminsime. Elektronas, kaip ir kitos elementariosios dalelės, turi ir dalelės, 
ir bangos savybių. Dėl to vicnu metu negalima tiksliai nustatyti elektrono buvimo vietos ir jo 
greičio. Elektrono būseną nusako vadinamoji banginė funkcija, kurios kvadratas rodo tikimybę 
elektronui būti vicnoje ar kitoje vietoje. Tas tikimybės pasiskirstymas apic branduolį populiariai 
vadinamas elektrono orbita. Elektronai atome gali įgyti tik tam tikras cnergijos vertes, kurias 
atitinka leistinės būsenos, arba orbitos. Elektrono energija kinta tik jam peršokant iš vienos 
orbitos į kitą, tada jis spinduliuoja arba sugeria švicsos kvantą — fotoną. 

Plačiau lietuvių kalba apie kvantinės mechanikos idėjas galima pasiskaityti N. Ponomariovo 
knygoje „Anapus kvanto“ arba pirmajame lcidinyje „Kas domina fizikus šiandien?" esančiame 


D. Grabausko straipsnyje „Judėjimas mikropasaulyje“. 

Deja, visos teoretikų pastangos išspręsti Šrėdingerio lygtį heliui, kur 
aplink branduolį skrieja du elektronai, liko bevaisės. Juk tai trijų kūnų 
problema, kurios tiksliai išspręsti negali ir klasikinė mechanika. 

Jeigu lygties neįmanoma išspręsti algebriškai, galima ją spręsti skaitme- 
niškai, ypač naudojantis šiuolaikiniu kompiuteriu. Štai ne toks jau sudėtin- 
gas vario atomas, turintis tik 28 elektronus. Kiekvieno jų judėjimas apibūdi- 
namas trimis koordinatėmis, taigi visų elektronų banginė funkcija priklauso 
nuo 28 x 3 = 84 kintamųjų. Tarkime, jog sprendinį skaičiuojame, pasirinkę 
tik dešimt kiekvieno kintamojo verčių; tada banginę funkciją reikėtų rasti 
104 taškuose. Tai toks milžiniškas skaičius, jog ne tik apskaičiuoti, bet netgi 
užrašyti rezultatą būna neįmanoma: neužtektų viso pasaulio popieriaus. 

Fizikai ne iš tų, kurie sutrinka susidūrę su panašiais sunkumais. Juk 
fizikas teoretikas skiriasi nuo matematiko tuo, kad, pirma, taiko negriež- 
tus, netgi „neleistinus“ metodus ir, antra, nuolat klausia gamtos, kokių 
sprendinių ji nori. O gamta nėra klastinga — dažnai netgi labai apytiksliai 
modeliai pasirodo esą ne tokie jau tolimi nuo tiesos. Tad ir atomui — 
fizikų nuostabai — neblogai galioja paprastas vienelektronis modelis: kiek- 
vienas elektronas atome išsaugo savo „individualybę“, t. y. savo atskirą 
banginę funkciją, aprašančią jo būseną. O viso atomo būseną galima nu- 
sakyti nustačius atskirų elektronų būsenas branduolio ir kitų elektronų ben- 
drame lauke. 

Tai atlikti dar paprasčiau, atsižvelgiant į atomo simetriją: masyvus bran- 
duolys, kurio krūvis lygus visų elektronų krūviui (o jone net didesnis už 
jį), sukuria atome sferinį elektrinį lauką, kuriame galioja judesio kiekio 
momento tvermės dėsnis. Dabar kiekviename atomo teorijos centre yra 
universali atomo banginių funkcijų skaičiavimo programa, kuri įgalina per 
keletą sekundžių apskaičiuoti netgi urano atomo bangines funkcijas, ener- 
gijas, vidutinius elektronų atstumus nuo branduolio ir kitas savybes. 

Vidiniams elektronams, kurie juda stipriame branduolio lauke, dar tam- 
pa svarbūs specialiosios reliatyvumo teorijos efektai, bet ir tada galioja 
vienelektronis modelis. Jis taikomas labai plačiai, juk atomai — pagrindi- 
nės gamtos dalelės, ir jų savybės lemia įvairiausius reiškinius. Tiesa, gam- 
toje atomai dažniausiai susijungia į molekules ar susispaudžia į kietuosius 
kūnus, bet ir tada stipriai pasikeičia tik atomų išoriniai sluoksniai, o vidi- 
niai elektronai nelabai jaučia išorinių kaimynų įtaką. Vaizdžiai šnekant, 
atomo šalies tyrinėtojai išsilaipino vienoje jos pakrantėje, iš vienelektronių 
funkcijų padirbdino patogų visureigį ir su juo bando tyrinėti šią šalį. Turi 
jie patikimą kompasą — kvantinės mechanikos dėsnius. Esant geram orui, 
"nepasiekiamose aukštybėse spindi viršukalnės — tikslūs Šrėdingerio lyg- 
ties sprendiniai. Deja, visureigis nuolat klimpsta tos šalies Paese tad 
jas gaubia dar daug paslapčių. 


A 


Gryni praktikai metodiškai, žingsnis po žingsnio, braunasi per tas 
džiungles. Kiti metų metais konstruoja tobulesnius visureigius. Daugelis iš 
jų pakyla tik į seniai nuzulintą helio aukštumėlę. Betgi būna ir didelių 
švenčių, kai atsiveria naujos atomo šalies sritys. Apie kai kuriuos tokius 
atradimus ir pasakojama tolesniuose skyreliuose. 


Nei Žemėje, nei danguje... 


Atomas — gana patvari sistema, bet jeigu į jį dideliu greičiu smogia 
kita dalelė, tai vienas ar net keli elektronai gali iš atomo išlėkti, ir jis virsta 
jonu. Atomas elektriškai neutralus, o elektronai neša neigiamąjį krūvį, tad 
jonas turi teigiamąjį krūvį, lygų pašalintų elektronų skaičiui. 

Maždaug prieš 60 metų žinomo atomų tyrinėtojo švedo B. Edleno 
(B. Edlen) laboratorijoje buvo pastebėta, kad, šokant kibirkščiai tarp dvie- 
jų elektrodų, susidaro daugiakrūviai dujų jonai, pavyzdžiui, alavo garuo- 
se — net dvidešimt kartų jonizuoti alavo jonai. Buvo užregistruotas tokių 
jonų spinduliavimas, išmatuotos jų spektro linijos ir netgi kai kurios iš jų 
suklasifikuotos, t.y. nustatyti lygmenys, šuolius tarp kurių jos atitinka. Kaip 
vėliau savo atsiminimuose prisipažino B. Edlenas, jis nutarė nutraukti šiuos 
tyrimus, nes „atrodė neįtikėtina, kad tokie jonai galėtų būti rasti dar kur 
nors Žemėje ar danguje". 

Likimas dažnai pasišaipo iš kategoriškų ferebi: Praėjus vos keletui 
metų, tas pats B. Edlenas su bendradarbiu, tirdami Saulės vainiko spektrą, 
turėjo pripažinti, jog kai kurios stebimos linijos atitinka šešiskart jonizuo- 
tos geležies spinduliavimą. Vėliau, II pasaulinio karo metais, buvo gautas 
dar sensacingesnis rezultatas: Saulės vainiko spektre rastos 9—14 kartų 
jonizuotų kalcio, geležies ir nikelio linijos. Tai reiškė, jog vainiko tempe- 
ratūra daug aukštesnė, negu buvo manyta — siekia du milijonus laipsnių, 
ir teko keisti požiūrį į mūsų šviesulį. 

Deja, daugiakrūviai jonai spinduliuoja daugiausia ultravioletinius bei 
Rentgeno spindulius, kuriuos sugeria Žemės atmosfera. Tik po karo, ati- 
davus mokslininkams trofėjines „Fau“ raketas ir pakėlus jomis prietaisus 
į keliasdešimties kilometrų aukštį, prasidėjo nuodugnūs Saulės spektro ty- 
rimai, kurie atskleidė nemažai jos paslapčių. 

Ne tik Saulė, bet ir daugelis kitų aktyvių žvaigždžių sudarytos iš plaz- 
mos — jonų ir elektronų mišinio. Galingus plazmos srautus išmeta į 
kosminę erdvę sprogstančios žvaigždės supernovos, taip pat ir kai kurios 
neutroninės žvaigždės ar juodosios bedugnės, traukiančios į save medžia- 
gą iš aplinkos. Tad daugiakrūviai jonai yra ne egzotiška, o įprastinė me- 
džiagos dalelių būsena kosmose. 

- Paaiškėjo, kad tokius jonus nesunkiai galima sukurti ir Žemėje — įvai- 
rių elektros iškrovų metu, nukreipus greitų elementariųjų dalelių srautą į 
medžiagą, pavyzdžiui, į ploną jos plėvelę, arba sufokusavus galingo laze- 
rio spindulius. Daugiakrūviais jonais ypač susidomėta pradėjus kurti ter- 
mobranduolinius reaktorius, kuriuose vyktų lengvųjų branduolių sintezės 
reakcija. Mat nuo reaktoriaus sienelių į plazmą pakliūva metalų jonų — 
žalingų priemaišų, kurių spinduliavimas trukdo pasiekti aukštą temperatū- 
rą, būtiną sintezės reakcijai prasidėti. Antra vertus, nėra bėdos be naudos: 
tų jonų spektrai praneša tyrinėtojams apie reaktoriuje vykstančius proce- 
sus, plazmos tankį ar temperatūrą — paprasto termometro juk ten neįkiši. 

Dabar laboratorijoje galima gauti bet kurio gamtoje aptinkamo elemen- 
to bet kokį joną, netgi urano joną, turintį vos du elektronus, kaip helis, 
arba net vieną elektroną, kaip vandenilis. 

Daugiakrūviai jonai daug mažesni už atomus, nes dalies elektronų 
sluoksnių jau neturi, o kiti yra pritraukti stipraus branduolio elektrinio 
lauko. Pastarieji „mato“ mažytį branduolį nebe kaip tašką, o kaip nukle- 
onų debesėlį. Jonuose pasidaro svarbūs reliatyvistiniai efektai, o spektro 
linijos, draustinės tiek pat elektronų turinčiuose neutraliuose atomuose, 
išeina į sceną. | f i 

Įdomu stebėti, kaip keičiasi energijos lygmenys įvairių elementų jo- 
nuose, turinčiuose tiek pat elektronų. Gretimų elementų lygmenys, pavyz- 
džiui, dešimtkart jonizuotos geležies ir vienuolika kartų jonizuoto kobalto, 
labai panašūs (pagal tai dažnai atpažįstami nežinomi lygmenys), bet, laips- 
niškai didėjant branduolio krūviui, lygmenys persigrupuoja, susikeičia vie- 
tomis — spektras iš esmės pakinta. 

Daugiaelektronio jono ar atomo spektrą sudaro ištisas miškas linijų, 
atitinkančių įvairius jų spinduliuojamos šviesos dažnius. Kartais pravartu 
matyti ne tik atskiras linijas, bet ir spektro visumą, tarsi apžvelgti visą 
mišką iš tolo. Tai įgalina suprasti bendrus spektro susidarymo ir jo kitimo 
dėsningumus. 


Atomai milžinai 


Mažiausi žmogaus įžiūrimi daiktai — tai dulkelės, kurios šoka saulės 
spindulyje, prasiskverbusiame į tamsų kambarį. Tokia dulkelė bent dešimt 
tūkstančių kartų didesnė už atomą — teigia populiarios knygos. Tai teisin- 
ga, jei atomas yra pagrindinėje būsenoje. Elektronai, kaip ir mus supantys 
daiktai, siekia užimti mažiausios energijos būseną, betgi, kaip Žinome 
pagal Paulio draudimo taisyklę, du elektronai atome negali būti visiš- 
kai vienodų būsenų. Tad vienam elektronui užėmus žemiausią energijos 


lygmenį, kiti turi lipti energijos laiptais aukštyn. Jei elektronas sužadina- 
mas perkeliant jį į aukštesnį laisvą energijos lygmenį, jis nutolsta nuo 
branduolio, taigi padidėja ir tokio atomo matmenys. Vienelektronės 
būsenos apibūdinamos vadinamaisiais kvantiniais skaičiais, iš kurių svar- 
biausias — pagrindinis kvantinis skaičius n. Kai elektrono būsena yra 
arčiausiai branduolio, tai n = 1. Sužadinant elektroną, tas skaičius didėja. 
1906 m. žinomas fizikas R. Vudas (R. Wood) pastebėjo natrio garų linijas, 
priklausančias atomams, kurių vienas elektronas buvo perkeltas į būseną, 
atitinkančią n = 60. Tokie labai sužadinti atomai vėliau buvo pavadinti 
Rydbergo atomais (jų spektrus tyrinėjusio mokslininko vardu). Sukūrus 
lazerius, ypač kintamojo dažnio, tapo galima perkelti elektronus (dažniau- 
siai per keletą kartų) į norimą būseną net ligi n = 200. O kosminėje erd- 
vėje buvo aptikta Rydbergo atomų, kurių vienas elektronas pakilęs net į 
lygmenį, atitinkantį n = 700. Toks sužadintasis atomas maždaug 100 000 
kartų didesnis už normalųjį ir netgi didesnis už dulkelę! Rydbergo atomo 
viduje gali skraidyti kiti atomai. 

Stebina ne tik Rydbergo atomų dydis, bet ir jų gyvavimo trukmė. Pa- 
prastai sužadintas elektronas per milijardąją sekundės dalį grįžta į norma- 
lią būseną, išspinduliuodamas šviesos porciją — kvantą. Rydbergo atomai 
yra nepaprastai ilgaamžiai: matuojant atomo fizikoje priimtu laiko vienetu 
2- 1017 s, vos ne amžini — jų gyvavimo trukmė siekia tūkstantąsias se- 
kundės dalis, netgi vieną sekundę. (Aišku, jei per tą laiką atomas milžinas 
nesusiduria su kitu atomu, nes taip sužadintam elektronui atplėšti užtenka 
net ir nedidelio smūgio.) Šitokios sąlygos įmanomos tik tarpžvaigždinėje 
erdvėje bei vakuume, kuris sukuriamas šiuolaikinėse laboratori- 
jose. 

Atomo viduje veikia labai stiprūs elektriniai ir magnetiniai laukai (ju- 
dantis elektronas sudaro tarsi miniatiūrinę elektros srovę), kurie gerokai 
pranoksta laukus, gaunamus fizikos laboratorijose. Štai kodėl atomai ma- 
žai pasikeičia net stipriuose išoriniuose laukuose. Rydbergo atomas vėlgi 
yra išimtis — nutolęs nuo branduolio elektronas lengvai paklūsta laukams. 
Magnetinis laukas suspaudžia jo orbitą, ir atomas pasidaro panašus į ilgą 
adatą. O elektrinis laukas stengiasi sųardyti Rydbergo atomą: lauko stip- 
riui pasiekus tam tikrą krizinę vertę, sužadintas elektronas išstumiamas iš 
atomo. 

Rydbergo elektronas „mato“ branduolį ir kitus elektronus tarsi tašką, 
bet su pakeistu branduolio krūviu (elektronai ekranuoja branduolį), tad 
tokiam elektronui apibūdinti tinka vandenilio atomo modelis. Antra vertus, 
elektrono energijos pakopų aukštis mažėja didėjant pagrindiniam kvanti- 
niam skaičiui n (proporcingai 1/n2), taigi sužadinti lygmenys suartėja vieni 
su kitais. Energijos kvantavimas — pagrindinis atomo elektrono skirtumas 


nuo klasikinio elektrono — pasidaro nebe toks svarbus, tad Rydbergo elek- 
troną galima aprašyti pusiau klasikiniais metodais. 

Atomai „milžinai“ domina fizikus savo išskirtinėmis savybėmis, o 
astrofizikus informacija apie tai, kas vyksta tarpžvaigždinėje erdvėje. 

O neseniai susidomėta atomais su dviem stipriai sužadintais elektro- 
nais. Tokie atomai susidaro atomų smūgių su lėtais jonais metu arba jonams 
pralekiant pro kietųjų kūnų paviršių. Jonas gali atimti iš atomo ar kietojo 
kūno du elektronus, kurie iš pradžių užima viršutines laisvąsias būsenas ir 
tik paskui „nušoka“ žemyn. Jei pradinės sužadintų elektronų būsenos labai 
skirtingos, turime vadinamąjį planetinį atomą — sužadintieji elektronai 
mažai veikia vienas kitą, kaip ir tolimos planetos. Jei elektronų orbitos 
artimos, juos reikia nagrinėti kaip stipriai sujungtų dalelių porą. 


Šeimos tradicija 


Sužadintasis išorinis atomo elektronas išspinduliuoja regimosios švie- 
sos kvantą. Labai stipriai sukrėtus atomą, pavyzdžiui, smogus į jį kitai 
greitai dalelei, iš vidinio sluoksnio gali būti pašalinti vienas ar net keli 
elektronai. Tada į laisvą vietą, arba vakansiją, peršoka elektronas iš toli- 
mesnio sluoksnio, išspinduliuodamas Rentgeno spindulių kvantą. Šių spin- 
dulių atradimas prieš šimtą metų kartu su elektrono ir atomų radioaktyvu- 
mo atradimais nurodė kelią į mikropasaulio tyrimus ir taip nužymėjo nau- 
josios fizikos pradžią. Neatsitiktinai V. K. Rentgenui (V. K. Röntgen) už 
šį atradimą buvo paskirta pirmoji Nobelio premija. Toliau tiriant Rentgeno 
spindulius, padaryta daugybė naujų atradimų, kurie irgi pažymėti Nobelio 
premijomis. Tarp jų net du kartus premiją pelnė tėvas ir sūnus: 1915 m. 
Viljamas Henris ir Viljamas Lorensas Bregai (Bragg) — už Rentgeno spin- 
dulių atspindžio nuo kristalų tyrinėjimus, o 1981 m. Kajus Zygbanas (Sieg- 
bahn), net po 56-erių metų pakartojęs savo tėvo, Karlo Zygbano, sėkmę. 
Tad galime įžvelgti „šeimynines“ šios mokslo srities tradicijas. 

Skvarbius, didelės energijos Rentgeno spindulius ne taip lengva nu- 
kreipti ar atspindėti, tad Zygbanas tėvas kūrė pirmuosius, nelabai tobulus 
jų spektroskopinius prietaisus ir tyrė beveik nežinomą atomo vidinių 
sluoksnių sandarą. Sūnus sukonstravo spektroskopinį šedevrą — elektro- 
ninį spektrometrą, labai tiksliai matuojantį išlekiančių iš atomo elektronų 
energijas. 

Įsivaizduokite — į bandinį nukreipiamas vienos energijos Rentgeno 
spindulių pluoštelis. Jis išmuša iš atomų elektronus, kurie išlekia nevieno- 
dais greičiais (pagal energijos tvermės dėsnį laisvojo elektrono kinetinė 
energija lygi kvanto energijai minus elektrono ryšio energija atome). 
O magnetinis laukas nukreipia skirtingo greičio elektronus skirtingomis 


kryptimis. Prietaiso tikslumą lemia beveik idealus vakuumas (idant elek- 
tronai, susidurdami su atomais, nepakeistų savo greičių) bei idealus išori- 
nių „magnetinių laukų, tarp jų ir Žemės lauko, ekranavimas. 

Šiuo prietaisu galima registruoti ir elektronus, kurie savaime išlekia iš 
sužadintųjų atomų, turinčių vakansiją vidiniame sluoksnyje. Mat elektro- 
nas, užpildydamas vakansiją, gali atliekamą energiją ne tik išspinduliuoti 
kaip fotoną, bet ir perduoti silpnai susietam elektronui (08S procesas va- 
dinamas Ožė šuoliu). 

Tyrimai elektroniniu spektrometru ir kitais moderniais prietaisais paro- 
dė, kad ne vien išoriniai, bet ir vidiniai elektronų sluoksniai yra gana 
sudėtingi — čia pasireiškia kolektyvinės sąveikos, įvairios anomalijos. Vie- 
na iš tokių anomalijų — vadinamasis elektrono orbitos kolapsas. Labiau 
žinomas žvaigždės kolapsas: masyvi žvaigždė, išdeginusi savo branduo- 
linio kuro atsargas, ima trauktis, veikiama visuotinės traukos jėgos, ir virs- 
ta mažyte neutronine žvaigžde ar net juodąja bedugne. Staiga, nors ir ne 
taip katastrofiškai, gali susitraukti ir sužadintojo elektrono orbita. Pasikei- 
tus kito elektrono būsenai, tokio elektrono vidutinis atstumas nuo bran- 
duolio sumažėja dešimtį ir daugiau kartų, nors jo energija lieka beveik 
nepakitusi. Užtat kai kurios elektrono charakteristikos gali pasikeisti šim- 
tus ir netgi milijonus kartų. 


Vieno atomo medžioklė 


Pakaitinus mažytį medžiagos pavyzdėlį ir užregistravus jo spinduliavi- 
mą, pastebimos charakteringosios spektro linijos — „atomų šifrai“, kurie 
atskleidžia medžiagos sudėtį. Šis fizikos metodas vis tobulėjo, bet gamta 
ilgai buvo nepralenkiama: šuniui užtekdavo dar mažesnio kvapios medžia- 
gos pėdsako, kad atpažintų ją. 1959 m. tarptautiniame simpoziume P. Ka- 
pica tai suformulavo kaip vieną iš svarbių fizikos problemų: „pavyti šuns 
uoslę" fizikiniais metodais. 

Visur, kur siekiama supertikslumo, fizikai prisimena rezonanso reiški- 
nį. O atomuose rezonansas pats prašosi taikomas. Juk atomas gali sugerti 
tam tikro dažnio šviesos kvantą tik tada, jei pastarojo energija lygi dviejų | 
atomo būsenų energijų skirtumui. Toks išimtinis vienos rūšies atomų su- 
žadinimas tapo galimas, sukūrus kintamojo dažnio lazerius. O kad įvairių 
atomų energijos atsitiktinai nesutaptų, atomas sužadinamas paeiliui keliais 
lazeriais. Gautas Rydbergo atomas jonizuojamas elektrinio lauko impulsu. 
Pastebėti atsiradusį joną — jau technikos problema. Jis pagreitinamas ir 
nukreipiamas į skaitiklį, kur elektriniame lauke sukelia jonizacijos griū- 
tį — grandininę atomų jonizaciją. Tokiu būdu fizikai sugeba išskirti vieną 

atomą iš 1070 kitokių — o tai daug sunkiau, negu rasti adatą šieno kupe- 
toje. 

O gal įmanoma ne tik išskirti vieną atomą, bet ir išlaikyti jį izoliuotą 
nuo kitų, kol su juo bus atlikti bandymai. Juk tyrinėjant daugelio atomų 
„kolektyvą“, jų tarpusavio sąveikos sukelia paklaidas. Atlikus bandymą su 
vienu atomu, būtų galima atlikti preciziškus matavimus. 

Atskirų atomų gaudykles daugelį metų kūrė vokietis H. Demeltas (H. 
Dehmelt) ir amerikietis V. Paulis (V. Pauli), konkuruodami ir lenktyniau- 
dami vienas su kitu. Jie panaudojo specialios formos elektrinius ir magne- 
tinius laukus. Dar sunkiau išlaikyti gaudyklėje sugautą neutralųjį atomą, 
tad buvo išrastas išmoningas būdas jį „atšaldyti“ lazerio spinduliu. Pirmąjį 
sėkmingą eksperimentą su vienišu bario jonu atliko H. Demeltas ir jo ben- 
dradarbiai aštuntojo dešimtmečio pabaigoje. Atomų gaudyklės tuoj pat bu- 
vo pritaikytos pagrindiniams fizikos dėsniams tikrinti išimtiniu tikslumu ir 
ypač tiksliems atominiams laikrodžiams kurti. Demeltui pavyko netgi 
pagauti pozitroną, elektrono antidalelę, ir išlaikyti jį gaudyklėje tris mėne- 
sius. Per tą laiką mokslininkas priprato prie savo dalelės ir netgi ėmė 
vadinti ją vardu — Priscila. 

V. Paulio ir H. Demelto atradimai greit sulaukė pripažinimo mokslo 
pasaulyje, ir jie tapo 1989 m. Nobelio premijos laureatais: | 


= 


VIKTORIJA GINEITYTĖ 


MOLEKULIŲ SANDARA FIZIKOS 
IR CHEMIJOS POZIURIU 


Jau nuo mokyklos suolo žinome, jog fizika nagrinėja bendriausius gam- 
tos dėsnius. Tačiau ar tai reiškia, kad šis mokslas pajėgus paaiškinti ir kitų 
gamtos mokslų (chemijos, biologijos) tiriamus reiškinius? Neretas fizikas 
linkęs į šį klausimą atsakyti teigiamai. Tokia pažiūra suteikia fizikos moks- 
lui „vyresniojo brolio“ padėtį tarp gamtos mokslų, o patys fizikai dažnai 
žiūri į chemiją ar biologiją kaip į nevertus jų dėmesio „aprašomuosius“ 
mokslus. Tačiau ar toks požiūris teisingas? Ar visada bendriausias dėsnis 
yra ir pats tinkamiausias, o tuo labiau, ar jo pakanka nagrinėjant konkre- 
čią, labai sudėtingą chemijos ar biologijos problemą? Šie klausimai ypač 
aktualūs dabar, kai siekiama jungti įvairias mokslo šakas. Juk nuo požiūrio 
į Šią problemą priklauso, kaip jos bus jungiamos: ar tai bus vienų mokslų 
ekspansija į kitus, ar jų suartėjimas lygiais pagrindais. Minėti klausimai, 
be abejo, labai platūs. Todėl šiame skyrelyje aptarsime tik kai kuriuos 
fizikos ir chemijos tarpusavio santykių aspektus, rodančius dviejų mokslų 
integracijos problematiškumą. 

“Istoriškai taip susiklostė, kad molekulės tapo tiek fizikos, tiek chemijos 
objektu. Todėl esama dviejų skirtingų požiūrių į jų sandarą. Čia ir bandy- 
sime šiuos požiūrius palyginti. 

Pradėsime nuo fizikos. Kaip žinoma, klasikinė molekulinė fizika nag- 
rinėja didelių molekulių „kolektyvų“ (pvz., idealiųjų dujų) makroskopines 
savybes, netyrinėdama vidinės atskirų molekulių sandaros. Fizikinė šių 
dalelių sandaros teorija gimė tik XX a. pradžioje, turint pakankamai rei- 
kiamų eksperimentinių duomenų, taip pat molekulėms tirti pritaikius kvan- 
tinę mechaniką. Beje, pastaroji iš pradžių buvo kuriama tiriant ne mole- 
kules, o joms giminingas daleles — atomus. Todėl, nagrinėjant molekulių 
sandaros kvantinę teoriją, dažniausiai laikomasi metodinio principo „nuo 
atomo prie molekulės“, kuris anaiptol nėra vien duoklė istorinei tradicijai, 
o atspindi vieningą kvantinės mechanikos požiūrį į visus mikropasaulio 
objektus ir faktiškai reiškia „nuo paprastesnio prie sudėtingesnio". Galima 
netgi teigti, jog nėra dviejų atskirų atomų ir molekulių sandaros kvantinių 
teorijų, o yra viena sudėtingų mikrodalelių kvantinė teorija. Tad aptariant 
pirmiau atomų, po to molekulių kvantinės teorijos ypatybes, kaip tik ir 
galima įsitikinti šios teorijos universalumu. 

Mūsų amžiaus pradžioje jau buvo Žinoma, kad atomų spektrai yra su- 
daryti iš atskirų linijų. Tai vertė manyti, jog elektronams atome būdingos 
ne bet kokios, o tik tam tikros, t. y. diskretinės, energijos vertės. To ne- 
galėjo paaiškinti nei klasikinė mechanika, nei klasikinė elektrodinamika. 
Ir tik padarius prielaidą, jog elektronas nėra klasikinė dalelė, o turi ir ban- 
ginių savybių, buvo pasiūlyta jo judėjimo lygtis (Šrėdingerio lygtis), kurios 
sprendiniams (elektrono būsenoms) pasirodė būdingos būtent diskrečiosios 
energijos vertės. Pats elektronas, esantis vienoje iš tokių būsenų, apibūdi- 
namas ne klasikine trajektorija, o tikimybe rasti jį tam tikroje erdvės da- 
lyje. Sudėtinguose atomuose, turinčiuose ne vieną, o daugiau elektronų, 
pastarieji yra neatskiriami ir aprašomi tikimybe rasti kurį nors iš jų (bet ne 
konkretų elektroną) mus dominančioje erdvės dalyje. Ši tikimybė nusako 
vidutinį elektronų debesėlio tankį. Kadangi branduolio elektrinis laukas 
sferiškai simetriškas, toks pat yra ir elektronų debesėlis, o jo tankis prak- 
tiškai priklauso tik nuo atstumo iki branduolio. Pažymėtina, kad elektro- 
nai, nors yra neatskiriami, bet gali turėti skirtingas energijas. Iš tiesų, kai 
sakoma, kad atome yra elektronas, turintis energiją E, tai reiškia, kad tokia 
energija yra būdinga vienam iš jų. Tikimybės rasti fiksuotų energijų elek- 
tronus tam tikrose erdvės dalyse ir tų energijų diskrečiųjų verčių seka — 
tokia yra vidinė debesėlio sandara, kuri atsiskleidžia, atomui sąveikaujant 
su šviesa: atomui sugeriant fotoną, vienas iš jo elektronų peršoka į dides- 
nės energijos būseną. 

Sukūrus atomo kvantinės teorijos pagrindus, natūralu buvo panagrinėti 
ir giminingas daleles — molekules. Daroma prielaida, jog atomas nuo 
molekulės skiriasi tik tuo, kad pirmasis turi vieną branduolį, o antroji — 
kelis. Šių dalelių giminingumą rodė ir panašūs jų spektrai: abiem atvejais 
jie susideda iš atskirų linijų. 

Taigi kvantinėje mechanikoje laikoma, kad molekulė sudaryta iš bran- 
duolių ir elektronų. Šiai sudėtingai sąveikaujančių dalelių sistemai spren- 
džiama Šrėdingerio lygtis. Kadangi branduolio masė apie tūkstantį kartų 
didesnė už elektrono masę, molekulėje jie juda visiškai skirtingai. Bran- 
duolių judėjimas yra beveik klasikinis — jie paprastai tik svyruoja apie 
pusiausvyros padėtis, kurios sutampa su elektronų sųkurto traukos poten- 
cialo minimumais. Kadangi tokio svyravimo amplitudės yra daug mažes- 
nės už atstumus tarp gretimų branduolių pusiausvyros padėčių, tai prak- 
tiškai branduolius galima laikyti nejudančiais. Vadinasi, molekulės forma 
apibūdinama vidutiniais tarpbranduoliniais atstumais ir kampais tarp juos 
jungiančių atkarpų. Taigi branduoliai sudaro molekulės „karkasą“, kuris 
„panardintas“ į elektronų debesėlį. Pastarasis turi visai panašių į atomo 
elektronų debesėlį savybių, tik jo tankis nebėra sferiškai simetriškas. Dvi- 
atomės molekulės debesėlis lieka cilindrinės simetrijos, o susidarius 

5. Kas domina fizikus šiandien? 


cheminei jungčiai, branduolius jungiančios linijos aplinkoje padidėja elek- 
tronų tankis. i 

Šrėdingerio lygties sprendimas taip pat rodo, jog molekulės energija 
yra mažesnė negu atitinkamų atomų energijų suma. Tai visai suprantama, 
nes priešingu atveju molekulė nebūtų stabili sistema ir bematant disocijuo- 
tų į atomus. Kaip ir apibūdinant atomą, išsprendus Šrėdingerio lygtį, gali 
būti nustatytos molekulės elektronų energijos leistinos vertės bei atskiras 
būsenas atitinkančios jų radimo erdvėje tikimybės. Šie dydžiai sudaro vi- 
dinę debesėlio sandarą (vadinamą elektronine molekulės sandara), kuri, 
kaip ir atomo, pasireiškia molekulei sąveikaujant su šviesa ir sąlygoja li- 
nijinį jos spektrą. Taigi kvantinė molekulių sandaros teorija išryškina jų 
giminingumą su atomais. 

Dabar aptarsime klasikinės chemijos požiūrį į molekulės sandarą ir pa- 
lyginsime jį su čia pateikiamų kvantiniu požiūriu. 

Chemijoje laikoma, kad molekulė sudaryta iš atomų, nes gerai žinome, 
kad molekulė disocijuoja į atomus. Manoma, kad atomai molekulėje veikia 
vienas kitą ir todėl gali pasikeisti, tačiau esminės jų savybės, skiriančios 
vienos rūšies atomą nuo kitos (pvz., C nuo N) išlieka. Vadinasi, molekulė, 
skirtingai negu atomas, chemijoje yra laikoma sudėtine dalele. Jos atomų 
poros yra skirstomos į chemine jungtimi susijusias ir nesusijusias 
(pvz., H,O molekulėje O atomas susijęs su abiem H atomais, o vandenilio 
atomai tarpusavy nesusiję). Molekulės cheminių jungčių sistemą vaizduo- . 
ja jos cheminė formulė. Tad molekulės sandara chemijoje suprantama kaip 
ją sudarančių atomų ir jų poras jungiančių jungčių visuma. Šią sampratą 
galima plėsti įtraukiant tarpatominius atstumus, jų tarpusavio kampus 
bei parametrus, kurie apibūdina erdvinį atomų išsidėstymą. Tačiau ši infor- 
macija paprastai laikoma antrine, palyginti su cheminių jungčių 
sistema. 

Cheminės jungties sąvokos turinys išgyveno ilgą evoliuciją nuo mechani- 
nių vaizdinių (pvz., atomus jungiantys kabliukai) iki lokalizuotų, ryšį suda- 
rančių elektronų porų. Čia reikia pasakyti, jog kvantinė mechanika neturi 
kokybinio kriterijaus surištiesiems ir nesurištiesiems molekulės atomams skirti, 
nors kiekybiniai skirtumai pastebimi: surištuosius atomus atitinkantys tarp- 
branduoliniai atstumai paprastai trumpesni, o elektroninis tankis tarp bran- 
duolių didesnis. Tačiau, žinant šiuos dėsningumus, dar negalima atsakyti į 
klausimą, kada atomai jau surišti, o kada dar ne. Tiesa, tokius kriterijus ban- 
dyta suformuluoti tiriant elektronų tankio funkcijos topologines savybes, bet 
tada reikia remtis papildomais, jau ne kvantiniais mechaniniais postulatais. 
Be abejo, pažintine prasme šie bandymai įdomūs, tačiau taip tiesiogiai ieško- 
ti kvantinio mechaninio atitikmens tam tikrai chemijos sąvokai labiau skati- 
na fizikų svajonė viską paaiškinti fizikos dėsniais negu būtinumas. Iš tiesų, 

labiau patyrinėjus chemijos objektą ir tikslus, pasirodo, jog toks proble- 
mos formulavimas nėra visai korektiškas, nes chemijos sukauptas pažin- 
tinis turinys — ne atskirų jos savokų turinio nusakymas, o jomis išreikštas 
molekulių lyginimo tarpusavy principas. Siekiant plačiau atskleisti šią min- 
tį, lygintini chemijos ir kvantinės mechanikos objektas bei tikslai. 

Kaip jau minėjome, kvantinės mechanikos objektu gali būti bet kokia mik- 
rodalelė (elektronas, atomas, molekulė, kristalas ir t. t.). Visais šiais atvejais 
sprendžiama ta pati Šrėdingerio lygtis, joje konkretinant tik tiriamą objektą 
sudarančių branduolių tipus, kiekvieno tipo branduolių skaičių, taip pat bendrą 
sistemos elektronų skaičių. Tai, kad viena lygtis tinka visiems mikroobjek- 
tams, ir rodo didelį kvantinės mechanikos universalumą. Čia galima paminė- 
ti, jog, kuriant fizikos teorijas, visada ieškoma būtent kuo universalesnių 
lygčių. Tačiau, kalbant apie molekulių kvantinę teoriją, svarbu pabrėžti, jog 
jos objektas visada yra viena, konkreti molekulė. Taip yra todėl, kad dviejų, 
net ir labai panašių molekulių Šrėdingerio lygtys niekuo nesusijusios. Tai du 
nepriklausomi uždaviniai, tik jų sprendiniai gali būti panašūs arba nepana- 
šūs. Nesusijusios lygtys atitinka taip pat molekulę ir ją „sudarančius“ atomus 
(kabutės čia rodo, jog ši sąvoka sąlyginė). Chemijos objektas, priešingai, yra 
ne tiek atskira molekulė, kiek jų sekos ir klasės (tipai). Individualios atskiro 
junginio savybės čia nagrinėjamos giminingų junginių kontekste, o atskiros 
molekulės cheminės formulės turinys atsiskleidžia lyginant ją su kitomis. Pvz., 
metilo alkoholio formulė (CH,- OH) rodo, jog dalis šios molekulės (OH gru- 
pė) yra gimininga vandeniui (HOH), o kita dalis (CH, grupė) — etano mọle- 
kulei (CH,- CH,). Manoma, kad toks sandaros giminingumas leidžia tikėtis 
ir tam tikro savybių panašumo. Pažymėtina, kad čia turimas galvoje atskirų 
molekulės dalių sandaros giminingumas. Taigi, cheminiu požiūriu, molekulė 
tarsi išnarstoma į dalis. Tai visai nebūdinga kvantinei mechanikai, kur tiek 
dviatomė molekulė, tiek makroskopinių dydžių polimeras traktuojami vieno- 
dai, laikant juos vieninga visuma ir sprendžiant atitinkamas Šrėdingerio lyg- 
tis. (Čia pažymėsime, kad praktiškai toks sprendimas šimtus atomų turinčiai 
makromolekulei sunkiai įmanomas.) Be to, chemija leidžia ir molekulės 
savybėms taikyti vadinamąjį adityvumo principą, t. y. ieškoti visos moleku- 
lės savybės kaip atskirus jos atomus (ar atomų grupes) atitinkančių indėlių 
sumos. 

"Apskritai galima pasakyti, jog pagrindinis chemijos tikslas — ieškoti pana- 
šios sandaros molekulių sekų dėsningumų, o cheminių formulių kalba atspindi 
santykinį jų sandaros panašumą. Minėtam tikslui konkretus atomo molekulė- 
je ar cheminio ryšio sąvokų turinys nėra labai svarbus. 

Santykinė (lyginamoji) cheminės formulės prasmė ypač atsiskleidžia 
šiuolaikinėje mokslo šakoje — matematinėje chemijoje, kurią galima laikyti 
tiesioginiu klasikinės chemijos tęsiniu. Molekulių sekų sandaros ir savybių 

dėsningumams aprašyti čia taikoma matematikos šaka, vadinamoji grafų 
teorija. Grafas yra matematinis objektas, kurį sudaro baigtinė aibė taškų 
(vadinamų jo viršūnėmis) ir kai kurias (arba visas) jų poras jungiantys 
ryšiai. Geometrinės figūros — trikampis, keturkampis, žiūrint į jas kaip į 
tam tikrą taškų sujungimo būdą ir neatsižvelgiant į konkrečius kraštinių 
ilgius ir kampus, kurie į grafo sąvoką neįeina, — taip pat yra grafai. Taigi 
sakysime, visi galimi trikampiai yra vienas grafas, kuris išliktų tas pats net 
ir deformavus kraštines. Tad grafo sąvoka apima tik labai bendras objekto 
savybes, todėl, taikant šią teoriją, pavyksta aprašyti visai skirtingus objek- 
tus (pvz., geležinkelių ar automobilių kelių, telefono ar kitų ryšių schemas, 
elektrinę grandinę). Tačiau grįžkime prie molekulių. Cheminę formulę pa- 
keitę grafu, atsižvelgiame tik į pagrindines molekulės sandaros ypatybes 
(skirtingos rūšies atomai grafe gali būti vaizduojami skirtingo tipo viršū- 
nėmis). Tačiau ir taip labai supaprastinus, remiantis grafų teorija, galima 
spręsti daugelį praktiškai svarbių uždavinių. Vienas jų — naujų junginių 
savybių prognozė. Ypač sėkmingai sekasi prognozuoti panašios sandaros 
molekulių sekų savybių kitimo dėsningumus. Tai rodo, kad šie dėsningu- 
mai priklauso būtent nuo bendriausių sandaros ypatybių kitimo molekulių 
sekoje, o tai ir atspindi jų grafų seka. 

Taigi galima padaryti išvadą, kad fizika (kvantinė mechanika) ir che- 
mija nagrinėja molekules skirtingais požiūriais, kurie veikiau vienas kitą 
papildo, negu gali pakeisti. Todėl, mėginant jungti šiuos mokslus, būtų 
tikslinga žiūrėti į juos kaip į lygiaverčius. Kvantinė mechanika, be abejo, 
nepakeičiama, kai reikia detalios informacijos apie konkrečios molekulės 
sandarą. Tačiau ši teorija negali aprėpti didžiulės molekulių, ypač organi- 
nių, įvairovės. Dabar jau žinoma apie 8 milijonai skirtingų molekulių, ir 
šis skaičius nuolat didėja. Todėl vargu ar galima kada nors tikėtis, kad 
kiekvienos iš jų bus išspręsta Šrėdingerio lygtis ir palyginti atitinkami 
sprendiniai. Be to, darosi būtina klasifikuoti žinomas molekules, sudaryti 
duomenų apie jas bankus, naudojantis kompiuteriais. Sprendžiant šiuos 
klausimus, molekulės cheminė formulė (arba abstraktesnė jos forma — ` 
grafas) niekuo nepakeičiama. 


TATJANA NEDVECKAITĖ 


ČERNOBYLIO ATOMINĖS ELEKTRINĖS AVARIJOS 
PAMOKOS IR PADARINIAI LIETUVOJE 


Išvystyta energetika būtina kiekvienos šalies ekonominiam, kartu ir po- 
litiniam egzistavimui. Šiuo metu branduolinei energetikai tenka nemaža 
dalis mūsų planetos gyventojų vartojamos elektros energijos, o ateityje, 
mažėjant kitų energijos šaltinių ištekliams, jos svarba vis didės. 24 pa- 
veiksle vaizduojama elektros energijos gamybos atominėse elektrinėse (to- 
liau AE) prognozė. Būtina prisiminti, kad šie dydžiai yra apytiksliai, todėl 
nurodomos tik galimos kitimo ribos. 1986 m. duomenimis, daugiausia AE 
buvo Prancūzijoje — 55 veikiantys blokai, kurie gamino 75 % krašto elek- 
tros energijos. Japonijoje 40 AE blokų gamino apie 30 Yo, JAV 110 blo- 
kų — apie 20 % elektros energijos. Buvusioje SSRS 18 AE blokų gamino 
15 Yo krašte vartojamos elektros energijos; tarp kitų pasaulio valstybių ji 
buvo tik 17 vietoje. 

24 pav. 
Pasaulinė elektros energijos gamyba AE ir jos didėjimo prognozė (be buvusių socialistinio 
bloko šalių) pagal 1986 m. paskelbtus duomenis: A — minimalus prognozuojamas galios 
lygis, B — maksimalus prognozuojamas galios lygis 

Tačiau, pradėjusi vartoti branduolinę energiją, žmonija padarė dvi 
klaidas, dėl kurių į branduolinę energetiką žvelgiama su dideliu nepasiti- 
kėjimu. Tai, pirma, tragiški jos naudojimo kariniams tikslams padariniai 
(atominių bombų sprogimai Chirosimoje ir Nagasakyje, pagaminta daug 
branduolinio ginklo) ir, antra, taupumo sumetimais ir dėl žinių stokos AE 
konstrukcijos buvo supaprastintos, o dėl to jau įvyko keletas didelių avari- 
jų. Be to, gyventojai nesupažindinami su pagrindinėmis radiacinės apsau- 
gos nuostatomis AE avarijų atvejais. 

Kaip rodo pasaulinė praktika, eksploatuojant tokius galingus energeti- 
kos objektus, kaip AE, esama tikimybės įvykti didesnei ar mažesnei avari- 
jai. Todėl svarbu išnagrinėti didžiausios per visą branduolinės energetikos 
vystymosi istoriją Černobylio AE (toliau ČAE) avarijos priežastis ir pada- 
rinius, aptarti svarbiausias radiacinės apsaugos problemas. 

Radiacinė apsauga — nauja pastarųjų dešimtmečių problema Lietuvo- 
je. Dėl įteisintos terminologijos stygiaus šį tekstą parengti buvo sudėtinga. 
Dėkoju gamtos mokslų daktarei Eglei Borutaitei-Makariūnienei ir Fizikos 
„terminijos komitetui, kurie padėjo kurti šią terminologiją Lietuvoje. 


Jonizuojančioji ir nejonizuojančioji spinduliuotė 
(„radiacija“) 


Jonizuojančioji (elektromagnetinė ir korpuskulinė) ir 
nejonizuojančioji elektromagnetinė spinduliuotė. 

Radioaktyvumo, pusamžio, izotopo ir kitos sąvokos. 
Radioaktyviųjų izotopų aktyvumo matavimo vienetas — 


bekerelis (Bą). 


Mes gyvename tarp visomis kryptimis sklindančių įvairiausio ilgio 
(dažnio) elektromagnetinių bangų, tarsi panirę jų okeane. Tai šviesos, ra- 
dijo ir televizijos bangos, šiluminiai, gama spinduliai ir kt., dažnai netei- 
singai žmonių vadinami vienu žodžiu — „radiacija“. Be to, erdvę varsto 
pavienės greitosios mikrodalelės bei jų srautai — korpuskulinė spindu- 
liuotė. i 

Elektromagnetinė spinduliuotė — tai susiję tarpusavyje sūkuriniai elek- ` 
triniai ir magnetiniai laukai (sklinda 300 milijonų metrų sekundei greičiu). 
Pagal bangos dažnį ji skirstoma į šiuos diapazonus: radijo ir televizijos 
bangos, optinės bangos (nejonizuojančioji elektromagnetinė spinduliuotė), 
Rentgeno ir gama spinduliai (jonizuojančioji elektromagnetinė spinduliuo- 
tė). Tai vaizdžiai paaiškinta 25 paveiksle. Jonizuojančioji spinduliuotė gali 
būti ir korpuskulinė — tai alfa, beta ir kitos dalelės bei jų srautai. Iš visų 
jonizuojančiosios spinduliuotės rūšių smulkiau aptarsime tik alfa ir beta 


aagiza 


daleles (korpuskulinę spinduliuotę), Rentgeno ir gama spindulius (elektro- 
magnetinę spinduliuotę) bei ypatingą korpuskulinės spinduliuotės rūšį — 


neutronus. 


Tolesniam aiškinimui būtina prisiminti radioaktyvumo, atomo sanda- 
ros, izotopo, kai kurių vienetų ir kitas sąvokas bei apibrėžimus. 


"Atomo sandara. Atomas susideda iš branduolio ir elektronų apvalkalo. Atomų branduoliai 
sudaryti iš teigiamąjį krūvį turinčių protonų ir neutralių dalelių — neutronų. To paties cheminio 
elemento atomai turi vienodą skaičių protonų (atominis skaičius), o protonų ir neutronų masė 


apytiksliai atitinka atomo ma- 
sę (masės skaičius). 

Izotopai — tai to patics 
cheminio elemento atomai, tu- 
rintys tick pat protonų, bet 
skirtingą skaičių neutronų. Tas 
pats cheminis elementas gali 
turėti kelctą izotopų, kurie žy- 
mimi šitaip: P4Cs, !57Cs arba 
Cs-134, Cs-137. 

Nuklidai — tai atomai, tu- 
rintys tam tikrą skaičių proto- 
nų ir neutronų. Nuklidai, kurių 
atomų branduoliams būdingas 
savaiminis skilimas, vadinami 
radionuklidais. 

Radioaktyvumas — sa- 
vaiminis atomo branduolio ski- 
limas spinduliuojant alfa, beta 
daleles, gama spindulius ir kt. ` 

Pusamžis. Praėjus laikui, 
lygiam vienam pusamžiui, lie- 
ka pusė izotopo pradinio ra- 
dioaktyviųjų atomų kiekio. 

Bekerelis — tai tarptauti- 
nės vienetų sistemos radioakty- 
viosios medžiagos aktyvumo, 
kai per vieną sckundę įvyksta 
vienas atomo branduolio savai- 
minis skilimas, vienctas — Bq. 
Anksčiau buvo vartojamas vie- 
netas kiuris — Ci. 

Dabar jau galima ap- 
tarti ir svarbiausias joni- 
zuojančiosios spinduliuo- 
tès rūšis bei korpuskulinę 
neutroninę spinduliuotę. 

Alfa dalelės sudarytos iš 
dviejų neutronų ir dviejų proto- 
nų. Dėl didelės masės jos joni- 
zuoja daug atomų. Kūno 
audiniuose nulekia iki kelių 


Bangos Bangos 
dažnis, ilgis 

Elcktromagnetinė nejonizuojančioji (bangos dažnis iki 
10!6 Hz, ilgis > 10 nm) ir jonizuojančioji (bangos daž- 
nis > 10!6 Hz, ilgis < 10 nm) spinduliuotė 

dešimčių mikrometrų, ore — nc daugiau kaip 10 cm. Apsisaugoti nuo alfa dalelių išorinio po- 
veikio nesudėtinga. Jas sugeria drabužiai, rašomojo popieriaus lapas, netgi didesnis oro tarpas. 
Tačiau, į žmogaus organizmą patekus (kvėpuojant, su maistu) alfa daleles spinduliuojančioms 
medžiagoms, dėl didelės kūno audinius jonizuojančios galios šios dalelės yra labai pavojingos. 

Beta dalelės — elektronų srautas. Jų masė maža, todėl ir jonizacijos intensyvumas mažas. 
Ore jos nulekia keletą metrų, o gyvuosiuose organizmuose — iki vieno centimetro. Jas sulaikyti 
gali jau ne popieriaus lapas, o tik storoka knyga arba organinis stiklas, kurio storis daugiau 
kaip 1 cm. 

Neutronai — tai neutralios, neturinčios clektros krūvio dalelės, kurių masė beveik 2000 
kartų didesnė už elektronų masę. Šias daleles skleidžia, pavyzdžiui, urano ir plutonio atomų 
branduoliai, vykstant jų dalijimosi reakcijoms. Neutronais apšvitinti stabilieji (pavyzdžiui, žmo- 
gaus kūno) atomai virsta radioaktyviaisiais, todėl neutronai yra ypač pavojingi. Ši jų savybė 
taikoma gaminant branduolinio ginklo rūšį — neutroninę bombą. Jai sprogus, sunaikinami gy- 
vicji organizmai, lieka „negyvi miestai". Nuo neutronų apsisaugoti itin sudėtinga. 

Gama ir Rentgeno spinduliai — labai trumpos elektromagnetinės bangos, kurias sužadinti 
atomų branduoliai spinduliuoja išlėkus alfa arba beta dalelėms. Šie spinduliai ore nulekia dešim- 
tis metrų, jic lengvai prasiskverbia pro gyvųjų organizmų audinius. Apsisaugoti nuo jų povcikio 


. . e o 


Jonizuojančiosios ir nejonizuojančiosios spinduliuotės 
biologinis poveikis. Išorinės ir vidinės jonizuojančiosios 
spinduliuotės dozių sąvokos 


Pirminis ir antrinis jonizuojančiosios spinduliuotės 
poveikis gyviesiems organizmams. 

Nejonizuojančiosios spinduliuotės poveikis žmogui. 

Išorinės ir vidinės apšvitos sąvokos. Sugertoji, lygia- 
vertė ir ekspozicinė dozės. 


Pirminis ir antrinis jonizuojančiosios spinduliuotės 
biologinis poveikis 


Šiuo metu iki galo dar nėra išaiškintas biologinis atsakas į jonizuojan- 
čiosios spinduliuotės poveikį, vadinamasis „radiobiologinis paradoksas”: 
ir labai mažai sugėrus šios energijos, poveikis gyviesiems organizmams 
didelis. Mirtina dozė — iš 10!! atomų, sudarančių kurį nors žmogaus kūno 
audinį, jonizuotų tik apie 200. Šį energijos kiekį pavertus šilumine ener- 
gija, žmogaus kūno temperatūra padidėtų tik 0,001°C, t. y. tiek pat, kiek 
išgėrus vieną stiklinę arbatos. Paprastose medžiagose, kurių molekulės su- 
sideda iš to paties elemento atomų (metaluose, dujose ir t. t.), kartu su 
jonizacija vyksta ir rekombinacija: jonizuotasis atomas prisijungia laisvąjį 
elektroną, kurių tokiose medžiagose visada apstu, ir vėl susidaro neutralus 
atomas. Dėl to paprastų medžiagų jonizacija ir sužadinimas iki gana dide-. 
lės ribos nesukelia didesnių fizikinių ir cheminių pokyčių. 

Visiškai kiti procesai vyksta sudėtingose medžiagose ir gyvuosiuose 

organizmuose, kurių molekulės sudarytos iš skirtingų atomų. Šiuo atveju 
jonizuojančiųjų spindulių poveikio etapai du: pirminis, sukeliantis fiziki- 
nius ir cheminius pokyčius, ir antrinis — biologinis. 

Pirminis poveikis — pirmas dramos, kuri vyksta jonizuojančiosios spin- 
duliuotės  apšvitintame organizme, aktas trunka tik akimirką 
(apie 10712 s), sukelia atomų ir molekulių jonizaciją bei juos sužadina. Be 
to, molekulėse gali būti nutrauktos cheminės jungtys, susidaryti laisvieji 
radikalai. Per labai trumpą laiko tarpą (apie 10? s), vykstant cheminėms 
reakcijoms, susidarę laisvieji radikalai bei sužadintieji atomai yra chemiš- 
kai labai aktyvūs ir reaguoja su įvairiais cheminiais junginiais. 

Antrasis dramos aktas būdingas daugiausia gyviesiems organizmams ir, 
palyginti su pirmuoju, tęsiasi daug ilgiau. Ląstelių funkcijos sutrinka per 
kelias sekundes ar minutes, o atskiri organai ir jų funkcijos pakinta 
per įvairų laiką: nuo kelių minučių iki kelių mėnesių arba daugiau priklau- 
somai nuo sugerto energijos kiekio, švitinamo kūno paviršiaus ploto ir 
daugelio kitų priežasčių. 

Jonizuojančiosios spinduliuotės biologinio poveikio svarbiausia savy- 
bė — didelės jos dozės slopina gyvojo organizmo ląstelių augimą ir dali- 
jimąsi. Būtent tuo grindžiamas onkologinių ligonių gydymas. 

Nejonizuojančioji ilgabangė elektromagnetinė spinduliuotė, skirtingai 
negu jonizuojančioji, gali sukelti organizme šiluminius pokyčius (kyla 
žmogaus kūno temperatūra, koaguliuoja baltyminės medžiagos ir t. t.), o 
tam tikrų bangos ilgių nejonizuojančioji elektromagnetinė spinduliuotė — 
nervų, širdies ir kraujagyslių bei kai kurių kitų organų ligas. 


Vidinė ir išorinė, sugertoji ir lygiavertė dozės 


Jonizuojančiosios spinduliuotės apšvitos dozė gali būti dvejopa: išori- 
nės apšvitos dozė dėl esančių atmosferos ore ir nusėdusių ant įvairių pa- 
viršių radionuklidų ir vidinės apšvitos dozė dėl radioaktyviųjų medžiagų, 
patekusių į žmogaus organizmą su maistu, kvėpuojant arba betarpiškai pro 
odą. Išorinės jonizuojančiosios spinduliuotės poveikį galima nutraukti bet 
kuriuo metu, pavyzdžiui, perkeliant žmones gyventi į kitą vietą. Tuo tarpu 
vidinė apšvita trunka tol, kol radioaktyviųjų medžiagų, vykstant medžiagų 
apykaitai, yra Žmogaus organizme. Be to, alfa ir beta dalelės, kurios yra 
mažiau pavojingos vertinant išorinės dozės dydį, yra ypač pavojingos vi- 
dinės apšvitos atveju. 

Išorinę jonizuojančiosios spinduliuotės dozę galima palyginti nesunkiai 
išmatuoti prietaisais — dozimetrais. Vidinė dozė vertinama daugiausia ne- 
tiesioginiais skaitmeniniais metodais. Juos taikant, būtina žinoti izotopų 
migracijos žmogaus organizme dėsningumus. Tiesioginiams matavimams 

skirti žmogaus kūno jonizuojančiosios spinduliuotės spektrometrai yra la- 
bai sudėtingi ir brangūs. Tačiau ir vidinės, ir išorinės apšvitos biologinis 
poveikis — tai gyvojo audinio atomų ir molekulių sužadinimas, kuriam 
suvartojama jonizuojančiosios spinduliuotės energija. Sios suvartotos ener- 
gijos kiekybinis įvertinimas ir yra apšvitos dozė. 

Sugertoji dozė (anksčiau ji buvo vadinama absorbuotąja) — tai kūno sugertos energijos 
kickis, tenkantis masės vienetui. Matavimo vienctas — grėjus (pagal anglų fiziko L. H. Grėjaus 
(L. H. Gray) pavardę), sutrumpintai žymimas Gy. Sugertosios dozės galia —— tai per laiko vienetą 
sugertos energijos kickis. 

Lygiavertė dozė (anksčiau buvo vadinama ckvivalentinc) — tai ta pati sugėrtoji dozė, tik 
patikslinta priklausomai nuo jonizuojančiosios spinduliuotės poveikio. Pavyzdžiui, alfa dalelės 
vidinės dozės atveju yra daug pavojingesnės už beta daleles ir gama spindulius, todėl įvedamas 
soorinis jonizuojančiosios spinduliuotės daugiklis. Jis, pavyzdžiui, alfa dalelėms yra lygus 20, 
o beta dalelėms ir gama spinduliams — 1. Taigi lygiavertė dozė yra lygi sugertajai dozei, pa- 
daugintai iš soorinio jonizuojančiosios spinduliuotės daugiklio. Matavimo vienetas — Zyvertas 
(pagal švedų fiziko R. Zyverto pavardę). Sutrumpintai žymima Sv. 

Kadangi jonizuojančiosios spinduliuotės poveikis įvairioms žmogaus kūno dalims yra skir- 
tingas, įvedama efektinės dozės sąvoka. Jos įvertinimui taikomi eksperimentų nustatyti daugik- 
liai. Pavyzdžiui, kaulų čiulpams ir plaučiams — 0,12, skydliaukei — 0,03. 

Palyginti didelės vieno Gy ir vieno Sv dozės aptinkamos retai. Paprastai vartojami jų pa- 
vadinimai su priešdėliais: centi — šimtoji dalis (10-77, žymima raidc c), mili — tūkstantoji dalis 
(10-*, žymima raide m), mikro — milijonoji dalis (10-6, žymima ji). 


Saltinis Laukas Gyvi ir negyvi Gyvi 
objektai organizmai | 
Ekspozicinė Sugertoji Lygiavertė 

26 pav. 
Jonizuojančiosios spinduliuotės šaltinio ir ekspozicinės, sugertosios bei lygiavertės 
dozės samprata 

Išvardyti vienetai priklauso SI sistemai, kuri buvo patvirtinta 1960 m. 
lapkričio mėn. Generalinėje matų ir svarsčių asamblėjoje. Seniau vartoti 
vienetai (rentgenas, remas, radas ir kt.) pasaulyje dabar jau retai tevar- 
tojami. 

Lietuvoje ekspozicinės dozės matavimo vieneto — rentgeno dar neat- 
sisakoma, pavyzdžiui, skelbiant duomenis apie išorinės apšvitos dydį per 
radiją ir televiziją. 

Ekspozicinė dozė rodo ne žmogaus kūno, bct atmosferos oro jonizacijos dydį, todėl neat- 
spindi tikrojo jonizuojančiosios spinduliuotės povcikio žmogui. Matavimo vienctas — rentgenas 
(pagal anglų fiziko V. Rentgeno (V. Röntgen) pavafdę). Sutrumpintai žymima R. 


Kada ekspozicinės dozės ir jos matavimo vieneto rentgeno atsisakysi- 
me Lietuvoje? 

Reikia pripažinti, kad įsiminti dozių matavimo vienetus yra gana sun- 
ku. Todėl 26 paveiksle vaizduojamas jonizuojančiosios spinduliuotės šal- 
tinio aktyvumo ir dozių ryšys. Šiuo metu vartojamų sisteminių ir anksčiau 
vartotų matavimo vienetų aprašymas pateikiams I lentelėje (žr. p. 97). 


Atominės elektrinės ir jų avarijos 


Trumpai apie jonizuojančiosios spinduliuotės gamtinį 


foną. 
AE ir jų avarijos. ČAE avarijos priežastys. Kuo pa- 


aiškinama radionuklidų įvairovė po AE avarijų. 


Jonizuojančioji spinduliuotė, sąlygojanti gamtinį radiacinį foną, nėra 
naujas veiksnys mūsų planetoje. Per visą savo evoliuciją gyvybė dėl kos- 
minių spindulių ir gamtinėje aplinkoje esančių radioaktyviųjų medžiagų 
visuomet buvo jų lydima. Jau mūsų šimtmetyje pradėti naudoti technoge- 
niniai jonizuojančiosios spinduliuotės šaltiniai. Visų pirma — tai medici- 
ninėje diagnostikoje dažnai naudojami Rentgeno spinduliai. 

Mūsų šimtmečio vidury gamtinėje aplinkoje atsirado dar vienas papil- 
domas jonizuojančiosios spinduliuotės šaltinis — radioaktyviųjų medžia- 
gų iškritos ant žemės paviršiaus po branduolinio ginklo bandymų. Šios 
iškritos gali būti: lokalinės, per kelias valandas iškrintančios dešimčių ki- 
lometrų spinduliu nuo sprogimo epicentro, troposferinės — iškrintančios 
kelių šimtų ar net tūkstančių kilometrų spinduliu (priklausomai nuo spro- 
gimo galios) ir stratosferinės — tai globalinės iškritos, dėl kurių visos 
mūsų planetos paviršius užteršiamas radioaktyviosiomis medžiagomis. To- 
kį radiacinį foną šiuo metu daugiausia sudaro ilgaamžiai radioaktyvieji 
cezio, stroncio, plutonio ir kai kurie kiti izotopai. 


Dar vienas jonizuojančiosios spinduliuotės šaltinis gamtinėje aplinkoje 
atsiranda po AE avarijų. Per visą AE eksploatavimo istoriją jau įvyko apie 
150 įvairaus masto AE avarijų. Dauguma jų likviduotos elektrinės terito- 
rijoje. Tačiau keli atvejai turėjo globalinių padarinių. Visų pirma — tai 
"ČAE avarija, kurios metu į aplinką daugiausia per pirmąsias dešimt parų 
pateko didelis radioaktyviųjų medžiagų kiekis. 

ČAE tipo reaktoriaus konstruktoriai numatė aplinkos apsaugos priemo- 
nes, kad avarijos metu į ją nepatektų radioaktyviųjų medžiagų. Tačiau 
vietoje vieno, kitų tipų reaktoriuose naudojamo apsauginio apvalkalo, daž- 
nai vadinamo biologiniu, ČAE reaktoriuose buvo keletas apsauginių ava- 
rinių sistemų. Ketvirtajame ČAE bloke avarija įvyko 1986 m. balandžio 
26 d. 01 val. 23 min. Tai buvo šiluminis, o ne branduolinis sprogimas. 
Sugriauta aktyvioji reaktoriaus zona ir dalis pastato. 

Balandžio 25 d. reikėjo sustabdyti reaktorių ir atlikti kai kuriuos profi- 
laktinius remonto darbus bei ištirti vieną turbogeneratorių ypatingomis są- 
lygomis: kaip jis veikia netiekiant vandens garų. Turbogeneratoriaus tyrimo 
programą sudarė ne branduolinės, o šiluminės energetikos specialistas. Juk 
buvo tiriamas turbogeneratorius, o ne reaktorius. Šis darbuotojas, neaptaręs 
programos su specialistais, savo nuožiūra, apėjo kabinetus ir po vieną surin- 
ko būtinus viršininkų parašus, leidžiančius atlikti tokį eksperimentą. Nieko 
apie jį nežinojo AE direktorius, vakarinės pamainos viršininkas, valstybinės 
priežiūros inspekcijos darbuotojai, kurie visi drauge būtent tą dieną buvo 
nusiųsti tikrintis sveikatos dėl kenksmingų darbo sąlygų. Programoje nebu- 
vo nurodyta, kad turbogeneratoriaus darbą reikia tirti sustabdžius reaktorių. 
Buvo leista išjungti avarinę šaldymo sistemą ir t. t. Be to, ir pats pamainos 
personalas eksperimentui buvo blogai parengtas. 

Kaip gi klostėsi įvykiai vykstant eksperimentui? 

Balandžio 25 d. 01 val. 00 min., rengiant reaktorių remonto ir profilak- 
tikos darbams, pradėta mažinti jo galią. 

14 val. 00 min. pagal parengtą programą buvo išjungta avarinė šaldy- 
mo sistema. Šiuo atveju reaktoriaus darbas turėjo būti sustabdytas, tačiau 
tą dieną dispečeris neleido jo stabdyti, nes netikėtai įvyko nedidelė avarija 
šiluminėje elektrinėje, dėl to vieningoje energetinėje sistemoje trūko elek- 
tros energijos. 

23 val. 10 min. buvo gautas leidimas pradėti stabdyti reaktorių. Jo galia 
buvo laipsniškai mažinama, kaip numatyta programoje: Tačiau operatorius 
nesuvaldė reaktoriaus ir jo galia sumažėjo beveik iki nulinio lygio. Tokiais 
atvejais reaktorius tuoj pat turi būti stabdomas, bet personalas pradėjo jo 
galią didinti, norėdamas tiksliai įvykdyti tyrimų programą. 

26 d. 01 val. 20 min. reaktoriaus galiai didinti iš aktyviosios jo zonos 
pakeliami reaktoriaus darbą reguliuojantys strypai. Operatorius nusižengė 


griežčiausiam reikalavimui: reaktoriaus aktyviojoje zonoje paliko du kar- 
tus mažesnį už kritinį strypų skaičių. Ir vėl reaktorius turėjo būti skubiai 
sustabdytas. 

01 val. 20 min. 04 sek. pradėta tirti turbogeneratoriaus darbinius para- 
metrus. Jo išjungimo momentu turėjo įsijungti dar viena automatinė ava- 
rinė sistema. Operatoriai tai žinojo ir, kad nereikėtų reaktoriaus stabdyti, 
ją išjungė. Reaktoriaus darbiniai parametrai ėmė staigiai kisti. 

01 val. 23 min. 40 sek. naktinės pamainos viršininkas, supratęs susida- 
riusios padėties grėsmę, liepė įjungti efektyviausią avarinę sistemą, bet ji 
veikė tik iš dalies. Įvyko šilumis sprogimas, tiksliau — du, sekę vienas po 
kito. Į aplinką pateko didelis radioaktyviųjų medžiagų kiekis. 

Apskritai ČAE ketvirtojo bloko avarinė sistema buvo tokia, kad vien 
tik veikiant automatiniams įrenginiams, visai nedalyvaujant žmogui, buvo 
galima išvengti didesnių avarijų. Tačiau to tipo reaktorių konstruktoriai 
nenumatė tokios apsauginės sistemos, kuri padarytų neįmanomą nelogišką 
eksploatacijos taisyklių pažeidimą. O ČAE viskas atsitiko būtent taip. Po 
šios avarijos kituose tokio tipo reaktoriuose šie trūkumai pašalinti. 

Pasikeitus Rusijos visuomeninei santvarkai, pamažu kito ir požiūris į 
ČAE avarijos priežastis. Pradėtas naujas teismo procesas, nes, tiriant 
kontroliuojančių prietaisų rodmenis, nustatyta, kad kai kurie reaktoriaus 
konstrukcijos ypatumai, o ne operatorių veiksmai galėjo būti avarijos prie- 
žastis. Naujojo teismo metu ir bus nagrinėjama, ar šio reaktoriaus kon- 
struktoriai atsižvelgė į visas radiacinės apsaugos nuostatas. 

Šiuose puslapiuose gana daug kartų buvo paminėta reaktoriaus sąvoka, 
todėl būtiną priminti šio įrenginio paskirtį AE. Galima įsivaizduoti, kad 
AE reaktorius yra šiluminės elektrinės dalis, kurioje deginamos dujos, ma- 
zutas ir t. t. Tik jame šiuo metu vietoje tradicinio kuro naudojamas kito ` 
tipo kuras. Sodrinto urano tabletės dedamos į specialių metalo lydinių 
vamzdžius, vadinamuosius šelus (šiluminius elementus), kuriuose ir vyks- 
ta savaiminė urano dalijimosi reakcija, lydima šilumos išsiskyrimo 
(27 pav.). ČAE ketvirtojo bloko reaktoriuje avarijos metu buvo apie 180 t 
238U įsodrinto 37U. 

Dažnai visiškai rimtai klausiama: kam gi tada AE reikalingi 100 m 
aukščio kaminai? Kaip visiems gerai žinoma, šiluminėje elektrinėje jie 
reikalingi nevisiškojo degimo produktams išsklaidyti aplinkoje, o AE — 
taip pat išsklaidyti aplinkoje kai kurioms dujinėms medžiagoms, susida- 
rančioms veikiant reaktoriui, pavyzdžiui, radioaktyviosioms inertinėms du- 
joms: *lAr, Š5Kr. 33 Xe. i 

Urano dalijimosi metu susidaro dalijimosi skeveldros — radioaktyvieji 
arba stabilieji izotopai, kurių masės skaičius kinta nuo 80 iki 150. Radio- 
nuklidai tokie įvairūs ir dėl to, kad, išspinduliavę kurią nors dalelę, 

235 U dalijimosi reakcijos schema: veikiamas neutrono, urano branduolys pasidalija į ske- 
veldras (naujus radioaktyviuosius arba stabilius atomus), papildomai susidaro keli neutro- 
nai (pažymėta „n2“) ir energijos perteklius, vartojamas AE kaip šiluminės energijos šaltinis 

Kai kurių radionuklidų (urano dalijimosi skeveldrų), po ČAE avarijos patekusių į 
aplinką, tolesnio skilimo grandinėlės: ©) — radioaktyvicji izotopai (a — alfa 
dalelės, B — beta dalelės, y — gama spinduliai), O — stabilieji izotopai 


o kartu ir energijos perteklių gama kvanto pavidalu, jie virsta kitais radio- 
aktyviaisiais arba stabiliaisiais nuklidais (28 pav.). 

II lentelėje pateikti duomenys apie biologiniu požiūriu svarbiausių ra- 
dioaktyviųjų izotopų kiekį, kuris pateko į aplinką po ČAE avarijos 
(žr. p. 98). Įvertinti jos mastui čia lyginami radionuklidų kiekiai, patekę į 
aplinką per kitas didžiausias branduolines avarijas. 

Dar viena ČAE avarijos ypatybė — daug dalijimosi produktų sprogimo 
metu pateko į kelių kilometrų aukštį ir oro tėkmių pagauti greitai pasklido 
visime Šiaurės pusrutulyje (29 pav.). 

13! I pasiskirstymas Šiaurės pusrutulyje pažemio oro sluoksnyje (apskaičiuota pagal mete- 
orologinį matematinį modelį): 4 — 1986 04 27, B — 1986 04 29, C — 1986 05 01, D — 
1986 05 04. Didėsnis kaip 1 Bą/m? 5! I aktyvumas orc pažymėtas juodai, o nuo 
10-4 Bą/m* iki 1 Bq/m? — taškeliais 


sa 


1990 m. Tarptautinės atominės energijos agentūros (IAEA) ekspertai 
patvirtino Tarptautinę branduolinių avarijų skalę. Išskirti 7 avarijų lygiai. 

1 lygis — sutrikęs AE veikimas, 2 lygis — įvykis. Abu šie lygiai su- 
sieti su techninio pobūdžio gedimais. Avarijos pasekmės pašalinamos AE 
teritorijoje. Radioaktyviosios medžiagos į aplinką nepatenka. 

3 lygis — pavojingasis įvykis, kai radioaktyviosios medžiagos patenka 
į aplinką (viršija normatyvuose numatytus leistinus lygius); didžiausios 
žmonių apšvitos dozės yra dešimtųjų milizyverto dalių eilės. | 

4 lygis — AE avarija sugedus įrangai, kai radioaktyviosios medžiagos 
patenka į aplinką. AE personalo apšvitos dozės gali būti 1 Sv eilės, gyven- 
tojų — siekti keletą milizyvertų. 

5 lygis — AE avarija, galinti turėti pavojingų padarinių, kai į aplinką 
patenka nuo šimtų iki tūkstančių TBq !?!I (1 TBą = 10? Bq); būtina iš 
dalies įgyvendinti valstybinį avarijos padarinių likvidavimo planą. | 

6 lygis — pavojingoji avarija, kai į aplinką patenka nuo tūkstančio iki 
dešimčių tūkstančių TBą !3!I; būtina įgyvendinti visą valstybinį avarijos 
padarinių likvidavimo planą. 

7 lygis — didžioji avarija, kai, suirus branduoliniam reaktoriui, į aplin- 
ką patenka didelis ilgaamžių ir ttumpaamžių izotopų kiekis, tarp jų dau- 
giau kaip šimtas tūkstančių TBą ?!I; radionuklidai pasklinda už valstybi- 
nių sienų tos šalies, kurioje įvyko avarija, o avarijos padariniai gali turėti 
itin Žalingą poveikį žmonių sveikatai. 

Pavyzdžiui, Three Mile Island įvykusi avarija (1979 m.) buvo 5 lygio, 
ČAE (1986 m.) — 7 lygio, Sankt Peterburgo AE (1991 m.) — 3 lygio. 

Laikotarpis po AE avarijų paprastai skirstomas į šias fazes: 

1. Ankstyvoji fazė trunka nuo avarijos pradžios iki radioaktyviųjų 
medžiagų išmetimo į aplinką pabaigos ir radioaktyviosios taršos lygių 
nustatymo. Tuo metu vyrauja trumpaamžiai radionuklidai, visų pirma ra- 
dioaktyvieji jodo izotopai. Šio periodo DLE — nuo kelių valandų iki 
keliolikos parų. 

2. Tarpinė (vidurinioji) fazė trunka nuo ankstyvosios fazės galo iki visų 
apsaugos priemonių taikymo pabaigos. Šis periodas tęsiasi dažniausiai apie 
metus. 

3. Vėlyvoji (atstatomoji) fazė tęsiasi nuo tarpinės fazės pabaigos iki 
tol, kol paskelbiama, kad panaikinami visi gyventojų ūkinės ir kitokios 
veiklos apribojimai. 

Tolesniuose skyreliuose ir aptarsime šias fazes po AE avarijų, prisimin- 
dami ir ČAE avarijos padarinius Lietuvoje. 

Ankstyvoji ir tarpinė fazė po AE avarijų — 
„radioaktyviojo jodo periodas“ 


Radioaktyvieji jodo izotopai po AE avarijų. Jodo mig- 
racijos gamtinėje aplinkoje dėsningumai: ciklas oras — pa- 
klotinis paviršius — maisto produktai — žmogus. 

Jodo apykaita žmogaus organizme. Skydliaukės radia- 
cinės apsaugos priemonė — jodo profilaktika. 

Radioaktyvieji jodo izotopai Lietuvoje po ČAE avarijos. 


Patekęs į Žmogaus organizmą, radioaktyvusis jodas, taip pat kaip ir 
stabilusis, koncentruojasi skydliaukėje (priekinėje kaklo dalyje esančiame 
mažame drugio formos organe), greitai įsijungia į medžiagas, kurios regu- 
liuoja fiziologinius žmogaus organizme vykstančius procesus. Tarp radio- 
aktyviųjų jodo izotopų labai svarbus yra PI, kurio pusamžis yra 8,04 
paros. Pastaruoju metu nustatyta, kad nemažai skydliaukę apšvitina ir kiti, 
trumpiau gyvenantys jodo izotopai — 321, 31 ir kt. 

Iškart po AE avarijos, slenkant radioaktyviųjų medžiagų debesiui, jodo 
izotopai patenka į Žmogaus organizmą per kvėpavimo takus ir betarpiškai 
pro kūno odą. Įkvėpus oro, kuriame yra jodo izotopų, jau po kelių minučių 
nemažai jų atsiranda kraujyje. Priklausomai nuo radioaktyviojo jodo for- 
mos (aerozolinės ar dujinės) plaučiuose jo sulaikoma nuo 50 % iki 100 4. 

Daugelis radionuklidų, ypač radioaktyviųjų jodo izotopų, slenkant de- 
besiui, iš oro nusėda ant įvairių paviršių, dėl to žmonės apšvitinami iš 
išorės. Jodo izotopai nusėda ant žemės paviršiaus, taip pat ir ant ganyklų 
žolės, po to su gyvūninės kilmės maisto produktais (daugiausia pieno pro- 
duktais) ir atvirame grunte augusiomis lapinėmis daržovėmis patenka į 
žmogaus organizmą. Nustatyta, kad daugiausia radioaktyviojo jodo būna 
liesose pieno frakcijose (išrūgose, pasukose) ir mažiausiai — riebiose 
(svieste, grietinėje). 

Nuo radioaktyviųjų jodo izotopų galima apsisaugoti dviem būdais: 

1) saugantis, kad radioaktyviųjų jodo izotopų, kartu ir kitų radionukli- 
dų, kuo mažiau patektų ant kūno odos, rūbų, kad kuo mažiau jų būtų 
gaunama kvėpuojant, taip pat su maistu (tikslesnis aprašymas 1 priedė); 

2) taikant jodo profilaktiką, saugančią skydliaukę nuo radioaktyviųjų 
jodo izotopų, t. y. ją prisotinant stabiliojo jodo tiek, kad ji negalėtų pasi- 
savinti radioaktyviojo jodo (tikslesnis aprašymas 2 priede). 

Kas gi vyko Lietuvoje 1986 m. pavasarį? 

Kad padėtis buvo grėsminga, matoma 30 paveiksle. Iškart po avarijos 
radioaktyviųjų jodo izotopų prisodrinta oro masė, mažai besikeisdama, 
siauro fakelo pavidalo, slinko anticiklono pakraščiu šiaurės vakarų kryp- 
timi. 30 paveiksle tankiau subrūkšniuotoje teritorijoje reikėjo skubiai atlik- 
ti jodo profilaktiką. 

Suaugusių žmonių skydliaukės "'I sugertųjų dozių po ČAE avarijos, 1986 04 26 — 05 21 
laikotarpiu, prognozė. Skaičiavimai atlikti 1986 m. JAV Lourenco Livermoro nacionalinėje 
laboratorijoje (Lawrence Livermore National Laboratory) padidėjusios skydliaukės ligų ri- 
zikos zonai nustatyti A 


Žinia apie ČAE avariją ir susidariusią grėsmingą padėtį atėjo į Lietuvą 
pavėluotai. Daugybės Lietuvos žmonių pastangomis 1986 m. gegužės mė- 
nesio pirmosiomis dienomis respublikos teritorijoje nustatyti !?!1 aktyvu- 
mo ore eiga, pasiskirstymo ganyklų žolėje ir piene dėsningumai (31 pav.). 
Reikia pabrėžti, kad radioaktyvusis jodas atmosferos ore buvo daugiausia 
dujinis, o ne aerozolinis, todėl paprasti respiratoriai arba sudrėkintos me- 
džiagos sluoksniai negalėjo apsaugoti, kad jo nepatektų į žmogaus orga- 
nizmą. 

Ypatingą dėmesį reikėtų atkreipti į teritorinį 1?! aktyvumo pienė pasi- 
skirstymą Lietuvoje. Buvo išskirtos trys taršos zonos. Mažesnio aktyvumo 
zonoje B!I pasiskirstymas buvo gana tolygus, o didžiausios taršos zonoje, 

31 Į tūrinio aktyvumo kaita Lietuvoje po ČAE avarijos: kairėje — pieno tarša UI (4 — 
pieno tarša neviršijo didžiausių leistinų lygių, 8 — neviršijo Europos Ekonominės Bendri- 
jos šalyse priimtų leistinų lygių, C — leistini lygiai buvo viršyti), dešinėje — P! I tūrinio 
aktyvumo kaita atmosferos orc Vilniuje 


kur maksimalios !?!{ aktyvumo vertės labai viršijo leistinas, aktyvumo ly- 
giai gretimuose rajonuose galėjo smarkiai skirtis. Gegužės pabaigoje dėl 
palyginti trumpo !I pusamžio pienas daugelyje respublikos rajonų jau 
buvo tinkamas vartoti. 

Turint šiuos duomenis, galima įvertinti lygiavertę dozę, skydliaukės 
sugertą dėl 131] jonizuojančiosios spinduliuotės Lietuvoje. Labiausiai 
užterštoje zonoje šios dozės dydis galėjo siekti kūdikių — 0,1 Sv, vaikų — 
0,025 Sv, suaugusiųjų — 0,013 Sv, jeigu jie vartojo užterštą pieną (nesu- 
derinusi su Maskva, Sveikatos apsaugos ministerija savo iniciatyva 
uždraudė vaikams vartoti !!I užterštą pieną ir padarė viską, kas buvo 
įmanoma, kad aprūpintų juos švariu). Oru su 131] kvėpavome visi. Paly- 
ginimui galima pateikti tokius duomenis. Kontroliuojamoje 30 km zonoje 
apie ČAE 48 Yo vaikų gauta lygiavertė dozė skydliaukėje siekė 0,3 Sv. 

Šiuo metu sudėtinga tiksliai prognozuoti galimas skydliaukės ligas, nes 
tam reikia įvertinti daug veiksnių: skydliaukėje sugertos lygiavertės dozės 

dydį, žmogaus amžių, lytį, genotipą, stabilaus jodo organizme pakanka- 
mumą ir t. t. Remiant Atviros Lietuvos fondui bei' Sveikatos apsaugos 
ministerijai, tokie darbai Lietuvoje jau atliekami. 

Ir šio skyrelio pabaigoje dar kartą grįžkime į 1986 m. Turimi duome- 
nys rodo, kad jodo profilaktiką tikslinga buvo taikyti daugiausia PB!Į 
užterštoje pietinėje ir vakarinėje Lietuvos dalyje. Apie visų minėtų radia- 
cinės apsaugos priemonių svarbą ir efektyvumą liudija duomenys; gauti 
Vengrijoje (32 pav.), kur jos buvo taikytos. 


Vėlyvoji fazė po AE avarijų. Ilgaamžiai radionuklidai 


Netikėta staigmena — netolygus radioaktyviųjų iškritų 
pasiskirstymas po ČAE avarijos. „Karštosios dėmės" ir 
„karštosios teritorijos ”. 

Ar buvo atmosferoje ir ant žemės paviršiaus „karš- 
tųjų dalelių" po ČAE avarijos? 

Miškai — labiausiai užteršta teritorijos dalis. Grybų 
ir uogų radioaktyvumas. 

Ar dideles ilgaamžių radionuklidų jonizuojančiosios 
spinduliuotės apšvitos dozes gavo žmonės Vakarų Euro- 
poje ir Lietuvoje? 


„Karštosios dėmės", „karštosios teritorijos"? ir „karštosios dalelės" 


Po ČAE avarijos netoli nuo Žemės paviršiaus (palyginti su branduoli- 
niais sprogimais, kai radioaktyviosios medžiagos pakyla labai aukštai ir 
išsisklaido globaliniu mastu) į aplinką pateko dideli ilgaamžių radionuk- 
lidų kiekiai. Biologiniu požiūriu svarbiausi iš jų radioaktyvieji cezio, stron- 
cio ir plutonio izotopai. 

-Netikėta buvo tai, kad, nagrinėjant ČAE avarijos padarinius, nustatyta 
dėmėtoji radionuklidų iškritų ant žemės paviršiaus sandara — rasta „karš- 
tujų dėmių". Tokios „karštosios dėmės” nedidelės ploto dalies nuotrauka 
Baltarusijos Respublikos teritorijoje, padaryta iš lėktuvo maždaug 100 m 
aukštyje nuo Žemės paviršiaus specialiu radioaktyviųjų izotopų, spindu- 
liuojamų gama spindulių matavimo prietaisu, parodyta 33 paveiksle. Tam- 
sesne spalva pažymėtos vietovės, kurios turi didesnį kiekį radioaktyviųjų 
medžiagų, kartu spinduliuoja daugiau j jonizuojančiųjų gama spindulių. Ma- 
tome, kad ir „karštosiose dėmėse” yra palyginti švarių vietų, bet, paėjus 
kelis šimtus metrų, o kartais tik kelis žingsnius kuria nors kryptimi, galima 
patekti į užterštą vietą ir sugerti didelę jonizuojančiųjų spindulių dozę. Iki 
ČAE avarijos manyta, kad radioaktyvosios iškritos ant Žemės paviršiaus 
pasiskirsto tolygiai. 

32 pav. 

i I aktyvumo kaita vaikų skydliaukėje priklausomai nuo taikytų radiacinės apsaugos pric- 
monių (Vengrija): 

1 — namų režimas, kruopščiai parenkamas maistas; 

2 — daug laiko buvo atvirame ore, maistas parenkamas; 

3 — pavėluotai taikyta jodo profilaktika; 

4, 5, 6 — nebuvo taikytos jokios pricmonės 


33 pav. 

Iškritusių ant žemės paviršiaus radioaktyvių- 
jų medžiagų spinduliuojamų gama spindulių 
nuotrauka iš lėktuvo „karštojoje dėmėje" 
(10 km x 12 km) Baltarusijos teritorijoje 
(kuo tamsesnės dėmės, tuo didesnis 
radionuklidų kickis) 

34 pav. 

Lietuvos teritorijoje iškritusių ant žemės paviršiaus radioaktyviųjų medžiagų spinduliuoja- 
mų gama spindulių nuotrauka iš lėktuvo. Tamsiau pažymėtoje teritorijoje iškritų tankis ne 
didesnis kaip 5500 Bq/m? (0,1 Ci/km?). Matavimai atlikti 1986 m. rudenį Lietuvos hidro- 
meteorologinės valdybos iniciatyva 


Panaši Lietuvos teritorijos nuotrauka iš lėktuvo parodyta 34 paveiksle. 
Iškritų laukas nevienalytis, yra šiek tiek aktyvesnių dėmių, tačiau Lietuvos 
teritorijoje ir šiose dėmėse ilgaamžių cezio izotopų aktyvumas buvo ne 
didesnis kaip 5 500 Bq/m? (0,1 Ci/km?). Šios „karštosios dėmės” toliau 
detaliai tiriamos Fizikos institute. Manoma, kad, tiriant Lietuvos teritorijos 
užterštumą radioaktyviosiomis medžiagomis, bus atskleista nemažai pa- 
slapčių, bus jų ir Sovietų armijos paliktuose poligonuose (pavyzdžiui, Zok- 
nių aerodrome rastos palaidotos radioaktyviosios atliekos). 

Fizikos instituto laboratorijose po ČAE avarijos nustatytos ypatingos 
„karštosios dėmės“ ežerų pakrantėse 1—1,5 m atstumu nuo kranto linijos. 
Manoma, kad jos susidaro bangoms į krantą išmetant ant ežero iškritusius 
paviršinėje vandens plėvelėje susikaupusius radioaktyviuosius izotopus. 
Tokių „karštųjų dėmių" pirmaisiais po ČAE avarijos metais Lietuvoje ap- 
tikta Sūduvos aukštumose netoli Kalvarijos (Orijos ežeras), Tauragės ra- 
jone (Reketijos ežeras), Lazdijų rajone (Skaistgirio ežeras), o mažesnio 
aktyvumo — Trakų rajone (Baltasis ežeras) ir kt. , 

Atmosferoje esančios arba ant Žemės paviršiaus nusėdusios radioakty- 
viosios dulkės vadinamos „karštosiomis dalelėmis". Pirmomis po ČAE 
avarijos dienomis atmosferos ore jų nebuvo daug. Tačiau balandžio 28 ir 
29 dienomis, pavyzdžiui, Vilniaus miesto ore jų buvo net 10 000 dalelių 
viename kubiniame metre atmosferos oro. Vėliau jų kiekis sumažėjo, ir tik 
gegužės 8 ir 9 dienomis buvo pastebėtas antras maksimumas — 225 da- 
lelės viename kubiniame metre oro. Žinant, kiek oro vidutiniškai žmogus 
įkvepia per parą, galima nesunkiai apskaičiuoti, kad kiekvienas suaugęs 
Vilniaus gyventojas tuo metu įkvėpė apie 50 000 tokių „karštųjų dalelių" 
Laimė, didesnė jų dalis buvo sudaryta iš trumpaamžių izotopų, todėl jos 
nebuvo itin pavojingos. | 

Pavienių, ypač aktyvių „karštųjų dalelių“, nusėdusių ant įvairių pavir- 
šių (miškuose, laukuose ir kt.), po avarijos buvo dažniau aptinkama pie- 
tinėje ir vakarinėje Lietuvos dalyje, t. y. sutapo su didesnės taršos B31Į 
teritorijomis. 

Taigi po AE avarijų, vengiant jonizuojančiosios spinduliuotės poveikio 
„karštosiose dėmėse“, įkvėpti „karštųjų dalelių“ ir kitų pavojų, reikia 
daugiau būti uždarose patalpose, sandariai uždarius langus, duris bei ven- 
tiliacijos angas. Nevaikščioti po butą ta pačia avalyne, kuri buvo 
avėta lauke, nenešti į butus gėlių puokščių, kaip kad buvo 1986 m. 
pavasarį. 


Miškai — labiausiai užteršta teritorijos dalis 


Labiausiai užteršiami miškai, nes, slenkant radioaktyviųjų medžiagų 
debesiui, jie tartum filtruoja orą ir sulaiko radionuklidus ant lapų, medžių | 
kamienų ir kitų paviršių. Ant žemės radionuklidų patenka su krintančiais 
lapais ir spygliais. Lietus juos nuplauna nuo medžių kamienų ir šakų. To- 
dėl miškuose šiuo metu labiausiai užteršta paklotė (organinių medžiagų 
prisodrintas viršutinis dirvožemio sluoksnis). Dėl to radionuklidais užterš- 
tuose miškų plotuose grybiena ir grybai, labai kaupiantys radionuklidus, 
jais yra užteršti. Šiuo metu — ilgaamžiais radioaktyviaisiais cezio ir stron- 
cio izotopais. 

Reikia pabrėžti, kad šie ilgaamžiai radionuklidai Lietuvos miškų dirvo- 
žemiuose buvo ir iki ČAE avarijos dėl globalinių iškritų po branduolinio 
ginklo bandymų. Tačiau radionuklidų sudėtis iki ČAE avarijos ir po jos, 
kaip matome iš III lentelės, yra skirtinga. Lietuvos miškų visų rūšių grybai 
radioaktyviąsias medžiagas kaupia maždaug vienodai. Radioaktyviųjų izo- 
topų kiekis labiau priklauso nuo rinkimo vietos ir dirvožemio 
tipo. 

35 pav. 

Radioaktyviųjų cezio izotopų iškritų ant žemės paviršiaus po ČAE avarijos pasiskirstymas 
Baltarusijos teritorijoje: 

1 zona — < 37 000 Bą/m? (< 1 Ci/km?); 

2 zona — nuo 37 000 iki 185 000 Bq/m? (nuo 1 iki 5 Ci/km?); 

3 zona — nuo 185 000 iki 555 000 Bq/m? (nuo 5 iki 15 Ci/km?); 

4 zona — > 555 000 Bq/m? (> 15 Ci/km2) 


Nevienalytės struktūros ilgaamžių radionuklidų iškritų aptikta ir Balta- 
rusijoje (35 pav.). Vertėtų atidžiai išnagrinėti šiame piešinyje pavaizduotas 
įvairios taršos zonas Baltarusijos teritorijoje, kurioje ilgaamžių radionuk- 
lidų iškritų aktyvumas po ČAE avarijos yra šimtus kartų didesnis negu 
Lietuvoje, vengti rinkti ir pirkti ten miškų gėrybes. 

Grybus, ypač džiovintus, rekomenduotina pirkti turgavietėse, kur jų 
radioaktyvųjį užterštumą tikrina specialios tarnybos, nes yra buvę atvejų, 
kai į Lietuvą atvežtų parduoti džiovintų grybų radioaktyvumas siekė šim- 
tus tūkstančių ir netgi milijonus bekerelių kilogramui. Lietuvoje rinktų 
grybų radioaktyvumas, kaip rodo III lentelė, yra tik nuo dešimties iki tūks- 
tančių bekerelių kilogramui. Užterštus grybus specialios tarnybos konfis- 
kavo ir palaidojo radioaktyviųjų atliekų kapinyne. Be abejo, jie buvo rinkti 
užterštuose Baltarusijos miškuose arba net negyvenamoje 30 km zonoje 
apie ČAE. 

Labiau radioaktyvios ir rūgščiosios miškų uogos, pavyzdžiui, spanguo- 
lės. Lietuvos miškuose rinktų spanguolių radioaktyvumas siekia 100 Bą/kg. 

„Kadangi tradiciniai Kūčių vakaro valgiai. gaminami būtent iš šių pro- 
duktų, būkime atsargūs! Nepirkime grybų, spanguolių ir kitų miško gėry- 
bių iš atsitiktinių emeni, Venkime radioaktyviųjų 9iepų ant šventinio 
stalo! 

Dažnai klausiama Os paruošti grybų saaa kad jie būtų mažiau- 
siai radioaktyvūs? Tik taip, kaip juos gamino mūsų seneliai: prieš varto- 
"jimą būtina juos išmirkyti šaltame vandenyje arba išvirti sūdytame ir tru- 
putį parūgštintame vandenyje, kuris po to išpilamas, nes netinka maistui. 


Išorinė ir vidinė ilgaamžių izotopų jonizuojančiosios 
spinduliuotės apšvitos dozės po ČAE avarijos 
Lietuvoje 


Čia paminėtos tik kai kurios ilgaamžių radionuklidų sklidimo gamtinė- 
je aplinkoje ypatybės po ČAE avarijos. Tačiau svarbiausia žinoti žmonių 
sugertųjų išorinių ir vidinių dozių dydžius, o kartu įvertinti ilgaamžių ra- 
dionuklidų (Lietuvoje pastebėta daugiausia radioaktyviųjų cezio izotopų) 
jonizuojančiosios spinduliuotės po ČAE avarijos poveikį žmonių sveikatai. 

Didžiausia išorinė apšvita buvo 1986 m. balandžio 29 ir 30 dienomis. 
„+Tuo metu ji apie 20 kartų viršijo foninį lygį, kuris Lietuvoje vidutiniškai 
yra 10 uR/h. Kaip jau minėta, šios išorinės dozės Lietuvoje matuojamos 
ne tarptautiniu, o pasenusiu ekspozicinės dozės vienetu — rentgenu valan- 
dai (po ČAE avarijos matavimai buvo atliekami tokiais pat vienetais gra- 
duotais prietaisais). Šį matavimo vienetą vartojame ligi šiol, kasdieną 
skelbdami duomenis apie išorinės jonizuojančiosios spinduliuotės lygį per 
radiją ar TV laidas. Kitomis dienomis po avarijos išorinis jonizuojančio- 
sios spinduliuotės dozė buvo ne didesnė kaip 30 uR/h (leistina riba ilga- 
laikiam žmonių gyvenimui užterštoje teritorijoje). Šiek tiek didesnis 
išorinės spinduliuotės lygis buvo pastebimas taip pat vakariniuose ir pie- 
tiniuose Lietuvos rajonuose. 

Pagal duomenis apie ilgaamžių radionuklidų kiekį maisto produktuose 
(piene, mėsoje, žuvyje, miltiniuose produktuose, daržovėse ir kt.) buvo 
įvertintos ir vidinės apšvitos dozės, kurias sugėrė Lietuvos žmonės per 
pirmuosius dvejus metus po ČAE avarijos. Šiuos duomenis pailiustruosi- 
me 36 paveikslu, kuriame vaizduojama, kaip kito Lietuvoje maisto pro- 
duktų radioaktyvumas pastaraisiais dešimtmečiais (matavimai atlikti Svei- 
katos apsaugos ministerijos Valstybiniame visuomenės sveikatos centre). 

Atlikti skaičiavimai parodė, kad Lietuvos žmonių vidinė dozė, sugerta 
(daugiausia dėl radioaktyviųjų cezio izotopų) per pirmuosius dvejus metus 
po ČAE avarijos buvo ne didesnė kaip 0,5 mSv. Įvairiose Lietuvos vietose 
šios dozės nevienodos — didžiausios pietinėje ir vakarinėje dalyje. 

— 89— 


7. Kas domina fizikus šiandien? 


Gauti duomenys (36 pav.) rodo, kad po ČAE avarijos vėlyvosios fazės 
metu vidinės sugertosios dozės dydžiai prilygsta foniniams dėl gamtinės 
kilmės radionuklidų, visų pirma *0 K, padaugėjimo maisto produktuose. 
Šis radioaktyvusis gamtinis kalio izotopas, skleidžiantis beta daleles ir 

36 pav. 
Maisto produktų (pieno, mėsos) taršos radioaktyviaisiais cezio ir stroncio izotopais kaita 
(matavimai atlikti Valstybiniame visuomenės sveikatos centre) l 

skvarbiuosius gama spindulius, su maistu patekęs į Žmogaus organizmą, 
tolygiai pasiskirsto kūno raumenyse ir sąlygoja ne tik vidinę jonizuojan- 
čiosios spinduliuotės dozę (apie 0,2 Sv per metus), bet ir išorinę. Pateik- 
sime tokį tikro angliško humoro pavyzdį. Didžiosios Britanijos branduo- 
linės energetikos programos vadovas D. Hilas (D. Hill) įvertino, kokią 
išorinės jonizuojančiosios spinduliuotės dozę gauna vienas iš kito du 
sutuoktiniai, miegantys vienoje lovoje ir kartu švitinantys viesas kitą jų 
kūnuose esančio radioaktyviojo gamtinio kalio jonizuojančiaisiais spindu- 
liais. Pasirodo, kad ši išorinė dozė siekia 0,01 mSv per metus. 

Apibendrinanti informacija apie įvairaus dydžio jonizuojančiosios spin- 
duliuotės dozių poveikį žmogui pateikiama 37 paveiksle. Reikėtų atkreipti 
dėmesį į dozių, gaunamų rentgeno diagnostikos metu, dydžius. 


45 S Sunki spindulinės ligos forma 
2 (miršta 50% sergančiųjų) 


Žemutinė susirgimo spinduline 


10 V liga riba 


Trumpalaikiai nedideli kraujo 
—T50 mS Sudėties pokyčiai 


„300 mSv Vietinė apšvita šviečiant skrandį, 


~ 55 msy | Leistina vienkartinės avarinės 
personalo apšvitos riba 


Ss, Leistina vienkartinės avarinės 
100 mSv gyventoju, apšvitos riba 


— so msy Leistina AE personalo apšvitos 
MSV riba normaliomis salygomis 


L“ 30 mSv Apšvita atliekant danties 


rentgenografija, 


Leistina metinė gyventoju, apšvitos 
riba normaliomis salygomis 


Ž EEs 2 mSv  Foninė metinė apšvita 


5 mSv 


Dozė, gaunama stebint vienas 


J 0,00001 mSv futbolo rungtynes per TV 


37 pav. į 
Jonizuojančiosios spinduliuotės dozių, sugeriamų įvairiomis sąlygomis, dydžiai ir jų galimo 
poveikio žmogui įvertinimas 

Pabaiga 


Lietuvos energetikos ministerijoje paruošta programa, kurioje įvertin- 
tos krašto energetikos reikmės ir vystymosi perspektyvos. Vystantis ener- 
getikai, numatytas ir svarus Ignalinos AE indėlis. Nemažai daroma, kad į ji 
būtų eksploatuojama profesionaliai. 

Kalbant apie branduolinės energetikos perspektyvas, reikia pabrėžti, 
kad išsivysčiusios šalys (Prancūzija, Japonija, JAV ir kt.) numato ir toliau 
plėtoti branduolinę energetiką. „Izvestijos“ laikraščio korespondentas pa- 
klausė amerikietį dr. L. Uolesą (L. Walles), kodėl, jo nuomone, toks skir- 
tingas požiūris į branduolinę energetiką JAV ir mūsų kraštuose. Jis atsakė: 
„Aš esu branduolinės energetikos šalininkas, ir tuo didesnis, kuo daugiau 
susipažįstu su šia sritimi. Jūsų visuomenės nerimas aiškintinas tuo, kad jos 
rimtai ir korektiškai neinformavo apie branduolinės energetikos proble- 
mas. JAV kiekvienas gali gauti visą jį dominančią informaciją apie bet 
kurį civilinės branduolinės energetikos objektą. Mūsų visuomenė nuolat 
lanko AE, ji operatyviai informuojama apie bet kurias, netgi mažai reikš- 
mingas avarijas. Dėl to amerikiečiai tiki AE patikimumu ir tuo, kad jos 
būtinos jų gerovei. O pas jus buvo Černobylis, ir todėl visiškai supranta- 
mas šiandieninis didelis nepasitikėjimas branduoline energetika. Man ro- 
dos, kad tokį požiūrį gali pakeisti tik gyventojams teikiama informacija 
visais branduolinės energetikos, technikos ir ekologijos klausimais.“ 

Dėl tos priežasties ir Lietuvoje (kraštas, kuriame yra viena galingiausių 
pasaulyje AE) dar mokyklos suole būtina ugdyti teisingą branduolinės 
energetikos vertinimą ir radiacinės apsaugos sampratą. 


PRIEDAI 


l priedas 


Trumpa bendroji radiacinės apsaugos instrukcija 


RADIACINIS 
PAVOJUS ! 


Apsaugos priemonių imkitės tik paskelbus apie AE avariją per radiją, 
televiziją ir kt. Visų pirma užsandarinkite buto langus, duris, ventiliacijos 
angas. 


DĖMĖSIO! 
RADIACINIS 
PAVOJUS! 


Rekomenduojama atlikti jodo 
profilaktiką tik tada, kai apie jos 
būtinumą bus paskelbta per in- 
formacijos priemones. Griežtai 
laikykitės stabilaus jodo prepara- 
tų vartojimo instrukcijų. 


Namo arba rūsio sienos suge- 
ria dalį jonizuojančiosios spindu- 


5 


p $ <N wa 


liuotės (kaip parodyta paveiksle), ||| KA AS Z 
todėl stenkitės kiek galima dau- NA L į NA S N 


giau būti patalpose. Nevaikščio- 
kite kelių pakraščiais, žole, nei- 
kite į mišką ar parkus. 


ES: e PEN 


M DĖMESIO ! 
į AHHH RADIACINIS 


PAVOJUS ! 


Esant radiaciniam pavojui, atvirame ore būtina apsaugoti visas kūno 
dalis nuo galimo radionuklidų patekimo (polietilenas, skaros, lietpalčiai ir 
t. t). Reikia ramiai pasiruošti galimai evakuacijai: susidėti dokumentus, 
pinigus, būtiniausius daiktus. Viską įpakuoti į lagaminus, dėžes ir įdėti į 
polietileno maišus arba plėvelę. | | 


DĖMESIO! 
RADIACINIS 


Paruošti vandens ir maisto at- 
sargas hermetiškai užsidaran- 
čiuose induose ir pan. 


DĖMESIO! 
RADIACINIS 


Kategoriškai draudžiama var- 
toti maistui pieną gyvulių, kurie 
po avarijos ganėsi ganyklose; 
valgyti atvirame grunte augintas 
daržoves, kol jos nebus patikrin- 
tos; žuvį, po avarijos pagautą at- 
viruose vandens telkiniuose. 
Patartina saugotis lietaus. 

2 priedas 


Jodo profilaktikos instrukcija įvykus avarijai 
atominėje elektrinėje 


1. Jodo profilaktiką, t. y. skydliaukės sotinimą stabiliuoju jodu, kad ji 
negalėtų pasisavinti radioaktyviojo jodo, būtina pradėti kaip galima anks- 
čiau, geriausia tuomet, kai yra paskelbiamas specialus Civilinės saugos de- 
partamento nurodymas per informacijos priemones (radiją, televiziją ir kt.). 

Geriausiai skydliaukė apsaugoma, kai stabiliojo jodo preparatai varto- 
jami prieš patenkant (įkvepiant arba su maistu) radioaktyviajam jodui į 
žmogaus organižmą. | 

Jodo profilaktikos veiksmingumas parodytas 1 lentelėje. 


1 lentelė 


Jodo profilaktikos poveikis skydliaukės apšvitos dozei priklausomai nuo stabiliojo 


jodo vartojimo laiko AE avarijų metu 


Stabiliojo jodo preparato vartojimo laikas | a o 


6 val. iki radioaktyviųjų jodo izotopų 
įkvėpimo 


, Įkvėpimo momentu 

Praėjus 2 val. po maaan jodo 
izotopų patekimo į žmogaus organizmą 

Praėjus 6 val. po radioaktyviųjų jodo 
izotopų patekimo į žmogaus organizmą 


2. Vienkartinė dozė suaugusiems — 130 mg kalio jodido (KI) arba 
170 mg kalio jodato (KIO,). Tai atitinka 100 mg grynojo jodo. Vaikams 
iki 3 metų amžiaus ir nėščioms moterims — perpus mažiau. Viena kalio 
jodido tabletė paprastai sveria 250 mg (vienam kartui suvartojama tik pusė 
tabletės), 125 mg arba 40 mg (skirta vaikams). 

Šis jodo profilaktikos būdas (vartojant kalio jodido tabletes) yra įteisin- 
tas Lietuvos higienos norma. 

Būtina prisiminti, kad kalio jodido tabletės šviesoje genda, todėl turi 
būti laikomos tamsaus stiklo tūbelėse arba tamsioje vietoje. Galiojimo lai- 
kas — 4 metai. Kalio jodatas išoriniam poveikiui gerokai atsparesnis. 

Jei kalio jodido ar kalio jodato nėra, tuomet jis kartais pakeičiamas 
liugoliu. | 


Pasaulinės sveikatos apsaugos organizacijos rekomenduojamos stabi- 
liojo jodo preparatų (kalio jodido ir kalio Jodato) dozės įvairaus amžiaus. 
gyventojų grupėms pateiktos 2 lentelėje. Šių dozių vartojimą jodo profi- 
laktikai numatoma įteisinti Lietuvos higienos norma ateityie. 


2 lentelė 


Jodo preparatų dozės įvairaus amžiaus gyventojų grupėms 


Amži a o masė, | Kalio jodido | Kalio jodato 
MAUS EIUpE masė, mg masė, mg | 


Kūdikiai iki 1 mėn. 12,5 
Kūdikiai nuo 1 mėn. iki 3 m. 
Vaikai nuo 3 m. iki 12 m. 
Paaugliai, suaugusieji 

ir nėščios moterys 


3. 100 mg jodo kiekis apsaugo žmogaus skydliaukę nuo radioaktyviųjų 
jodo izotopų 24 val. Tačiau, įvykus AE avarijai, radioaktyvieji jodo izo- 
topai gali sklisti aplinkoje ne vieną, bet kelias dienas (Černobylio AE ava- 
rijos atveju — 10 dienų). Todėl, kad būtų palaikomas apsauginis stabiliojo 
jodo lygis žmogaus organizme, jodo preparatus galima vartoti ir ilgiau, bet 


suaugusiems — ne ilgiau kaip 10 parų, 
vaikams iki 3 metų ir nėščioms moterims — ne ilgiau kaip 2 paras. 


Prireikus jodo profilaktiką taikyti ilgiau, būtina evakuoti atitinkamas 
gyventojų grupes, nes besaikis stabiliojo jodo vartojimas gali sukelti skyd- 
liaukės ligas. 


4. Lietuvos higienos norma įteisinto jodo profilaktikos metodo pašali- 
nis neigiamas poveikis retas. Tačiau minėtų jodo preparatų negalima var- 
toti, kai yra padidėjęs jautrumas jodui, sergant kai kuriomis kūno odos, 
skydliaukės ligomis (tireotoksikozė ir kt.) arba kai jodo preparatai jau bu- 
vo vartoti skydliaukės ligoms gydyti. ` | 


5. Respublikos sandėliuose yra pakankamai stabiliojo jodo preparatų 
(su vartojimo instrukcijomis), kurie paprastai dalijami žmonėms įvykus 
AE avarijai. Tačiau prisiminus, kad teigiamas stabiliojo jodo preparatų 
poveikis priklauso nuo jų patekimo į žmogaus organizmą laiko, galima 
rekomenduoti kiekvienai šeimai turėti šių preparatų savo vaistinėlėse, kad 
prireikus juos būtų galima greitai ir veiksmingai panaudoti. 


3 priedas 
Lentelės 
I lentelė 


Jonizuojančiosios spinduliuotės dozimetrijos dydžiai ir vienetai 


Sisteminis Nesisteminis 
vienetas vienetas 


Vienetų sąryšis 


Fizikinis dydis 


Aktyvumas* | bekerelis [Bą] | kiuris [Ci] 1 Bq = 1 skil./s = 
(radioakty- 3 37 «10 l Ci 
vumas) | 1 Ci = 3,7 - 10! Bq 
Sugertoji grėjus [Gy] radas [rad] 1 Gy = 100 rad 

dozė 

Lygiavertė zyvertas [Sv] | remas [rem] 1 Sv = 100 rem 

dozė = 

Ekspozicinė | kulonas kilo- | rentgenas [R] |1R-=2,56- t074 C/kg 
dozė gramui [C/kg| 


* 
Kadangi šis leidinys skirtas platesniam skaitytojų ratui, tai, bc fizikos terminijos komi- 
teto patvirtintų terminų, tekste vartojami ir labiau suprantami jų sinonimai. 
** - 
Norint šį nesisteminį vienctą išreikšti sisteminiu ir atvirkščiai, verta prisiminti, kad 
beta ir gama spinduliams 1 Sv = 100 R ir 1 mR/h = 2,425 - 1072 Gy/s. 


II lentelė 


Radionuklidų, patekusių į aplinką, aktyvumas (x 10" Bq) 
didžiausių branduolinių avarijų metu 


Buvusi SSRS, E į JAV, B i 
Radionuklidas | Čeliabinsko sritis, |AnBlija, Windscale! Three Mile S 
i Kaslis (1957 m.) (1957 m.) Island (1986 m.) 

1979m) | ~ 


0,00022 — 
0,60 0,00055 
0,60 — 
12 
0,0012 
0,046 


0,008 

III lentelė 


Vidutinė Lietuvoje rinktų ir atvežtinių baravykų tarša 
(matavimai atlikti Nacionalinėje veterinarijos laboratorijoje) . 


Savitasis aktyvumas, Bą/kg 


1,5 + 0,15 | 1120+150 


Metai ir rinkimo vieta 


1985, Lietuva 


1986, Lietuva 
(po ČAE avarijos) 


8,5+1,3 3200 + 800 1250 + 300 


1991, nežinoma 
vieta (džiovinti) 


38,5 +3,5 217000 + 20000 | 24 000 + 2200 


TRUMPAI APIE AUTORIUS. 


Vitalijus Ginzburgas (g. 1916 m.) — vienas žymiausių ir universa- 
liausių fizikų teoretikų, daugelio mokslinių darbų, monografijų bei mokslo 
populiarinimo straipsnių autorius. Jo moksliniai interesai nepaprastai pla- 
tūs — astrofizika, reliatyvumo teorija, plazmos fizika, elementariųjų dale- 
lių fizika, mokslo istorija ir kt. Rusijos MA ir so kiti 2A MA 
narys. | . 

Stivenas V. Hokingas (stėpiči W. Hawking, g. 1942) — Žymus ia 
fizikas teoretikas. Daugiau kaip dvidešimt metų sunkios ligos prikaustytas 
prie invalido vežimėlio, tačiau labai produktyviai dirba reliatyvumo teori- 
jos, astrofizikos, matematinės fizikos srityse, yra nustatęs pagrindinius juo- 
dųjų bedugnių egzistavimo dėsnius. Be to, 1988 m. jis išleido mokslo 
populiarinimo bestselerį „Trumpa laiko istorija“, kuris per keletą metų su- 
silaukė daugiau kaip dvidešimt leidimų. Iš šios knygos ir paimtas rinkinyje 
pateikiamas straipsnis. 

Bonifacas Vengalis g. 1951 m. Plungėje. Studijavo Vilniaus universi- 
tete puslaidininkių fiziką, mokėsi aspirantūroje Leningrade (dab. Sankt 
Peterburge). Apsigynęs kandidatinę disertaciją, grįžo į Puslaidininkių fizi- 
kos institutą. 1987 metų pavasarį įsitraukė į ką tik atrastų naujų superlai- 
džiųjų medžiagų tyrimus. Tęsdamas šiuos darbus, stažavosi Stokholmo 
karališkajame technologijos institute. Su Ukrainos fizikais parašė monog- 
rafiją apie puslaidininkių fazinius virsmus, yra Aukštatemperatūrio super- 
laidumo laboratorijos vadovas. 

Arūnas Krotkus g. 1948 m. Panevėžyje. Atėjo į fiziką per moksleivių 
olimpiadas. Pelnė premijas ne tik respublikinėje, bet ir sąjunginėje olim- 
piadoje, kur diplomą jam įteikė pats P. Kapica. Pagrindiniai darbai — 
iš puslaidininkių fizikos, optoelektronikos. Habilituotas gamtos mokslų 
daktaras, profesorius, laboratorijos vadovas, Lietuvos MA narys ekspertas. 


Juozas Vidmantis Vaitkus g. 1941 m. Kalnaberžėje, mokytojų šeimo- 
je. Mokėsi Vilniaus universitete, kur nuėjo kelią nuo laboranto ligi katedros 
vedėjo, profesoriaus, prorektoriaus ir Medžiagotyros ir taikomųjų mokslų 
instituto direktoriaus. Stažavosi ir skaitė paskaitas įvairiuose užsienio uni- 
versitetuose. Tyrinėja puslaidininkių optines ir fotoelektrines savybes. 
Habilituotas gamtos mokslų daktaras, profesorius, Lietuvos MA narys 
korespondentas. 

Romualdas Karazija g. 1942 m. Subačiuje. Baigęs Vilniaus universi- 
tetą, dirbo Fizikos ir matematikos, Fizikos bei Teorinės fizikos ir astrono- 
mijos institutuose. Pagrindiniai darbai iš atomo ir atomo spektrų teorijos. 
Dviejų monografijų ir šešių mokslo populiarinimo knygų autorius. Tarp 
pastarųjų: „Šimtas fizikos mįslių“, „Linksmoji fizika", „Neregimųjų spin- 
dulių pėdsakais“, „Kasdienės paslaptys“ ir kt. Habilituotas gamtos mokslų 
daktaras. 


Viktorija Gineitytė. Apgynusi diplominį darbą iš teorinės molekulinės 
fizikos VVU Fizikos fakultete, dirbo Chemijos fakultete, čia parengė kan- 
didatinę disertaciją. Šiuo metu — vyresnioji mokslinė bendradarbė Teori- 
nės fizikos ir astronomijos institute. Darbo kryptis — molekulių sandaros 
teorija. Gamtos mokslų daktarė. 


Tatjana Nedveckaitė. Baigė Vilniaus universiteto Fizikos fakultetą. 
Dar būdama 2-ojo kurso studentė pradėjo dirbti Fizikos ir matematikos 
instituto Radiologinėje laboratorijoje. Kandidatinė disertacija buvo skirta 
radioaktyviųjų izotopų tyrimams. Po Černobylio atominės elektrinės ava- 
rijos pradėjo kartu su medikais nagrinėti avarijos poveikį Lietuvos žmo- 
nių, ypač vaikų, sveikatai. Gamtos mokslų daktarė, Fizikos instituto Ra- 
diacinės apsaugos laboratorijos vadovė. 

